
In  urma  desfăşurării  crâncenului  răsboiu  prin  care 
trecem,  o  seamă  de  fraţi  ai  noştri,  din  partea  de  miază¬ 
noapte  a  Ţării  noastre,  au  fost  siliţi  să-şi  părăsească  casele 
şi  să-şi  caute  adăpost  în  alte  părţi  ale  Ţării.  Astfel  se  în¬ 
dreaptă  unii  din  ei  şi  spre  meleagurile  noastre,  cari  sunt 
mai  ferite  de  primejdiile  răsboiului. 

Vă  îndemn  cu  toată  căldura  inimii  mele  de  părinte 
sufletesc,  să-i  primiţi  cu  bunăvoinţă  pe  cei  refugiaţi,  dacă 
vor  bate  la  uşa  voastră.  Să-i  găzduiţi  cu  toată  dragostea 
frăţească,  uşurându-le  necazul  şi  să-i  ajutaţi  creştineşte, 
întărindu-le  inimile  şi  curajul,  ca  să  poată  birui  încercarea 
ceasului  celui  greu  de  acum. 

Atât  de  bună  şi  milostivă  a  fost  Moldova,  cu  toată 
Ţara  adăpostită  la  sânul  ei  în  cursul  răsboiului  trecut 
pentru  întregirea  Neamului,  încât  azi  e  o  datorie  sfântă  a 
tuturora  ocrotirea  fiilor  ei  refugiaţi  la  noi. 

Atâţia  moldoveni  şi-au  frânt  pâinea  cu  ardelenii  re¬ 
fugiaţi  acolo  în  vremea  retragerii  de  atunci  şi  cade-se  azi 
ca  şi  ardelenii  să  le  răspundă  moldovenilor  cu  aceeaşi 
dragoste  şi  dărnicie  de  frate. 

Primîţi-i,  încartiruiţi-i,  găzduiţi-i,  ajutaţi-i,  mângâiaţi-î 
şi  încurajaţi-i,  să  nu  scadă  credinţa  lor,  să  nu  se  împuţineze 
nădejdea  lor  şi  împreună  cu  ei  înălţaţi  rugăciuni  către 
Dumnezeul  părinţilor  noştri  ca  să  fie  cu  noi  şi  să  ne  iz¬ 
băvească  Ţara  şi  Neamul  din  toate  necazurile  şi  strâmto¬ 
rările. 

t  NICOLAE 

arhiepiscop  $i  mitropolii 


COSMOSUL  Şl  SUFLETUL,  CHIPURI 
ALE  BISERICII 

de 

Protopop-Stavrofor  Dr.  DUMITRU  STĂNILOAE 

Rectorul  Academiei  teologice  ., Andreiane" 


Dăm  în  traducere  o  scriere  a  sf,  Maxim  Mărturisi¬ 
torul,  în  care  desfăşoară  pe  deoparte  viziunea  grandioasă 
a  unei  biserici  după  chipul  cosmosului  sau  a  unui  cosmos 
după  chipul  bisericii,  iar  pe  de  alta  înţelesul  mistic  al 
sufletului  ca  biserică  a  lui  Dumnezeu. 

Sf.  Maxim  Mărturisitorul  s’a  născut  la  anul  580  în 
Constantinopol  dintr'o  familie  nobilă  şi  a  avut  parte  de  o 
educaţie  aleasă,  Pe  la  anul  610  împăratul  Eraclie  l-a  chemat 
la  curte,  încredinţându-i  slujba  de  prim  secretar.  Dar  încă 
după  trei  sau  patru  ani  a  părăsit  postul  şi  a  intrat  în  mănă¬ 
stirea  Chrisopolis  (Scutari)  de  pe  ţărmul  opus  al  Con- 
stantinopolei-  Mai  târziu  a  călătorit  mult.  Pe  la  începutul 
anului  632  se  găsea  în  Africa,  împretinit  cu  monahul  So- 
fronie,  viitorul  patriarh  al  Ierusalimului.  Acesta  începuse 
a  lupta  împotriva  nouei  erori  a  monotelitismului  ce-şi 
făcea  apariţia  la  orizont. 

Patriarhul  Sergie  din  Constantinopol  dăduse  sfatul 
împăratului  Eraclie  să  caute  să  câştige  pe  monofiziţii  dela 
graniţa  răsăriteană  a  imperiului  împotriva  pericolului  persan, 
pe  baza  unui  compromis  care,  lăsând  pe  al  doilea  plan 
problema  celor  două  firi  în  Hristcs,  să  aducă  la  un  acord 
cele  două  partide  prin  admiterea  unei  singure  lucrări  în  El. 

Dintre  episcopii  ortodocşi  fu  câştigat  pentru  această 
idee  Cyrus  din  Phasis,  care  la  630  fu  ridicat  pe  scaunul 
de  patriarh  al  Alexandriei.  La  633  se  închee  un  pact  în 
acest  sens  între  ortodocşi  şi  monofiziţi. 

Dar  Sofronie  sesiză  cel  dintâi  pericolul  acestui  com¬ 
promis,  El  se  prezentă  patriarhului  Cyrus  şi-l  rugă  în  ge¬ 
nunchi  să  renunţe  la  publicarea  pactului.  Nereuşind,  se 

duse  la  patriarhul  Sergie  din  Constantinopol,  dela  care 
obţinu  ca  cei  puţin  deocamdată  să  nu  se  vorbească  nici 
de  o  lucrare  nici  de  două  în  Iisus  Hristos.  Potrivit  acestui 
acord,  Sergie  publică  la  634  o  epistolă  sinodală.  îndată 
după  aceea  Sofronie  ajunse  patriarh  la  Ierusalim.  Sergie 
se  adresă  papei  Onoriu,  cerându*i  să  consimtă  cu  epi¬ 
stola  lui  sinodală  şi  cu  trecerea  sub  tăcere  a  chestiunii 
de  este  o  lucrare  sau  două  în  Iisus  Hristos.  Papa  se  de¬ 
clară  de  acord  cu  Sergie,  admiţând  că  în  Iisus  Hristos 
este  o  singură  voinţă.  (Vezi :  Dr.  Heinrich  Straubinger,  Die 
Christologie  des  Maximus  Confessor,  Bonn,  1906,  pg.  7). 

îndată  îşi  publică  însă  şi  Sofronie  epistola  sinodală  (634), 
în  care  face  distincţie  clară  între  cele  două  lucrări  în  Hri¬ 
stos.  Patru  ani  după  aceea  a  domnit  o  relativă  linişte. 
Frământările  au  început  cu  putere  la  638  când  împăratul 
Eraclie  publică  aşa  numita  „Ecthesis",  prin  care,  poruncind 
deasemenea  tăcere  asupra  chestiunii  de  este  o  lucrare  sau 
două  în  Hristos,  dispune  ca  toţi  să  mărturisească  o  singură 
voinţă  în  El. 

In  lupta  pe  care  aderenţii  dreptei  credinţei  o  por¬ 
nesc  acum  împotriva  acestui  decret  împărătesc  se  anga¬ 
jează  cu  toată  puterea  şi  Maxim.  Ba,  întrucât  patriarhul 
Sofronie  moare  tocmai  în  anul  în  care  apare  „Ecthesis" , 
Maxim  devine  conducătorul  acestei  lupte.  Intre  642-645 
el  desvoaltă  în  Africa  o  activitate  intensă  pentru  întărirea 
episcopilor  de  acolo  împotriva  ereziei.  „El  este  sufletul 
mişcării  care  porneşte  din  Africa  pentru  păstrarea  curată  a 
credînţii".  (Straubinger,  o.  c.  p.  8).  La  645  poartă  acolo 
o  mare  dispută  cu  Pyrrhus,  fostul  patriarh  monotelit  al 
Constantinopolei,  în  prezenţa  a  numeroşi  episcopi.  In  acelaş 
timp  ia  parte  la  mai  multe  sinoade  în  Africa.  La  finea 
anului  646  e  în  Roma  unde  rămâne  până  Ia  649,  având  un 
rol  principal  la  sinodul  din  Lateran,  convocat  în  acel  an 
de  papa  Martin  I,  după  urcarea  sa  pe  scaunul  papal,  şi 
prin  care  se  condamnă  monotelitismul.  La  648  împăratul 
Constantin  II  (641-668)  dădu  un  nou  decret  oprind  sub 
grea  pedeapsă  de-a  se  mai  discuta  dacă  în  Hristos  este  una 
ori  două  lucrări  şi  voinţe  (Typos).  Maxim  şi  papa  Martin 
au  fost  primele  victime  ale  acestei  dispoziţii.  La  653  Maxim 

este  arestat  şi  adus  la  Constantinopol,  unde,  fiind  condamnat, 
la  655  e  exilat  la  Bizija  în  Tracia.  O  nouă  audiere  încă 
în  acelaş  an  la  Bizija,  are  ca  urmare  trimiterea  lui  în 
Perberis.  La  662  fu  adus  din  nou  cu  Atanasie  apocrisiarul 
roman  şi  cu  un  alt  Atanasie,  ucenic  al  său,  la  Constan¬ 
tinopol  pentru  o  audiere.  Intru  cât  nu  voiau  să  tacă  asupra 
chestiunii  de  este  în  Hristos  una  sau  două  lucrări  şi  voinţe, 
li  se  tăie  în  faţa  mulţimii  limba  din  rădăcină  şi  mâna 
dreaptă,  ca  să  nu  mai  poată  comunica  adevărul  nici  cu 
graiul  nici  în  scris,  adeverindu-se  din  nou  că  fiecare  părti¬ 
cică  din  dogmele  noastre  s'a  impus  prin  sânge  de  martir, 
nu  ca  speculaţie  filosofică  gratuită.  Fură  trimişi  apoi  în- 
tr'un  al  treilea  exil  în  ţara  Lăzilor,  pe  coasta  răsăriteană 
a  Mărei  Negre,  unde  Maxim,  simplu  monah  până  la  sfâr¬ 
şitul  vieţii,  muri  in  acelaş  an  la  13  August,  în  urma  chi¬ 
nurilor  suferite,  în  vârstă  de  82  ani. 

(Pentru  această  scurtă  notă  bibliografică  am  folosit: 
V.  Grumel,  Maxime  de  Chrisopolîs  ou  Maxime  le  Con- 
fesseur,  în  Dictionaire  de  Theologie  catholique,  tom  X, 
Premiere  pârtie,  pg.  448  urm,,  Hans  Urs  von  Balthazar, 
Kosmische  Liturghie,  Fr,  i.  Br.  1941 ;  Straubinger,  o.  c, ;  V. 
Grumel,  Notes  d'histoire  et  de  cronologie  sur  la  vie  de 
saint  Maxime  le  Confesseur,  Echos  d’Orient,  Nr,  145,  1927, 
pg.  24  urm), 

„Viziunea  lumii,  pe  care  ne-a  lăsat-o  Maxim  Mărturisi¬ 
torul  în  scrierile  sale,  este  mai  mult  decât  într'o  privinţă, 
culmea  şi  bilanţul  cugetării  greceşti,  atât  a  celei  teologice 
şi  mistice,  cât  şi  a  celei  filosofice**  (H,  U.  von  Balthazar, 
o,  c-  1}.  Scrisul  lui  este  o  sinteză  grandioasă  şi  personală 
a  marilor  curente  filosofice  ale  antichităţii  şi  a  principalelor 
sisteme  patristice,  Origen  şi  Evagrie  Ponticul  în  ceea  ce 
au  ireproşabil  se  întâlnesc  cu  Dionisie  Areopagitul  şi  cu 
Grigorie  de  Nazianz,  elementele  acceptabile  din  platonism 
cu  cele  din  aristotelism,  topite  într’o  largă  viziune  proprie. 
H.  von  Balthazar  a  evidenţiat  acest  lucru  în  frumosul  lui 
studiu  „Kosmische  Liturgie“,  în  opoziţie  cu  P,  Viller,  care, 
pe  baza  unor  excerpte  scoase  numai  din  „cele  400  de 
capete  pentru  dragoste"  ale  Sf,  Maxim,  —  prezentate  de 
el  însuşi  ca  adunate  din  scriitori  anteriori  —  a  tras  pri- 

pita  şi  neîntemeiata  concluzie  că  Sf,  Maxim  Mărt.  este  un 
scriitor  lipsit  de  originalitate  şi  cu  totul  tributar  lui  Evagrie 
Ponticul  (P.  Viller:  „Aux  sources  de  la  spiritualite  de  S. 
Maxime".  Revue  d'Ascetique  et  de  Mystique  41,  (1930), 
156-184,  239-268,  331-336). 

Semnatarul  acestor  rânduri  are  gata  de  tipar  în  tra¬ 
ducere  românească  următoarele  scrieri  ale  Sf,  Maxim,  de 
interes  ascetic- mistic  şi  în  general  antropologic :  Răspunsuri 
cătră  Thalasie  (Quaestiones  al  Thalasium,  Migne  P.  G.  t. 
90,  col.  243 — 786),  una  din  cele  două  opere  mai  mari  ale 
Sf.  Maxim ;  Tălcuirea  pe  scurt  la  Tatăl  Nostru  (P.  G.  t.  90, 
col.  871 — 910) ;  Cuvântul  ascetic  [P.  G.  t,  90,  col  911 — 956); 
Cele  400  capete  despre  dragoste  (P.  G.  t.  90,  col.  654— 
1080) ;  Cele  200  capete  despre  teologie  şi  întrupare  (P.  G.  t. 
90,  1083 — 1176);  Epistola  despre  dragoste  (P.  G.  t.  91,  col, 
392—408). 

Aci  dăm  o  traducere  a  interesantei  sale  Mistagogii, 
sau  explicări  a  bisericii  şi  liturghiei. 

Cronologia  ei,  ca  de  altfel  a  întregei  opere  a  lui  Maxim, 
nu  a  fost  încă  precis  fixată.  Numai  spaţiile  temporale 
mai  largi  ale  scrierilor  lui  a  încercat  să  le  fixeze  conjec¬ 
tural  Hans  Urs  von  Balthasar  (Die  „Gnostischen  Cen- 
turien"  des  Maximus  Confessor,  Fr.  i.  Br,  1941,  p.  149 
urm,).  Balthasar  aduce  Mistagogia  în  strânsă  legătură  cu 
scrierea  „Ambigua",  care  probabil  a  fost  întocmită  pe  la 
anul  630,  înainte  în  orice  caz  de  angajarea  sa  în  disputa 
monotelită,  deoarece  nu  se  constată  în  ea  asemenea  preo¬ 
cupări. 

Nu  intenţionăm  să  înfăţişăm  aci  o  analiză  şi  o  inter¬ 
pretare  a  ideilor  Sf.  Maxim  cu  privire  la  biserică  şi  la  sf, 
liturghie.  Aceasta  nu  se  poate  face  decât  în  legătură  cu 
tot  sistemul  teologic  şi  mistic  al  marelui  gânditor  şi  măr¬ 
turisitor,  răspândit  în  întreaga  sa  operă.  Poate  că  o  ase¬ 
menea  înfăţişare  îşi  va  găsi  locul  mai  potrivit  ca  introdu¬ 
cere  la  viitoarea  publicare  a  unora  din  scrierile  sale  prin¬ 
cipale. 

E  destul  să  atragem  deocamdată  atenţia  cetitorilor 
asupra  caracterului  bisericesc  al  cosmosului,  în  concepţia 
Sf,  Maxim,  concepţie  care,  pătrunzând  în  sufletul  poporului 

român,  a  primit  o  formă  atât  de  plastică  în  „Mioriţa",  Se 
vorbeşte  în  ortodoxie  mult  despre  această  viziune,  dar  nu 
ştiam  precis  unde  se  mai  află  bazele  patristice  ale  ei,  în 
afară  de  Dionisie  Areopagitul,  cu  care  Sf.  Maxim  este  în¬ 
rudit  în  cugetare,  dar  îşi  are  şi  o  originalitate  proprie. 
Justele  şi  adâncile  idei  despre  prezenţa  totului  în  părţi, 
despre  caracterul  nou  pe  care  îl  primeşte  întregul  organic, 
spre  deosebire  de  simpla  sumă  a  părţilor,  au  inspirat  fun¬ 
damental  pe  cardinalul  Nicolae  Cusanul,  ale  cărui  idei  le 
actualizează  într'un  sistem  deosebit  de  interesant  filosoful 
modern  al  comunităţii,  rusul  Simeon  Frank  în  „La  connaisance 
et  letre". 

In  Maxim  Mărturisitorul  avem  în  germene  indicat  duhul 
comunitar  al  Bisericii  adevărate,  păstrat  de  ortodoxie,  duh 
chemat  să  dea  timpurilor  cari  vin  soluţia  superioară  a 
problemelor  sociale. 

Tot  în  Mistagogie  avem  o  psihologie  şi  o  mistică,  pe 
cari  vom  încerca  să  le  arătăm,  cât  de  mult  corespunde, 
ca  genială  anticipaţie,  cu  vederile  mai  noui  şi  mai  juste 
asupra  omului,  de  pildă  cu  acel  caracter  de  întreg  pe  care 
îl  reprezintă  orice  stare  sufletească  (Ganzheitstruktur),  sau 
cu  sensul  transcedent  şi,  iarăşi,  comunitar  al  vieţii  spirituale, 

Mistagogia  Sfântului  Maxim 

Care  explică  ce  simbolizează  cele  ce  se  săvârşesc  în  sfânta 
biserică  în  timpul  liturghiei 1 

Cuvânt  înainte 

Mi-ai  arătat  limpede  Prea  cinstite,  prin  experienţa 
însăşi,  cum  „se  face  înţeleptul  şi  mai  înţelept,  folosind  orice 
prilej,  iar  dreptul  îşi  sporeşte  ştiinţa",  după  dumnezeescul 
proverb.2  M’ai  învăţat  astfel  cu  fapta,  în  chip  prea  înţe¬ 
lept,  ceea  ce  ne  dă  să  înţelegem  Scriptura. 

Căci,  auzindu-mă  odată  povestind  în  treacăt  cele  ce  mi  le 
făcuse  cunoscute  un  mare  şi  înţelept  în  cele  dumnezeeştî  bă- 


1  Migue,  P,  G.  t.  91,  col,  657-718, 

2  Prob.  9,  9, 

trân  despre  $f.  biserică  şi  despre  sf,  liturghie,  săvârşită  în 
ea,  mi-ai  cerut  stăruitor  îndată  să-ţi  pun  în  scris  povestirea 
acestora.  Voiai  să  ai  cuvântul  scris  ca  un  leac  împotriva  ui¬ 
tării  şi  ca  ajutor  al  amintirii,  căci  ziceai  că  vremea  o  subjugă 
pe  aceasta  şi  o  jefueşte  pe  nesimţite  de  bunurile  ce  se 
află  în  ea  şi  şterge  cu  totul  întipăririle  şi  icoanele.  De  aceea 
amintirea  are  lipsă  în  orice  caz  de  un  mijloc  de  înoire, 
prin  care  puterea  cuvântului  pururea  vie  poate  păstra 
neatinsă  şi  nemicşorată  amintirea  bunurilor.  E  cu  mult 
mai  înţelept  ca  în  loc  de-a  auzi  simplu  ceva,  să  cauţi  şi 
să  păstrezi  statornic  cele  auzite.  Aceasta  o  ştie,  de  sigur, 
tot  cel  ce  se  ocupă  cu  îndeletnicirea  nobilă  a  cugetării  şi 
nu  e  cu  totul  străin  de  pretinia  cu  ea. 

La  început  am  făcut  totul  ca  să  scap  de  această  în¬ 
datorire  (spun  adevărul).  Nu  fiindcă  nu  aş  fi  voit  să  vă 
împlinesc,  după  putere,  dorinţa.  Ci  fiindcă  nu  m’am  îm¬ 
părtăşit  de  harul  care  ridică  pe  cei  vrednici  la  o  astfel  de 
destoinicie  şi  fiindcă  nu  am  nici  puterea  şi  obişnuinţa  de-a 
înfăţişa  asemenea  lucruri.  Căci  am  o  educaţie  simplă  şi 
sunt  cu  totul  neiniţiat  în  cuvinte  măestrite,  cari  au  far¬ 
mecul  numai  în  sunetul  lor.  Şi  ştiu  că  mulţi  se  bucură  mai 
ales  de  ele,  mărginindu-şi  plăcerea  la  auzul  lor,  chiar 
dacă  nu  e  în  ele  adeseori  nimic  vrednic  de  cinste  în  pri¬ 
vinţa  adâncimii.  Şi,  ca  să  spun  mai  drept  şi  mai  adevărat, 
mă  temeam  să  nu  profanez  prin  sărăcia  cuvântului  meu 
înalta  descriere  şi  înţelegere  a  celor  dumnezeeştî,  pe  care 
mi-a  descoperit-o  acel  fericit  bărbat. 

Dar  la  urmă,  cedând  forţei  iubirii,  care  e  mai  tare 
ca  toate,  am  primit  de  bună  voie  porunca,  preferând,  de 
dragul  ascultării,  să  fiu  luat  în  râs  pentru  îndrăsneală  şi 
neînvăţătură,  de  cât  să  fiu  socotit  de  voi  că  nu  vreau  să 
Vă  ajut  la  tot  binele,  prin  amânarea  mea.  Am  aruncat 
deci  grija  pentru  felul  de-a  spune  lucrurile  asupra  lui 
Dumnezeu,  care  singur  face  minuni.  „Căci  El  dă  omului 
cunoştinţă,  iar  celor  bâlbâiţi  le  desleagă  limba"  (Ps.  93,  10; 
Inţelep.  10,  11).  Deasemenea  celor  ce  se  află  la  strâm¬ 
toare  le  deschide  o  ieşire  şi  „ridică  dela  pământ  pe  cel 
sărac,  iar  pe  cel  lipsit  îl  înalţă  din  gunoiu  (Ps,  1 13,  7) ; 
adecă  ridică  din  cugetul  trupesc  şi  din  urdorile  rău  mirosi- 

toare  ale  patimilor,  pe  cel  sărac  cu  duhul  sau  pe  cel  sărac  de 
păcat  şi  de  deprinderea  în  el;  sau  dimpotrivă  pe  cel  stă¬ 
pânit  încă  de  legea  trupului  şi  de  patimi,  şi  de  aceea 
sărac  şi  lipsit  de  harul  virtuţii  şi  al  cunoştinţii. 

Dar  fiindcă  simboalele  celor  ce  se  săvârşesc  la  si  li¬ 
turghie  au  fost  lămurite  în  înţelesul  lor  spiritual,  potrivit 
cu  înalta  lui  înţelegere,  de  cătră  preasfântul  şi  cu  adevărat 
descoperitorul  celor  dumnezeeşti  Dionisie  Areopagitul,  in 
lucrarea  despre  „Ierarhia  bisericească",  cuvântul  meu  nu  va 
expune  aceleaşi  lucruri,  nici  la  fel  ca  el.  Căci  ar  fi  o  în- 
drăsneală  nemăsurată  şi  o  nebunie  să  încerce  aceleaşi  lu¬ 
cruri  ca  el,  cel  ce  nici  nu-1  poate  cuprinde  sau  înţelege 
pe  acela,  sau  să  înfăţişeze  ca  ale  sale  tainele  arătate  numai 
de  acela  prin  Duhul,  Vom  înfăţişa  numai  atâtea  câte  au  fost 
lăsate  de  acela,  ca  uşor  de  înţeles  şi  de  alţii,  spre  a  fi 
expuse  spre  întărirea  dorinţii  după  cele  dumnezeeşti.  Numai 
pe  acelea  prin  cari  se  face  cunoscută  şi  înţeleasă  lumina  celor 
săvârşite  în  biserică  potrivit  cu  puterea  fiecăruia,  lumină  ce 
atrage  la  sine  pe  cei  cuprinşi  de  dor.  Aceasta,  ca  să  nu 
rămână  fără  ocupaţie  cei  de  după  el,  toată  vremea  vieţii 
de  acum.  Căci  atunci  nu  vor  dobândi  acea  înţelegere  spiri¬ 
tuală  ca  plată  pentru  lucrare  în  via  cea  duhovnicească  ? 
care  să  le  întoarcă  dinarul  duhovnicesc  şi  împărătesc  furat 
la  început  de  cel  viclean  prin  amăgire,  în  urma  călcării 
poruncii. 

Mărturisesc  că  nu  voi  spune  toate  cele  descoperite  de 
acel  bătrân  în  chip  tainic ;  nici  cele  spuse,  cum  au  fost  în¬ 
ţelese  şi  înfăţişate  de  el.  Căci  acela,  pe  lângă  că  era  filosof 
şi  dascăl  a  toată  învăţătura,  prin  bogăţia  virtuţii  şi  prin 
osteneala  îndelungată  şi  pricepută  cu  cele  dumnezeeşti  se 
făcuse  slobod  de  lanţurile  materiei  şi  de  închipuirile  ei. 
Ca  urmare  avea  mintea  luminată  de  razele  dumnezeeşti  şi 
de  aceea  în  stare  să  vadă  îndată  cele  ce  nu  se  văd  de  cei 
mulţi.  Deasemenea  avea  raţiunea  tălmăcitoare  întocmai  a 
celor  văzute  de  minte,  nefiind  împedecată  de  nici  o  pată  a  pa¬ 
timilor,  asemenea  unei  oglinde,  şi  de  aceea  putând  să  poarte 
şi  să  grăiască  fără  ştirbire  cele  ce  nu  pot  fi  înţelese  de 
alţii.  De  aceea  auzitorii  lui  puteau  să  vadă  tot  înţelesul  purtat 
în  cuvânt  şi  toate  cele  spirituale  îi  se  arătau  curat  în  tot 

înţelesul  şi  le  puteau  primi,  fiindu-Ie  procurate  prin  mij¬ 
locirea  cuvântului.  Eu  voiu  înfăţişa  numai  câte  păstrez  în- 
amintire  şi  câte  pot  să  Ie  înţeleg  în  chip  mai  întunecos- 
şi  să  le  spun  şi  mai  întunecos,  dar  cu  evlavie,  prin  harul 
lui  Dumnezeu,  care  luminează  cele  întunecoase.  De  altfel  nu- 
cred  că  veţi  socoti,  voi  cari  ştiţi  să  judecaţi  drept,  că  pot  să 
înţeleg  şi  să  grăesc  altfel  decât  pot  de  fapt  înţelege  şi  grăi  şe 
decât  dă  harulde  sus,  potrivit  cu  puterea  de  primirea  celui  pro- 
videnţiat,  chiar  dacă  Cel  ce  dă  harul  şi  învaţă  este  atotînalt. 
Căci  a  cere  lucruri  egale  dela  cei  neegali  în  virtute  şt* 
cunoştinţă  îmi  pare  că  nu  e  departe  de  ceea  ce  fac  cei  ce- 
încearcă  să  arate  că  luna'  luminează  egal  cu  soarele  şi  se  si¬ 
lesc  să  le  facă  pe  acestea,  cari  sunt  cu  totul  deosebite,  la- 
fel  în  toate.  Ceea  ce  este  cu  neputinţă. 

Ne  va  călăuzi  deci  Dumnezeu  în  cele  ce  vom  spune 
şi  vom  cugeta,  singura  Raţiune  a  celor  ce  cugetă  şi  sunt  cu¬ 
getate  şi  singurul  Cuvânt  al  celor  ce  grăesc  şi  sunt  grăite 
şi  singura  Viaţă  a  celor  trăesc  şi  primesc  viaţă;  El  care 
este  şi  se  face  tuturor  toate,  pentru  cele  ce  sunt  şi  se  fac,, 
dar  nu  este  şi  nu  se  face  pentru  Sine  însuşi  nimic,  în  nici  un 
chip,  din  cele  ce  sunt  şi  se  fac,  ca  unul  ce  prin  fire 
nu  e  compus  şi  nu  e  împreunat  cu  nimic  din  cele  ce 
sunt  şi  de  aceea  mai  degrabă  primeşte  să  î  să  spună  că-: 
nu  este,  fiind  mai  presus  de  existenţă.  Căci,  dacă  ne  este 
cu  adevărat  necesar  să  ştim  că  e  o  deosebire  între  Dum¬ 
nezeu  şi  făpturi,  trebue  să  ne  dăm  seama  că  afirmarea 
celui  mai  presus  de  existenţă  stă  în  negarea  celor  ce  există 
şi  afirmarea  celor  ce  există  e  una  cu  negarea  Celui  ce- 
e  mai  presus  de  existenţă.  Mai  trebue  să  ne  dăm  seama 
că  amândouă  atributele,  adecă  atât  existenţa  cât  şi  neexis— 
tenţa  i  se  potrivesc  Lui  în  chip  propriu  şi  totuşi  nici  unul 
nu-i  se  poate  da  în  chip  propriu.  Amândouă  i  se  potrivesc 
Lui  în  chip  propriu,  cel  dintâi  afirmând  existenţa  lui  Dum¬ 
nezeu  ca  unul  ce  e  cauza  celor  ce  sunt,  iar  cel  de  al  do¬ 
ilea  negând,  prin  depăşire  supremă,  că  este  cauză  celor  ce- 
sunt,  Dar  totodată  nici  unul  nu  i  se  potriveşte  în  chip  pro¬ 
priu,  deoarece  nici  unul  nu  înfăţişează  o  afirmare  despre- 
ceeace  este  după  fiinţă  şi  fire  cel  căutat.  Căci  cel  ce  nu 
e  legat  cu  nimic  prin  fire  pe  temeiul  cauzei,  nici  cui 

existenţa  nici  cu  nexistenţa,  acela  nu  are  nimic  apropiat  nici 
dintre  cele  ce  sunt  şi  se  spun,  nici  dintre  ce  nu  sunt  şi  nu 
se  spun.  Acela  are  subsistenţa  simplă,  necunoştibilă,  tuturor 
neapropiată,  cu  totul  de  netălmăcit  şi  dincolo  de  orice  afir¬ 
mare  şi  negare.  Atâta  despre  acestea.  Acum  să  trecem  la 
tema  cuvântului  nostru. 

CAPITOLUL  I 

CUM  ŞI  IN  CE  CHIP  SFÂNTA  BISERICĂ  ESTE 
ICOANA  ŞI  CHIPUL  LUI  DUMNEZEU 

Sfânta  Biserică  este  aşadar,  cum  zicea  acel  fericit  bă¬ 
trân,  după  un  prim  înţeles  spiritual,  chip  şi  icoană  a  lui 
Dumnezeu,  ca  una  ce  are  aceeaş  lucrare  ca  El,  prin  imi¬ 
tare  şi  închipuire. 

Dumnezeu,  după  ce  a  făcut  şi  a  adus  toate  la  exi¬ 
stenţă  cu  putere  nesfârşită,  le  susţine,  le  adună,  le  cu¬ 
prinde  şi  le  strânge  întreolaltă  şi  la  Sine  prin  purtarea  de 
grije,  atât  pe  cele  cugetabile  cât  şi  pe  cele  supuse  simţurilor. 
Ţinându-Ie  în  jurul  Său,  ca  pricină,  început  şi  scop,  pe 
toate  cele  cari  sunt  distanţate  întreolaltă  după  fire,  le 
face  să  concorde  întreolaltă  prin  unica  putere  a  relaţiei 
faţă  de  El,  ca  început.  Prin  aceasta  toate  sunt  aduse  la 
identitatea  nestricată  şi  netulburată  mişcării  şi  a  fiinţării, 
nici  un  lucru  nerăsvrătindu  -  se  şi  nedesbinându-se  la 
început  faţă  de  altul  în  temeiul  deosebirii  după  fire  sau 
mişcare.  Toate  există  în  împreunare  cu  toate,  fără  con¬ 
fuzie,  în  temeiul  legăturii  unice  şi  indisolubile  în  care  le  ţine 
începutul  şi  cauza  unică  şi  al  pazei,  căci  legătura  aceasta 
domoleşte  şi  acopere  toate  relaţiile  particulare  văzute  în 
toate  după  firea  fiecărui  lucru,  nu  alterându-le  şi  desfiin- 
ţându-le  şi  făcându-le  să  nu  mai  fie,  ci  covârşindu-le  şi 
arătându-se  mai  presus  de  toate  cum  apare  întregul  faţă 
de  părţi  sau  mai  bine  zis  cauza  întregului,  în  temeiul  că¬ 
reia  se  arată  şi  există  atât  integrul  cât  şi  părţile  între¬ 
gului.  Acestea  arată  întreaga  cauză  strălucind  mai  presus  de 
ele  şi  precum  soarele  supraluminos  acopere  firea  şi  lumina 
stelelor  aşa  cauza  acelora  le  acopere  existenţa  lor,  ca  a 
unor  lucruri  cauzate.  Căci  precum  părţile  există  propriu  zis 


REVISTA  TEOLOGICĂ 


171 


şi  se  cunosc  din  întreg,  aşa  există  şi  se  cunosc  din  cauză 
cele  cauzate,  şi  particularitatea  lor  ia  odihnă  când,  fiind 
îmbrăţişate  de  referinţa  faţă  de  cauză,  sunt  străbătute  de  ea 
şi  primesc  cu  totul  calificarea  ei,  prin  puterea  cea  unică  a 
relaţiei  faţă  de  ea,  precum  s'a  spus.  Astfel  Dumnezeu,  care  e 
în  măsură  infinită  mai  presus  de  toate,  fiind  toate  în  toate,  va 
fi  numai  El  singur  văzut  de  cei  curaţi  la  înţelegere,  când  mintea, 
culegând  contemplativ  senzurile  lucrurilor,  va  sfârşi  la  Dum¬ 
nezeu  însuşi,  ca  la  cauza,  începutul  şi  scopul  ultim  ai  na¬ 
şterii  şi  devenirii  tuturor  şi  ca  la  sânul  adânc  şi  nede¬ 
părtat  al  întregului  cuprins. 

In  acelaş  chip  şi  sfânta  Biserică  a  lui  Dumnezeu  ni  se 
arată  făcând  aceleaşi  lucruri  cu  noi  ca  şi  Dumnezeu,  imi- 
tându-L  cum  imită  o  icoană  modelul  său.  Căci  sunt  mulţi  şi 
nesfârşiţi  la  număr  cei  ce  fac  parte  din  ea  şi  sunt  renăscuţi  şi 
recreaţi  în  duh:  bărbaţi,  femei  şi  copii,  despărţiţi  şi  foarte 
deosebiţi  după  gen  şi  înfăţişare,  după  neamuri  şi  graiuri, 
după  viaţă,  vârstă,  păreri,  meşteşuguri,  chipuri,  moravuri 
şi  aptitudini,  după  ştiinţă  şi  slujbe,  după  soartă,  caracter 
şi  deprinderi.  Dar  tuturor  Biserica  le  dă  deopotrivă  o  singură 
formă  şi  numire  dumnezeească,  adecă  existenţa  şi  numele  dela 
Hristos;  şi  o  singură  şi  neîmpărţită  relaţie  prin  credinţă, 
•simplă  şi  fără  părţi,  care  nu  lasă  să  fie  cunoscute  relaţiile 
cele  multe  şi  nenumărate  ale  fiecăruia,  nici  măcar  că  sunt, 
•din  pricina  raportării  şi  concentrării  universale  a  tuturor  spre 
ea.  In  temeiul  acesteia  nici  unul  nu  e  câtuşi  de  puţin  des¬ 
părţit  prin  nimic  de  ceeace-i  comun,  ca  să  fie  de  sine. 
Toţi  există  împreună  unii  cu  alţii  şi  sunt  uniţi  prin  unicul  har 
şi  unica  putere  simplă  şi  neîmpărţită  a  credinţii.  „Căci  era 
în  toţi,  zice,  o  inimă  şi  un  suflet"  (Fapte  IV,  32),  precum 
din  felurite  mădulare  este  şi  se  cunoaşte  un  singur  trup, 
vrednic  de  Hristos  însuşi,  care  e  cu  adevărat  captă  nostru ; 
„in  care,  zice  dumnezeescul  apostol,  nu  este  bărbat,  nici 
femeie,  nici  Iudeu,  nici  Elin,  nici  tăiere  împrejur,  nici  ne- 
tăiere  împrejur,  nici  barbar,  nici  Schit,  nici  rob,  nici  slobod, 
ci  toate  şi  în  toate  El“  (Gal.  III,  28).  Acesta  le  închide 
toate  în  Sine  prin  unica  putere  simplă  şi  nesfârşit  de  în- 

ţeleaptă  a  bunătăţii,  ca  un  centru  al  unor  linii  drepte  por¬ 
nite  din  El,  în  calitatea  de  cauză  şi  putere  unică  şi  simplă, 
nelăsând  să  se  despartă  începuturile  lucrurilor  odată  cu. 
capetele  lor  finale  şi  circumscriind  în  cerc  extinderile  lor 
şi  adunând  la  Sine  însuşi  dîstincţiunile  lucrurilor  făcute  de 
El.  Şi  aceasta  o  face  ca  să  nu  se  înstrăineze  cu  totul  între 
ele  şi  să  se  învrăjbească  creaturile  şi  făpturile  aceluiaşi 
Dumnezeu,  nemaiavând  în  jurul  a  ce  şi  unde  să-şi  arate 
iubirea  şi  pacea  şi  identitatea  întreolaltă,  şi  să  fie  primejdie 
ca  însăşi  existenţa  lor  să  cadă  în  nefiinţă,  prin  despărţirea 
de  Dumnezeu, 

Prin  urmare  sfânta  Biserică  este  icoană  a  lui  Dum¬ 
nezeu,  precum  s’a  spus,  ca  una  ce  înfăptueşte  aceeaşi  unire 
ca  Dumnezeu  între  cei  credincioşi,  chiar  dacă  cei  uni¬ 
ficaţi  în  ea  prin  credinţă  sunt  deosebiţi  după  însuşirile  lor 
şi  sunt  din  diferite  locuri  şi  feluri.  Este  aceeaşi  unire  pe 
care  o  înfăptueşte  şi  Dumnezeu  însuşi  în  chip  neamestecat 
între  fiinţele  lucrurilor,  îndulcind  şi  aducând  la  iden¬ 
titate  deosebirea  dintre  ele,  precum  s'a  arătat,  prin  rapor¬ 
tarea  lor  la  El  şi  prin  unirea  cu  El,  ca  pricină,  început 
şi  scop. 


CAPITOLUL  II 

CUM  ŞI  IN  CE  FEL  SFÂNTA  BISERICĂ  ESTE  ICOANA 

A  COSMOSULUI,  CONSTATATOR  DIN  FIINŢE 
VĂZUTE  ŞI  NEVĂZUTE 

După  un  al  doilea  înţeles  spiritual,  spunea,  sfânta  bi¬ 
serică  a  lui  Dumnezeu  este  chip  şi  icoană  a  întregului 
cosmos,  constătător  din  fiinţe  văzute  şi  nevăzute,  având 
aceeaş  unitate  şi  distincţie  ca  şi  el. 

Ca  edificiu  aceasta  fiind  un  singur  locaş,  se  deosebeşte 
totuşi  după  forma  ei  spaţială,  împărţindu-se  în  locul  de¬ 
stinat  numai  preoţilor  şi  liturghisitorilor,  pe  care  îl  numim 
ieration,1  şi  în  cel  lăsat  pe  seama  întregului  popor  credin- 


1  Acesta  este  după  toată  probabilitatea  spaţiul  în  care  e  aşezată  masa  altarului, 
căreia  Sf.  Maxim  pare  »-i  spune  simplu  altar,  Din  această  scriere,  care  e  pentru 

cios,  pe  care  îl  numim  naos.  Dar  e  una  după  ipostas,  ne- 
împărţindu-se  şi  ea  însăşi  deodată  cu  părţile  ei,  din  pricina 
deosebirii  acestora  întreolaltă.  Dimpotrivă,  desleagă  şi  păr¬ 
ţile  înseşi  de  deosebirea  arătată  prin  numirile  lor,  făcându-le 
să  se  raporteze  la  ceeace  e  una  în  ea  şi  înfăţişându-le  pe 
amândouă  identice  întreolaltă.  Căci  fiecare  din  aceste  două 
este  reciproc  celeilalte  ceeace  este  aceea  pentru  sine  în¬ 
săşi.  Naosul  este  ieration  în  potenţă,  iniţiat  şi  sfinţit  prin 
ducerea  sa  până  la  sfârşitul  acţiunii  de  iniţiere  şi  sfinţire. 
Iar  ierationul  este  un  naos  actualizat,  avându-1  pe  acela  ca 
început  al  acţiunii  de  iniţiere  şi.  sfinţire,  care  stărue  ca  una 
si  aceeaşi  prin  amândouă. 

Tot  aşa  şi  totalitatea  lucrurilor  aduse  de  Dumnezeu 
la  existenţă  prin  creaţiune,  se  împarte  în  cosmosul  inteli¬ 
gibil,  constătător  din  fiinţe  spirituale  şi  netrupeşti  şi  în 
cosmosul  acesta  sensibil  şi  corporal,  ţesut  grandios  din 
multe  forme  şi  naturi.  Prin  aceasta  e  ca  un  fel  de  altă 
biserică  a  lui  Dumnezeu,  nefăcută  de  mâni,  indicată  cu  în¬ 
ţelepciune  de  aceasta,  care  e  făcută  de  mâni.  Această  totali¬ 
tate  are  ca  ieration  cosmosul  de  sus,  destinat  puterilor 
de  sus,  iar  ca  naos  pe  cel  de  jos,  la  îndemâna  celor  sor¬ 
tiţi  să  trăiască  o  viaţă  legată  de  simţuri. 

Dar  iarăşi  cosmosul  este  unul  şi  neîmpărţit  cu  toată  deose¬ 
birea  părţilor  sale.  Dimpotrivă  el  înfăţişează  şi  deosebirea 
părţilor,  provenite  din  însuşirile  caracteristice  fireşti,  fă~ 
cându-îe  să  se  rapoarte  la  unitatea  şî  neîmpărţirea  sa.  Astfel  le 
vădeşte  ca  fiind  una  cu  el  şi  întreolaltă  în  chip  neamestecat, 
fiecare  din  ele  străbătând  întreagă  în  cealaltă  şi  amândouă 
împlinindu-l  pe  el  cum  împlinesc  părţile  un  întreg  şi  el  împli- 
nindu-se  prin  ele  ca  întreg,  în  chip  unitar  şi  integral.  Căci 
întreg  cosmosul  inteligibil  ne  arată  în  întreg  cosmosul  sensibil 


multe  elemente  şi  momente  ale  liturghiei  şi  ale  locaşului  bisericesc  cel  mai  vechiu 
document  informativ  (de  pildă  pentru  Intrarea  mica  şi  marej,  s'ar  părea  că  spaţiul 
altarului  nu  era  incă  atât  de  total  izolat  de  naos,  ca  mai  târziu.  De  aceea  stăteau 
acolo  nu  numai  liturghisitorii,  ci  şi  ceilalţi  preoţi,  A  se  vedea  cu  privire  la  timpul 
Introducerii  zidului  despărţitor  intre  spaţiul  altarului  şi  naos,  detalii  la  Karl  Hali, 
Die  Enstehung  der  Bilderwand  in  der  griechischen  Kirche,  in  „Gessammelie 
Aufsatze  zur  Kirchengeschichte",  ÎI,  Der  Osten,  2.  Halbband,  Tuhingen,  Mohr,  1929,  p, 
■22  şi  urm. 

în  chip  tainic  prin  formele  simbolice,  celor  ce  pot  să  vadă ; 
şi  întreg  cel  sensibil  există  în  cel  inteligibil,  simplificat  în 
senzurile  minţii.  In  acela  se  află  acesta,  prin  senzuri ;  iar  în 
acesta  acela,  prin  figuri.  Iar  lucrarea  lor  este  una,  cum  ar  fi 
„o  roată  în  roată'1,  zice  minunatul  văzător  al  lucrurilor  mari 
Iezechil,  vorbind,  cred,  despre  cele  două  lumi  (I,  16). 
Dumnezeescul  apostol  zice  la  rândul  său:  „Cele  nevă¬ 
zute  ale  lui  Dumnezeu  dela  întemeierea  lumii  din  făpturi 
fiind  înţelese  se  văd"  (Rom.  I,  20). 

Iar  dacă  prin  cele  ce  se  văd  se  privesc  cele  ce  nu  se 
văd,  cum  s'a  scris,  cu  mult  mai  vârtos  vor  fi  înţelese  prin 
cele  ce  nu  se  văd  cele  ce  se  văd  de  către  cei  dedaţi  con¬ 
templaţiei  duhovniceşti.  De  fapt  contemplaţia  simbolică  a 
celor  inteligibile  prin  cele  văzute  este  ştiinţă  şi  înţelegere 
duhovnicească  a  celor  văzute  prin  cele  nevăzute.  Căci  cele 
ce-şi  sunt  unele  altora  indicatoare  trebue  să  vădească  reci¬ 
proc  prezenţa  adevărată  şi  clară  a  celorlalte  şi  relaţia  ne¬ 
ştirbită  cu  acelea. 


CAPITOLUL  III 

SFÂNTA  BISERICĂ  ESTE  ICOANĂ  ŞI  NUMAI 
A  LUMII  SENSIBILE 

Dar  sfânta  biserică  a  lui  Dumnezeu  este,  zicea,  icoană 
şi  numai  a  lumii  sensibile  în  sine.  Ea  are  drept  cer  dum¬ 
nezeescul  ieration,  iar  ca  pământ  frumuseţea  naosului. 

Deasemenea  şi  lumea  este  biserică,  având  ceriul  ca 
ieration,  iar  podoaba  pământului  ca  naos. 

CAPITOLUL  IV 

CUM  ŞI  IN  CE  CHIP  SFANTA  BISERICA  A  LUI  DUM¬ 
NEZEU  INCHIPUEŞTE  SIMBOLIC  PE  OM,  IAR  EA  ESTE 
ÎNCHIPUITA  DE  EL  CA  OM 

Şi  iarăşi  după  un  alt  înţeles  spiritual,  zicea  că  sfânta 
biserică  a  lui  Dumnezeu  este  om,  având  ca  suflet  ierationul» 
ca  minte,  dumnezeescul  altar  şi  ca  trup,  naosul. 

Astfel  ea  este  chip  şi  asemănare  a  omului  făcut  după 
chipul  şi  asemănarea  lui  Dumnezeu-  Prin  naos  scoate  la 
înfăţişare,  ca  prin  trup,  înţelepciunea  practică ;  prin  iera- 
tion,  ca  prin  suflet,  tălmăceşte  cunoaşterea  naturală;  iar 
prin  altar,  ca  prin  minte,  străbate  la  cunoaşterea  tainică  de 
Dumnezeu,  la  teologia  mistică,  Dar  şi  invers,  omul  este  o 
biserică  tainică.  Prin  trup  iradiază,  ca  printr’un  naos, 
partea  făptuitoare  a  sufletului  în  împlinirile  poruncilor  prin 
înţelepciunea  practică;  prin  suflet,  aduce,  ca  printr’un 
ieration,  lui  Dumnezeu,  folosindu-se  de  raţiune  în  cunoaşte¬ 
rea  naturală,  sensurile  desprinse  din  simţuri,  după  ce 
a  depărtat  dela  ele  în  duh  tot  ce-i  material  şi  necurat ; 
iar  prin  minte,  ca  printr’un  altar,  cheamă  tăcerea  prealău- 
dată  a  ascunsei  şi  necunoscutei  mari  grăiri  a  dumnezeirii, 
cea  din  adâncurile  nepătrunse,  prin  altă  tăcere  grăitoare 
şî  prea  răsunătoare.  în  felul  acesta  se  împreună  cu  ea  prim 
cunoaşterea  tainică  de  Dumnezeu,  cât  e  îngăduit  omului, 
devenind  astfel  ceea  ce  se  cuvine  să  devină  cel  ce  s’a 
învrednicit  de  sălăşluirea  lui  Dumnezeu  şi  a  fost  însemnat 
de  razele  atotluminoase. 

CAPITOLUL  V 

CUM  ŞI  IN  CE  FEL  ESTE  IARĂŞI  BISERICA  ICOANA 
ŞI  CHIP  AL  SUFLETULUI  LUAT  IN  SINE 

Dar  tot  el  învăţa  că  sfânta  biserică  a  lui  Dumnezeu 
nu  este  numai  icoana  întregului  om,  adecă  a  celui  con- 
stătător  din  suflet  şi  trup  prin  compoziţie,  ci  şi  a  sufletului 
însuşi,  privit  în  sine  cu  ajutorul  cugetării. 

Sufletul,  spunea,  constă  în  general  din  facultatea  min¬ 
tală  şi  vitală.  Cea  mintală  se  mişcă  liber  prin  voinţă,  iar 
cea  vitală  rămâne  cum  este  după  fire,  fără  liberă  alegere. 

Şi  iarăşi,  de  facultatea  mintală  ţine  laturea  contem¬ 
plativă  şi  practică.  Cea  contemplativă  spunea  că  se  nu¬ 
meşte  minte,  cea  vitală  raţiune.  Factorul  care  pune  în 
mişcare  facultatea  mintală  este  mintea ;  iar  cel  care  poartă 
de  grijă  de  cea  vitală  este  raţiunea.  Cea  dintâi,  adecă 
mintea,  este  şi  se  numeşte  înţelepciune,  când  păzeşte  cu 

■totul  neschimbate  mişcările  sale  către  Dumnezeu.  Raţiunea 
«deasemenea  este  şi  se  numeşte  prudenţă,  când,  cu  bună 
chibzuială,  unind  facultatea  vitală,  cea  îndrumată  de  pur¬ 
tarea  ei  de  grîje,  cu  activitatea,  o  arată  nedeosebită  de 
minte,  înfăţişând  prin  virtute  aceeaşi  descoperire  a  lui  Dum- 
jiezeu  ca  şi  mintea.  Căci  spunea  că  facultatea  vitală  e  repar¬ 
tizată  în  chip  firesc  atât  pe  seama  minţii,  cât  şi  a  raţiunii, 
încât  sufletul  este  şi  se  arată  la  început  mai  de  grabă  con¬ 
stând  din  minte  şi  raţiune,  ca  mintal  şi  raţional,  facultatea 
vitală  văzându-se  în  amândouă  în  chip  egal,  adecă  în  minte 
şi  raţiune  (căci  nu  e  îngăduit  să  se  cugete  nici  una  din 
acestea  lipsită  de  viaţă),  şi  fiind  împărţită  între  amândouă. 
Prin  ea  mintea,  care  am  spus  că  se  numeşte  şi  înţelepciune, 
desfăşurându-se  în  deprinderea  contemplaţiei  şi  în  tăcerea 
şi  cunoaşterea  tainică,  e  dusă  spre  adevăr  printr'o  cuno¬ 
ştinţă  care  nu  se  mai  uită  şi  nu  se  mai  sfârşeşte.  Iar 
raţiunea,  pe  care  am  numit-o  şi  prudenţă,  sfârşeşte,  după 
deprinderea  făptuirii  trupeşti  a  virtuţii,  în  bine.  Din 
acestea  amândouă  se  constituie  adevărata  ştiinţă  a  lucru¬ 
rilor  dumnezeeşti  şi  omeneşti,  cunoştinţa  cea  fără  greşală 
şi  capătul  din  urmă  al  întregei  filosofii  atotdumnezeeşti  a 
creştinilor. 

Grăind  şi  mai  limpede  despre  acestea,  o  parte  a 
sufletului  este,  cum  s'a  spus,  partea  contemplativă,  iar 
alta,  cea  practică,  Laturea  contemplativă  a  numit-o  minte, 
iar  cea  practică  raţiune,  ca  primele  puteri  ale  sufle¬ 
tului,  Şi  iarăşi  mintea  a  numit-o  înţelepciune,  iar  raţiunea, 
prudenţă,  ca  primele  lucrări  ale  lor.  Desfăşurând  însă 
mai  departe  lucrurile,  spunea  că  de  suflet  ţine  după  la¬ 
turea  mintală:  mintea,  înţelepciunea,  contemplaţia,  cunoa¬ 
şterea,  cunoştinţa  care  nu  se  uită,  a  căror  ţintă  finală  este 
adevărul.  Iar  după  laturea  raţională:  raţiunea,  prudenţa, 
făptuirea,  virtutea,  credinţa,  a  căror  ţintă  finală  este  bi¬ 
nele.  Iar  adevărul  şi  binele  zicea  că  indică  pe  Dumnezeu. 
Adevărul,  când  îl  arată  pe  Dumnezeu  din  fiinţa  Sa,  căci 
adevărul  este  lucru  simplu,  unic,  unul  şi  acelaş,  fără 
părţi,  neschimbat,  incoruptibil,  neuifabil  şi  nesupus  nici 
unei  despărţiri,  sau  distanţări.  Iar  binele,  când  îl  indică 
din  lucrarea  Sa;  căci  binele  e  binefăcător,  îngrijitor  a! 

tuturor  celor  ce  sunt  din  el  şi  păzitor  al  lor ;  derivând  dela 
a  fi  foarte,  a  fi  fixat  foarte,  sau  afirmare  puternică  — 

sfvotc,  ?i\  «dsfo&ai,  fj  fleaiv  ~  după  părerea  etimologilor,  în¬ 
seamnă  că  dărueşte  tuturor  celor  ce  sunt  existenţa,  persi¬ 
stenţa  şi  puterea  de  a  se  mişca, 

Deci  zicea  că  cele  cinci  perechi,  pe  cari  le  vedem 
în  suflet,  se  mişcă  în  jurul  perechii  care  indică  pe  Dum¬ 
nezeu.  Perechi  numesc  aci  -'  mintea  şi  raţiunea,  înţelepciu¬ 
nea  şi  prudenţa,  contemplarea  şi  făptuirea,  cunoaşterea  şi 
virtutea,  cunoştinţa  care  nu  se  poate  uita  şi  credinţa.  Iară 
perechea  care  indică  pe  Dumnezeu  este:  adevărul  şi  bi¬ 
nele,  Sufletul  mişcându-se  progresiv  prin  acestea  şe  uneşte 
cu  Dumnezeul  tuturor,  imitând  neschimbabilitatea  fiinţii  şi 
caracterul  binefăcător  al  lucrării  Lui,  prin  întărirea  şi  sta¬ 
tornicirea  deprinderii  în  bine  pe  baza  liberului  arbitru.  Şi, 
ca  să  amestec  în  acestea  o  observaţie  potrivită,  poate  aceasta 
este  dumnezeeasca  decadă  a  coardelor  psalterionului  din  su¬ 
fletul  mintal,  care  face  să  răsune  raţiunea  în  duh,  atinsă  fiind 
de  cealaltă  decadă  fericită  a  poruncilor,  şi  care  dă  in  chip 
spiritual  sunetele  desăvârşite  şi  armonioase,  prin  cari  e 
lăudat  Dumnezeu.  In  chipul  acesta  pot  să  aflu  care  este  ra¬ 
ţiunea  decadei  care  răsună  şi  al  decadei  care  o  face  pe 
aceea  să  răsune;  şi  cum  o  decadă,  unindu-se  şi  împreu- 
nându-se  tainic  cu  cealaltă,  Raţiunea  readuce  pe  Iisus  Dum¬ 
nezeul  şi  Mântuitorul  meu,  întregit  prin  mine  cel  mântuit, 
la  sine  care  este  pururea  atotplină  şi  niciodată  nu  poate 
ieşi  din  sine;  iar  pe  mine  omul  mă  restabileşte  în  chip 
minunat  în  ea  însăşi,  mai  bine  zis  în  Dumnezeu,  dela  care 
am  primit  existenţa  şi  spre  care  tind,  dorind  de  departe 
să  obţin  fericirea - 

Cel  ce  poate  să  cunoască  aceasta,  prin  pătimirea  celor 
spuse,  cunoaşte  desigur,  după  ce  i-a  făcut  experienţa,  lim¬ 
pede  demnitatea  sa :  cum  se  reîntoarce  la  chipul  ceace-i  după 
chipul;  ce  cinste  se  cuvine  originalului;  care  e  puterea  tainei 
mântuirii  noastre  şi  pentru  cine  a  murit  Hristos ;  cum  putem 
apoi  rămâne  în  El  şi  El  în  noi,  precum  a  spus ;  şi  cum  „este 
drept  cuvântul  Domnului,  şi  în  toate  câte  face  îşi  ţine  fă¬ 
găduinţa"  (Ps.  33,  4)  ?  Dar  să  ne  întoarcem  la  şirul  cuvân¬ 
tului,  mulţumindu-ne  cu  atâta  despre  acestea. 


2 


178 


REVISTA  TEOLOGICA 


Mintea,  aşadar,  mişcându-se  prin  înţelepciune  vine  la 
contemplaţie,  prin  contemplaţie,  la  cunoaştere,  prin  cunoa¬ 
ştere,  la  cunoştinţa  care  nu  se  uită;  iar  prin  cunoştinţa 
care  nu  se  uită,  la  adevăr,  în  preajma  căruia  mintea  ajunge 
la  hotarul  mişcării,  fiind  mărginită  atât  după  fiinţă  şi  pu¬ 
tere,  cât  şi  după  deprindere  şi  lucrare. 

Căci  zicea  că  înţelepciunea  este  putere  a  minţii  şi 
mintea  însăşi  este  înţelepciune  în  potenţă ;  contemplarea 
la  rândul  ei  este  deprinderea  minţii  şi  cunoaşterea  lucrarea 
ei.  Iar  cunoştinţa  care  nu  se  uită  este  mişcarea  stăruitoare, 
nesfârşită  şi  neîncetată  a  înţelepciunii,  a  contemplaţiei  şi 
a  cunoaşterii,  adecă  a  puterii,  a  deprinderii  şi  a  lucrării, 
în  jurul  obiectului  cunoscut,  cel  mai  presus  de  toată  cu¬ 
noştinţa,  Şi  hotarul  ei  este  adevărul,  ca  obiectul  cunoscut 
în  chip  neîntrerupt.  Acest  lucru  e  vrednic  de  toată  mira¬ 
rea  :  cum  poate  avea  un  capăt,  ca  ceva  circumscris,  ceeace  nu 
e  supus  uitării?  Aceasta  numai  aşa  se  poate  că  acest  hotar 
şi-l  are  cunoştinţa  în  adevăr,  ca  Dumnezeu.  Căci  adevărul 
e  Dumnezeu,  în  jurul  căruia  mintea,  mişcându-se  fără  sfârşit 
şi  fără  întrerupere,  nu  poate  avea  un  capăt  al  mişcării  ei, 
neaflând  hotar  acolo  unde  nu  este  spaţiu  şi  distanţă.  Măreţia 
minunată  a  infinităţii  dumnezeeşti,  nu  are  cantitate,  nici 
părţi,  nici  dimensiuni  spaţiale  şi  nu  este  vreo  înţelegere 
care  să  ajungă,  pentru  a  o  cunoaşte  ce  este  după  fiinţă. 
Iar  ceea  ce  nu  e  supus  dimensiunilor  spaţiale  sau  vreunei 
înţelegeri  de  orice  fel,  nu  poate  fi  străbătut  până  la  capăt. 

Raţiunea,  de  asemenea,  mişcându-se  prin  prudenţă,  vine 
la  făptuire;  prin  făptuire  la  virtute,  prin  virtute,  la  credinţă, 
care  e  cu  adevărat  certitudinea  sigură  şi  neclintită  a  celor 
dumnezeeşti.  Pe  aceasta  având-o  la  început  raţiunea  prin 
prudenţă  în  potenţă,  pe  urmă  o  scoate  la  iveală  prin  vir¬ 
tute,  arătând-o  prin  fapte.  „Căci  credinţa  fără  fapte  este 
ceva  mort"  (Iac.  II,  20),  precum  s'a  scris.  Dar  tot  ce  e 
mort  şi  neactiv,  n’ar  îndrăsni  cineva,  cugetând  sănătos, 
să  spună  că  se  numără  între  cele  bune.  In  sfârşit,  prin  cre¬ 
dinţă  raţiunea  ajunge  la  bine,  în  preajma  căruia  se  află  la 
capătul  său  final,  încetându-şi  lucrările,  dată  fiind  mărgi¬ 
nirea  puterii,  deprinderii  şi  lucrării  sale. 

Căci  zicea  că  prudenţa  este  puterea  raţiunii  şi  raţiunea 

însăşi  este  prudenţă  în  potenţa ;  făptuirea  la  rândul  ei  este 
deprinderea  şi  virtutea  lucrarea  ei.  Iar  credinţa  este  înră¬ 
dăcinarea  şi  statornicirea  lăuntrică  a  prudenţii,  a  făptuirii 
şi  a  virtuţii,  adecă  a  puterii,  a  deprinderii  şi  a  lucrării. 
Şi  hotarul  ei  din  urmă  este  binele,  în  preajma  căruia  se 
odihneşte  raţiunea,  ajungând  la  capătul  mişcării.  Căci  binele 
este  Dumnezeu,  în  care  îşi  află  termenul  final  toată  pu¬ 
terea  oricărei  raţiuni. 

Dar  cum  şi  în  ce  chip  se  realizează  şi  se  actualizează 
fiecare  din  acestea  şi  ce  se  împotriveşte  fiecăreia  din 
ele,  sau  i  se  potriveşte,  şi  în  ce  măsură,  nu  ţine  de  tema 
de  faţă  ca  să  analizăm  şi  să  spunem.  Numai  atâta  ţine, 
ca  să  ştim  că  orice  suflet  când  va  putea,  prin  harul 
Duhului  Sfânt  şi  prin  osteneala  şi  strădania  proprie,  să 
împreune  şi  să  ţese  acestea  laolaltă,  adică  raţiunea  cu 
mintea,  prudenţa  cu  înţelepciunea,  făptuirea  cu  contemplaţia, 
virtutea  cu  cunoştinţa  şi  credinţa  cu  cunoştinţa  fără  uitare, 
nemicşorând  sau  neexagerând  pe  nici  una  în  raport  cu  cea¬ 
laltă,  tăind  dela  ele  orice  umflătură  sau  lipsă ;  când  va 
putea,  ca  să  spun  pe  scurt,  face  din  decada  sa  o  monadă, 
atunci  se  va  uni  şi  el  cu  Dumnezeu  cel  adevărat  şi  bun, 
unul  şi  singur.  Va  deveni  atunci  frumos  şi  magnific,  şi 
asemenea  Lui  —  cât  e  cu  putinţă  —  prin  desăvârşirea 
celor  patru  virtuţi  generale,  cari  fac  arătată  decada  dum- 
nezeească  din  suflet  şi  îmbrăţişează  cealaltă  decadă  feri¬ 
cită  a  poruncilor.  Căci  tetrada  este  o  decadă  în  potenţă, 
formându-se  din  unitate  prin  adaos  progresiv.  Dar  tot  ea 
este  şi  monadă,  îmbrăţişând  prin  întâlnire  în  chip  unitar  binele 
şi  arătând  prin  sine,  în  chip  netăiat  împărţită,  simplitatea  şi 
neîmpărţirea  lucrării  dumnezeeşti.  Prin  acestea  sufletul  pă¬ 
strează  cu  tărie  şi  cu  statornicie  ceea  ce-i  propriu  al  său 
şi  respinge  cu  bărbăţie  ceea  ce  e  străin  de  eî,  ca  unul  ce 
are  minte  raţională,  înţelepciune  prudentă,  contemplaţie 
făptuitoare,  cunoştinţă  virtuoasă,  şi,  pe  temeiul  lor,  cuno¬ 
ştinţă  fără  uitare,  atotcredincioasă  şi  neclătinată;  şi  ca 
unul  ce  aduce  lui  Dumnezeu  efectele  unite  înţelepţeşte  cu 
cauzele  şi  lucrările  cu  puterile  şi  primeşte  pentru  ele 
îndumnezeirea,  care  produce  simplitatea. 

Căci  raţiunea  este  lucrare  şi  manifestare  a  minţii,  fiind 

faţă  de  minte  ca  un  efect  faţă  de  cauză,  Deasemenea  pru¬ 
denţa  este  lucrare  şi  manifestare  a  înţelepciunii,  făptuirea 
a  contemplaţiei,  virtutea  a  cunoştinţii,  credinţa  a  cunoştinţa 
fără  uitare.  Prin  ele  se  înfăptueşte  relaţia  lăuntrică  cu  ade¬ 
vărul  şi  binele,  adică  cu  Dumnezeu,  relaţie  de  care  spunea 
că  este  ştiinţă  dumnezeească,  şi  cunoştinţă  fără  greşală,  şi 
iubire  şi  pace,  în  cari  şi  prin  cari  este  îndumnezeirea.  Şti¬ 
inţă,  ca  împlinire  a  toată  cunoştinţa  îngăduită  oamenilor 
despre  Dumnezeu  şi  cele  dumnezeeşti,  şi  îmbrăţişare  fără 
greşală  a  virtuţilor ;  cunoştinţă,  ca  cea  care  pătrunde  de  fapt 
în  adevăr  şt  procură  o  experienţă  durabilă  a  lui  Dumnezeu ; 
iubire,  ca  cea  care  participă  prin  starea  lăuntrică  întreagă 
la  întregul  farmec  al  lui  Dumnezeu;  iar  pace,  ca  una  ce 
încearcă  aceleaşi  stări  ca  şi  Dumnezeu  şi-i  pregăteşte  să  le 
încerce  pe  cei  ce  se  învrednicesc  de  ea.  Căci  dacă  dum¬ 
nezeirea  este  cu  totul  nemişcată,  ca  una  ce  nu  are  nimic  care 
s'o  tulbure  (ce-ar  putea  doar  să  ajungă  măcar  la  îmbrăţi¬ 
şarea  ei  cu  vederea?),  iar  pacea  este  statornicie  neclin¬ 
tită  şi  nemişcată,  şi  bucurie  netulburată,  oare  nu  tră- 
eşte  cele  dumnezeeşti  şi  tot  sufletul  care  s'a  învrednicit  sa 
dobândească  pacea?  Căci  un  astfel  de  suflet  a  trecut  din¬ 
colo  nu  numai  de  hotarele  răutăţii,  neştiinţii,  minciunii  şi 
vicleniei,  a  păcatelor  opuse  virtuţii,  cunoştinţei,  adevărului 
şi  binelui,  cari  se  nasc  din  mişcările  sufletului  contrare 
firii,  ci,  dacă  e  îngăduit  să  spunem,  şi  de  ale  virtuţii  însăşi, 
ale  cunoştinţii,  ale  adevărului  şi  ale  bunătăţii,  cunoscute 
de  noi,  odihnindu-se  în  chip  negrăit  şi  neştiut  în  lo¬ 
caşul  intim  supraadevărat  şi  suprabun  al  lui  Dumnezeu, 
potrivit  cu  făgăduinţa  Lui  nemincînoasă.  In  chipul  acesta 
nimic  din  cele  ce  îl  pot  tulbura  nu  poate  atinge  ascun- 
zimea  sa  din  Dumnezeu,  In  acel  locaş  fericit  şi  atotsfânt 
se  săvârşeşte  taina  înfricoşată  a  unirii  mai  presus  de  minte 
şi  de  raţiune,  prin  care  se  face  un  trup  şi  un  duh  Dum¬ 
nezeu  cu  biserica  sufletului  şi  sufletul  cu  Dumnezeu.  O, 
cum  mă  minunez  de  bunătatea  Ta,  Hristoase  i  Nici  nu  îndrăs- 
nesc  să  o  spun,  eu  care  nu  am  putere  destulă  nici  măcar 
ca  să  mă  minunez  cu  vrednicie,  „Căci  vor  fi  cei  doi  un 
trup.  Taina  aceasta  mare  este.  Dar  eu  vorbesc  de  Hristos 
şi  de  biserică",  zice  dumnezeescul  apostol  (Efes.  5,  32), 

Şi  iarăşi:  „Cel  ce  se  lipeşte  de  Domnul,  este  un  duh“ 
(1  Cor-  6,  17). 

Ajungând  astfel  sufletul  unitar  şi  adunat  în  sine  însuşi 
şi  la  Dumnezeu,  nu  va  mai  fi  în  el  raţiunea  care  îl  îm¬ 
parte  în  multe  prin  gânduri,  ci  capul  lui  va  fi  încununat 
de  Dumnezeu,  Raţiunea  primă,  singură  şi  una.  Iar  în 
această  Raţiune  şi  Dumnezeu  sunt  şi  susbsistă  toate  raţi¬ 
unile  lucrurilor  într'o  simplitate  neînţeleasă,  în  chip  unitar, 
ca  în  Creatorul  şi  Făcătorul  tuturor  celor  ce  sunt,  Aţintindu-se 
sufletul  spre  Acela,  care  nu  e  în  afară  de  el,  ci  întreg  în  între¬ 
gimea  lui,  va  cunoaşte  şi  el  prin  simplă  intuiţie,  raţiunile 
şi  cauzele  lucrurilor,  de  dragul  cărora  înainte  de-a  se  face 
mireasa  Logosului-Dumnezeu  se  supunea  metodelor  cari 
divizează.  Iar  prin  aceste  raţiuni  va  fi  purtat  în  chip  mân¬ 
tuitor  şi  adecvat  spre  însuşi  Cuprinzătorul  şi  Făcătorul  a 
toată  raţiunea  şi  cauza. 

Acestea  sunt  aşadar,  precum  am  spus,  proprii  sufletului : 
Prin  minte  are  înţelepciunea  în  potenţă,  din  înţelepciune 
decurge  contemplaţia,  din  aceasta  cunoaşterea,  din  cunoa¬ 
ştere,  cunoştinţa  fără  uitare  şi  prin  toate  e  dus  spre  adevăr, 
care  e  hotarul  şi  ţinta  finală  a  bunurilor  mintale.  Iar  prin 
raţiune  are  prudenţa,  din  aceasta  iese  făptuirea,  din  făp¬ 
tuire  virtutea,  din  aceasta  credinţa,  prin  care  odihneşte  în 
bine  ca  scop  şi  sfârşit  fericit  al  lucrărilor  raţionale.  In 
sfârşit  prin  unirea  acestora  întreolaltă  se  culege  ştiinţa 
celor  dumnezeeşti.  In  toate  acestea  se  aseamănă  cu  sufletul 
sfânta  biserică,  privită  în  înţeles  spiritual.  Toate  cele  ce 
au  fost  arătate  că  ţîn  de  minte  şi  ies  progresiv  din  ea,  le 
indică  biserica  .prin  ieration.  Iar  cele  arătate  că  ţin  de 
raţiune  şi  ies  din  ea  prin  desfăşurare,  le  ilustrează  prin 
naos.  In  sfârşit  toate  le  adună  spre  taina  ce  se  săvârşeşte 
pe  dumnezeescul  altar,  taină  prin  care,  tot  cel  ce  poate 
să  înţeleagă  cu  înţelepciune  cele  ce  se  săvârşesc  în  biserică, 
îşi  face  cu  adevărat  biserică  a  lui  Dumnezeu  şi  dumne- 
zeesc  sufletul  său.  Căci  pentru  suflet  ni  s'a  dat  poate,  spre 
călăuzirea  lui  cătră  cele  înalte,  biserica  cea  făcută  de  mâni, 
care  îi  este  şi  model  prin  diferitele  simboale  dumnezeeşti 

din  ea,  {Sfârşitul  urmează) 


TINEREŢE  Şl  ÎNVIERE 

de 

Diacon  NICOLAE  MLAD1N 

Profelor  la  Academia  teologică  „Andreiană* 

„Omul,  fiinţă  necunoscută4*  este  titlul  unei  cărţi  de 
circulaţie  mondială,  în  care  unui  dintre  marii  cercetători 
ai  vieţii  mărturiseşte  sincer,  cu  o  sinceritate  care  caracte¬ 
rizează  numai  pe  adevăraţii  savanţi,  că  omul  pentru  ştiinţă, 
în  aspectele  lui  esenţiale  este  încă  o  enigmă.  „Cele  mai 
multe  din  întrebările  pe  care  şi  le  pune  acei  ce  studiază 
fiinţele  omeneşti  rămân  fără  răspuns.  Regiuni  imense  ale 
lumii  noastre  interioare  sunt  încă  necunoscute44  (p.  8). 

Şi  cum  n’ar  fi  astfel,  când  viaţa  însăşi,  cel  mai  smerit 
firicel  de  iarbă  este  o  taină,  pe  care  ştiinţa  n'are  decât  s'o 
constate  dar  nu  s'o  şi  explice !  „Psihologia  ca  ştiinţă,  afirmă 
Alexis  Carrel,  încă  nici  nu  există".  E  adevărat  există  o 
ştiinţă  care  poartă  eticheta  de  Psihologie,  ea  însă  dibueşte 
mai  mult  prin  creer,  în  domeniile  organicului,  cu  ambiţia  de 
a  fi  un  apendice  al  Fiziologiei,  O  psihologie  „fără  suflet44 
este  un  non-sens,  aşa  cum  o  fizică  sau  chimie  fără  energie, 
fără  materie  ar  fî  o  absurditate.  Din  pricina  aceasta  —  şi 
din  alte  multe  pricini  —  fiinţa  omenească  este  încă  un 
adânc  de  taine,  pe  care  le  prindem  inadecvat  în  cuvinte, 
le  dăm  expresie  mai  mult  metaforic.  Dacă  deci  omul  în 
sine  este  încă  necunoscut,  cu  atât  mai  mult  raportul  de 
dependenţă  faţă  de  Dumnezeu,  regiunea  nevăzută  de  os¬ 
moză  între  pământ  şi  cer,  între  om  şi  Dumnezeu,  De  exi¬ 
stenţa  lui  Dumnezeu  ne  putem  convinge  pe  anumite  căi 
de  sbucium  şi  căutare.  Puterile  pe  care  le  revarsă  El  în 
suflet  pot  constitui  evidenţa  unei  trăiri,  dar  dincolo  de  evi¬ 
denţa  aceasta  experimentală  cărările  explicative  sunt  în 
mare  parte  zăvorâte,  trebue  să  ne  mulţumim  cu  o  consta¬ 
tare.  De  altfel  întreg  domeniul  vieţii  este  supus  aceleaşi 
legii  descriem,  constatăm  în  ce  condiţii  se  desvoaltă  viaţa, 

dar  ce  este  viaţa,  de  ce  se  desvoltă  în  condiţiunile  acelea 
şi  nu  în  altele  nu  putem  spune.  Ştiinţele  vieţii  sunt  mai 
mult  descriptive  decât  explicative.  Certitudinea  destinului 
uman  ne-o  poate  da  numai  o  perspectivă  din  sânul  Dum- 
nezeirii,  aşa  cum  ni  s’a  dat  în  Iisus  Hristos. 

învierea  şi  anume  învierea  tinereţii  nu  face  excepţie. 
E  desigur  un  subiect  care  se  pretează  a  fi  tratat  în  cadre 
largi  doctrinare,  în  perspective  vaste  filosofice,  în  care 
concepţii  variate  îşi  dispută  adeveritatea.  Cu  toate  acestea 
am  renunţat  la  ispita  de  a  contura  o  conferinţă  doctă,  în 
care  se  ciocnesc  noţiuni  abstracte :  învierea  e  un  fenomen 
concret.  De  aceea  ţin  să  mărturisesc  dintru  început: 
expunerea  mea  e  o  simplă  constatare,  constatarea  unei 
experienţe  pe  care  o  poate  trăi  orice  tânăr  pornit  sincer 
în  căutarea  Adevărului  mântuitor  al  vieţii  sale.  Nu  vor¬ 
besc  din  înţelepciunea  cărţilor,  nici  din  înţelepciunea  bă¬ 
trâneţii:  vreau  să  vorbesc  dela  suflet  Ia  suflet,  dela  inimă 
la  inimă,  dela  tinereţe  la  tinereţe.  Tineretului  îi  vorbesc 
ca  unul  din  cei  mulţi  a  căror  tinereţe  este  sbucium  şi  vis, 

desnădejde  şi  înviere . 

S'a  spus  că  vremea  de  astăzi  este  vremea  tineretului. 
De  ce?  Nu  pentrucă  tineretul  ar  fi  constituit  o  problemă 
de  încadrare  profesională-socială,  ci  pentrucă  la  răspântiile 
veacului  de  azi  bat  vânturile  înoirii.  Se  pare  că  omenirea 
trece  printr’o  criză  structurală,  prin  durerile  de  sbucium 
şi  sângerare  ale  unei  naşteri  din  nou.  Un  veac  apune  cu 
toate  măririle  şi  cu  toate  ereziile  lui  şi  se  luminează  zările 
unei  alte  orânduiri  umane,  unei  întocmiri  —  se  zice  —  mai 
frumoase,  mai  înalte.  Prea  adânc  este  înrădăcinat  crezul 
progresului  în  mentalitatea  modernă,  pentru  ca  să  nu  nă¬ 
dăjduim  într'o  schimbare  spre  mai  bine.  In  această  atmo¬ 
sferă,  în  care  tristeţi  de  toamnă  se  împletesc  cu  năvala 
avânturilor  primăvăratece,  e  un  fapt  de  sine  înţeles  impor¬ 
tanţa  ce  se  acordă  tineretului.  Din  simplul  motiv,  că  el  re¬ 
prezintă  viitorul.  Dar  şi  pentrucă  tinereţea  oferă  pasta  de 
neprihană  a  unui  suflet  nemodelat  încă,  pe  care  se  poate 
imprima  pecetea  de  lumină  sau  întunerec  a  noului  veac. 
Tinereţea  este  asemenea  ghiocelului  ce-şi  deschide  cu  sfială 
petalele  neprihănirii  sub  mângăerea  primelor  raze  de  soare. 

Tinereţea  e  ţâşnire  de  energie  nouă,  e  şuvoi  năvalnic  de 
primăvară.  Ei  i  se  pare  că  totul  —  lumea  şi  istoria  — se 
învesmântează  într'o  haină  nouă,  se  eliberează  de  iarna 
încătuşărilor  neînţelese  spre  a  primi  chipul  primenit  ai 
unei  alte  vieţi.  Legendele  antice  povestesc  că  primăvara  e 
bucuria  pământului  când  îşi  revede  zeiţa,  încătuşată  iarna 
în  întunecimile  Hadesului.  Şi  zeiţa  aceasta  primăvăratecă 
e  tinereţea.  Ea  e  primăvara  neamului,  primăvara  vieţii. 
Priviţi-o  cum  păşeşte,  cu  pas  sigur,  cu  ochii  scăldaţi  în 
lumină,  cu  faţa  numai  zâmbet:  ei  i  se  pare  că  pe  unde 
trece  toate  prind  o  altă  viaţă,  toate  în  viază  sub  alte  lumini,, 
toate  se  îmbracă  în  alte  aspecte.  Universul  întreg  par'că 
îşi  recâştigă  frăgezimea  dintru  început:  copacii  înfrunzesc 
altfel,  câmpiile  înverzesc  altfel,  stelele  cerului  îşi  tremură 
lacrima  dorului  altfel.  E  în  perspectiva  tinereţii  ceva  din 
schiul  pur  cu  care  a  privit  primul  om  făptura :  o  vedere 
directă,  nemijlocită  de  ochelarii  nici  unei  experienţe  ;  fie¬ 
care  floare  e  o  minune,  fiecare  gând  e  o  mirare,  fiecare 
viaţă  e  o  taină,  fiecare  cuvânt  e  o  întrebare.  De  aceea  în 
tinereţe  se  pun  din  nou  —  cu  toată  gravitatea  —  proble¬ 
mele  esenţiale  ale  existenţei,  se  revizuesc  credinţe  şî  se 
temeinicesc  viziuni  totalitare.  Căci  tinereţea  nu  se  poate 
suspenda  în  atitudinea  aceasta  contemplativă,  de  întâlnire 
pură,  dintre  sufletul  ei  şi  minunile  lumii,  ci  trebue  să-şi 
expliciteze  în  rotunjimile  unei  viziuni,  unei  concepţii  toată 
năvala  impresiilor  ce  o  împresoară.  Şuvoiul  năpraznic,  sgo- 
motos  şi  învolburat  al  tinereţii  trebue  să-şi  găsească  matca 
orientărilor  sigure.  Dacă  este  ceva  frumos  în  tinereţe  este 
tocmai  această  încântare  spontană,  această  percepţie  vie  a 
lumii,  a  frumuseţii  din  cosmos,  din  suflet,  e  învăluirea  vi¬ 
eţii,  a  realităţii  în  magia  unui  ideal.  Tinereţea  e  puritate 
şi  zâmbet,  e  generozitate  şi  avânt,  e  sete  de  ideal  şi  dăruire- 
Visul  este  mediul  ei :  tinereţea  este  visătoare  şi  romantică- 
Pentru  ea  nimic  nu  e  imposibil,  toate  visurile  sunt  fru¬ 
moase,  toate  idealurile  sunt  reale.  Aceasta  cel  puţin  la  în¬ 
ceput,  Dacă  este  ceva  tulburător,  chinuitor  în  tinereţe,  este 
sbuciumul  de  formulare  a  acestei  trăiri,  de  încadrare  într'o 
anumită  perspectivă  care  să  evidenţieze  sensurile  tainice 
ale  vieţii.  Aici  începe  toată  drama  tinereţii.  Dramă,  pen- 

truca  raţiunea  vrea  să  înţeleagă  totul :  e  un  stăpân  cu  pre¬ 
tenţii  absolutiste.  Pe  ce  îşi  temeiniceşte  aceste  pretenţii  nu 
ne- o  spune.  Asemenea  patului  lui  Procust,  în  loc  sa  se  dilate 
pe  măsura  obiectului,  ciunteşte  şi  desfigurează  cele  mai 
frumoase  realităţi  ca  să  încapă  în  calapoadele  ei.  Raţiunea 
umană  apare  astfel  ca  o  unitate  de  măsură  neschimbată, 
absolută  :  este  în  această  prezumţie  una  din  erorile  funda¬ 
mentale  ale  vremii  noastre.  Raţiunea  e  —  în  realitate  — 
o  funcţie  a  spiritului,  a  cărei  capacitate  de  cuprindere,  de 
înţelegere  nu  este  standardizată,  ci  se  micşorează  sau  se 
măreşte  pe  măsura  în  care  însăşi  viaţa  spiritului  e  mai. 
mult  sau  mai  puţin  intensă.  Un  om  cu  o  viaţă  de  meschinărie 
şi  patimă  nu  va  înţelege  nimic  din  bucuriile  duhului,  dar 
cel  ce  trăeşte  sub  iluminarea  acestor  bucurii,  va  avea  şi  o 
raţiune  care  le  înţelege.  Primul  este  asemenea  copiilor  ce 
cred  că  lumea  se  termină  pe  culmea  dealurilor  pe  care 
cerul  îşi  sprijineşte  azurul,  celălalt  urcat  pe  culme  îşi  dă 
seama  că  lumea  e  mai  vastă,  cu  prelungiri  în  orizonturi  de 
taină.  Câţi  dintre  raţionaliştii  incurabili,  nu  şi-ar  da  seama 
că  negativismul  lor  nu  corespunde  realităţii  ci  e  o  îngu¬ 
stare  arbitrară  de  orizont,  dacă  ar  face  efortul  de  a  urca 
din  vale  pe  culmile  scăldate  în  lumină  ale  unei  intense 
trăiri  spirituale!  Până  atunci  însă  raţiunea  se  arată  tine¬ 
reţii  ca  un  stăpân  aspru  şi  neînduplecat:  ea  deslănţue 
drama  dibuirilor,  crizelor  şi  îndoelilor.  Desigur  sbuciumui. 
acesta  e  firesc,  e  necesar.  Cu  o  condiţie :  să  fi  biruitor,  nu. 
biruit.  Cine  nu  şi-a  cucerit  singur  adevărul  vieţii,  nu  ştie 
pentru  ce  trăeşte.  Nu  un  adevăr  iluzoriu,  ci  un  adevăr- 

real,  mântuitor  al  vieţii . 

Drama  aceasta  îşi  adânceşte  vâltorîle  cu  atât  mai  mult 
cu  cât  în  însăşi  fiinţa  omenească  sunt  două  chemări  con¬ 
tradictorii,  ce  vor  să  ne  îndrepteze  paşii  fie  spre  răvăşi¬ 
toarele  desfătări  ale  pământescului,  fie  spre  suavele  lumini 
ale  cerului.  Ea  capătă  accente  de  tragedie  spirituală,  când 
societatea  însăşi,  mentalitatea  colectivă,  tendinţele  vremii,, 
înclină  cumpăna  tinereţii  spre  îngustimea  de  zare  a  unei 
vieţi  mărunte,  lipsite  de  orice  sens  mai  înalt.  Stai  în  vâr¬ 
tejul  vremii,  îţi  vâjâe  în  suflet  glasuri  variate,  glasuri  ade¬ 
menitoare  şi  adesea  te  hotăreşti,  sub  impresia  mediului.. 

fără  să  ştii  de  ce  într'o  direcţie  sau  alta.  Simţi  atunci  un 
sentiment  de  ruşine  cum  îţi  îmbujorează  obrajii,  şi-ţi  muşcă 
din  inimă.  De  ce  ?  Pentrucă  te-ai  trădat  pe  tine  însuţi,  ţi-ai 
trădat  tinereţea. 

In  ce  sens  se  poate  vorbi  sub  zările  de  sbucium  şi 
arşiţă  ale  tinereţii,  în  confruntarea  aceasta  dramatică  dintre 
raţiune  şi  viaţă,  dintre  tinereţe  şi  lume,  despre  înviere? 

In  primul  rând  într’un  sens  real,  descriptiv,  ca  defi¬ 
nire  concretă  a  tinereţii  în  ceea  ce  constitue  nobleţea  ei 
autentică.  Tinereţea  este  primăvara  vieţii,  iar  primăvara 
-este  simbolul  învierii.  Nu  există  o  mai  frumoasă  definire 
a  tinereţii,  nici  o  mai  plastică  analogie  a  învierii  decât 
acea  revărsare  de  energii  descătuşate,  cari  vâjâe  în  şu- 
voaele  de  munte,  care  şopotesc  vrerea  înmuguririlor  în 
seva  din  trunchiul  copacilor,  care  se  revarsă  în  splen¬ 
doarea  de  culori  a  florilor  şi  tresaltă  în  năvalnica  bucurie 
a  făpturii.  învierea  e  biruinţa  vieţii  asupra  morţii,  e  mani¬ 
festarea  unor  puteri  care  au  stat  încătuşate  şi  acum  isbuc- 
nesc  la  lumină.  Tinereţea  este  explozie  de  viaţă,  biruinţă 
a  puterilor  latente  în  propria  ei  fiinţă. 

Dacă  până  în  pragul  tinereţii,  copilul  creşte  sub  tutela 
familiei,  sub  tutela  societăţii,  element  mai  mult ‘pasiv,  mai 
mult  receptiv,  tânărul  începe  să  se  simtă  ca  un  mănunchiu 
de  energii  de  sine  stătătoare,  ca  o  individualitate  în  care 
clocotesc  atâtea  şi  atâtea  posibilităţi,  care  nu  mai  e  numai 
pasivitate,  ci  are  pretenţia  să  fie  ascultat,  să  colaboreze 
efectiv  pentru  înfăptuirea  anumitor  idealuri.  E  clipa  în  care 
îşi  dă  seama  cine  este,  ce  reprezintă  el  în  lume,  clipa  în 
care  deschide  ochii  largi  peste  valurile  vieţii  pentru  a  le 
surprinde  sensurile  şi  a  porni  la  fapte.  Tinereţea  în  acest 
sens  este  învierea  la  viaţă,  la  o  altă  viaţă  decât  aceea  de 
până  acum.  Aşa  se  explică  de  ce  ei  îi  apar  toate  lucrurile 
în  alte  lumini,  în  alte  culori,  învăluite  într’o  altă  atmosferă : 
este  în  ea  neprihana  firicelului  de  iarbă  care  din  noaptea 
gliei  îşi  ridică  plăpând  făptura  sub  imensele  zări  inundate 
în  lumina  cerului. 

Dar  întrebarea  hotărîtoare  —  pentru  semnificaţia  ce  o 
dăm  acestei  învieri  este  aceasta:  ce  fel  de  potenţialităţi 
.ascunde  în  fiinţa  ei  tinereţea  ?  De  răspunsul  pe  care  îl  vom 

da  depinde  definirea  justă  a  raportului  dintre  tinereţe  şi 
înviere,  din  el  decurg  liniile  de  orientare  sigură  pe  urmele 
cărora  tinereţea  păşeşte  în  lumina  învierii. 

Există  o  mentalitate  cu  aparenţe  realiste,  cu  un  ilu¬ 
zoriu  prestigiu  ştiinţific,  care  concepe  tinereţea  ca  un  fe¬ 
nomen  pur  biologic :  o  etapă  în  linia  descendentă  a  vieţii. 
O  explozie  de  energie  biologică.  In  această  concepţie  a 
trai  conform  naturii,  însemnează  a  trăi  conform  animali¬ 
tăţii  din  om.  Omul  e  o  massă  compactă  de  impulsuri  va¬ 
riate  cărora  trebue  să  li  se  supună.  Conştiinţa?  Spiritul? 
Sunt  ca  şi  spuma  de  pe  suprafaţa  mărilor  sbuciumate,  rea¬ 
lităţi  gratuite,  lipsite  de  orice  putere  obiectivă  sau  porun¬ 
citoare.  Prin  ce  s'ar  deosebi  omul  de  animal  ?  Doar  prin 
faptul  că  e  conştient  de  faptele  sale,  fără  ca  această  con¬ 
ştiinţă  să  însemneze  realmente  o  schimbare  de  viaţă.  Sau, 
cel  mult  prin  faptul  că  are  din  când  în  când  clipe  de  con¬ 
templaţie  gratuită,  fără  ca  totuşi  aceste  clipe  să-i  poată 
schimba  cursul  vieţii.  In  acest  sens  fără  sens  al  vieţii,  tî- 
rereţea  este  deschidere  spre  toate  plăcerile,  este  gustare 
din  toate  deşertăciunile,  este  a  te  lăsa  dus  de  şuvoiu  fără 
nici  o  împotrivire,  dimpotrivă  cu  toată  frenezia. 

Este  concepţia  aceasta  biologic- sensualistă  conformă 
adevărului?  Nu.  Ea  e  o  concepţie  falsă  şi  despre  natura 
omului  şi  despre  tinereţe.  Tinereţea  ca  etapă  biologică 
este  destinată  îmbătrânirii  şi  morţii.  Cine  nu  simte  că  o  astfel 
de  tinereţe  este  tot  una  cu  vestejirea  ei,  este  asemenea 
florilor  peste  care  s’a  coborît  bruma  prea  de  timpuriu  ? 
Tinereţea  aceasta  are  gust  de  apă  sălcie,  de  apă  tulbure, 
are  gust  de  deşertăciune.  Ea  nu  satisface,  ci  lasă  un  gol 
în  suflet  care  nu  poate  fi  umplut  cu  nimic  din  cele  lumeşti. 
Chipul  ei  este  o  marionetă  uşoară,  mişcată  de  forţe  ascunse, 
impersonale.  La  capătul  ei  este  blazatul  şi  epava  socială. 
De  câte  ori  privesc  o  astfel  de  viaţă  care  se  lasă  dusă  de 
vânt  ca  frunzele  toamnei  {şi  ea  ar  vrea  să  reprezinte  pri¬ 
măvara)  îmi  răsună  în  urechi  imaginea  ce  am  citit-o  demult 
într'o  carte.  Un  student  îşi  făcea  bagajul.  Mai  rămăsese  un 
loc  gol.  Ce  să  facă  ?  Gol  nu  voia  să-l  lase :  l-a  umplut  cu 
fân.  La  mirarea  prietenului  îi  răspunde :  „am  descoperit 
un  gol  în  cufărul  meu  şi-l  astup  cum  pot,  cu  fân:  tot  aşa 

trebue  să  procedezi  cu  cufărul  vieţii :  să-l  umpli  Cu  orice-ţî 
cade  în  mână  numai  gol  să  nu  rămâie!'1  E  o  mentalitate 
care  isvoreşte  din  fuga  de  sine  însuşi.  Tinereţea  aceasta 
nu  e  niciodată  liberă:  e  necontenit  ocupată,  sboară  din 
floare  în  floare  fără  să  culeagă  nici  aurul  polenului,  nici 
dulceaţa  nectarului.  Viaţa  ei  nu  e  trăire,  e  agitaţie  sterilă, 
agitaţie  vie,  chiar  sgomotoasa,  cu  cât  e  mai  goală,  cu  atât 
e  mai  sgomotoasă :  cu  cât  e  mai  uşoară  cu  atât  îşi  dă  aere 
mai  grave.  Ea  n'are  timp,  nu  vrea  să  aibă  timp  ca  să  as¬ 
culte  glasurile  destinului:  ea  caută  orice  pretexte  ca  să 
umple  timpul,  ca  să  nu  aibă  răgazul  unei  meditaţii,  ca  să 
fugă  de  sine  însuşi.  Tinereţea  aceasta  nu  este  flacăra  pură 
a  tinereţii,  ci  o  cădere  din  tinereţe,  un  simplu  foc  de  ar¬ 
tificii  care  poate  amăgi  pe  unii,  dar  care  In  realitate  nu 
este  decât  vânturare  de  pleavă,  vânturare  de  nimicuri, 
adunare  de  mucuri  de  pe  cărările  vieţii.  In  felul  acesta 
sunt  destui  citadini  care  îşi  duc  toată  viaţa:  o  mare  plic¬ 
tiseală,  un  mare  gol  umplut  de  pleava  deşertăciunii. 

Pledăm  prin  această  caracterizare  a  pseudo-tinereţii 
împotriva  bucuriei?  Nu.  Tinereţea  nu  e  învăluită  în  nă¬ 
frama  tristeţii,  a  gravităţii  docte :  ea  e  suflet  deschis  bucu¬ 
riei.  Pledăm  insă  împotriva  unei  mentalităţi  naturaliste  care 
ofileşte  bucuria,  care  o  înlocueşte  cu  un  simulacru,  cu  o  con¬ 
trafacere,  cu  o  aterizare  diji  înălţimile  pure  ale  tinereţii  auten¬ 
tice  în  proza  banală  şi  amară,  deşartă  şi  şubredă  a  biologiei. 

Pledăm  împotriva  unei  concepţii  teminicită  pe  anu¬ 
mite  prejudecăţi  medicale  şi  postulate  ale  unei  Psihologii 
fără  suflet,  care  valorifică  tinereţea  în  perspectiva  pur 
biologică.  Ea  nu  e  dovada  unei  concepţii,  a  unei  viziuni, 
ci  a  unei  renunţări  la  orice  efort  creator,  a  unei  cedări, 
a  unei  slăbiciuni,  a  unei  false  preconcepţii.  Pledăm  împo¬ 
triva  ei  nu  în  numele  unei  ideologii  ci  în  numele  tine¬ 
reţii  însăşi,  a  ceeace  experiem  mai  autentic,  esenţial  şi 
mai  frumos  in  tinereţe.  Realmente  in  ce  constă  farmecul 
tinereţii  ?  In  puritatea  ei,  în  sufletul  ei  fraged  ca  dimi¬ 
neţile  senine  din  Mai,  în  inima  ei  entuziastă  care  e  in 
stare  să  se  dăruiască,  E  clipa  când  ochii  duhului  se  des¬ 
chid  miraţi  peste  minunile  firii  şi  desvăluie  tainile  necu¬ 
prinsului  şi  frumuseţile  de  încântare  şi  vis  ale  făpturii,. 


REVISTA  TEOLOGICĂ 


189 


Nici  o  altă  vârstă  nu  are  aceiaşi  receptivitate,  aceiaşi  sen¬ 
sibilitate  ce  tremură  ca  frunzele  plopului  la  cea  mai 
uşoară  adiere  de  vânt.  Cum  cu  totul  altfel  simte  tinereţea 
frumuseţile  naturii  decât  oamenii  ceilalţi  ?  Vârstnicii  urcă 
pe  munţi  de  obicei  cu  un  suflet  obosit  ca  să  se  odih¬ 
nească,  spre  a  ieşi  o  clipă  din  iureşul  vieţii.  Spun  cel 
mult :  e  frumos.  Tinerii  urcă  pe  munţi  nu  ca  să  fugă  de 
viaţă,  nici  ca  să  se  odihnească  ci  dintr'o  năvalnică  che¬ 
mare  a  sufletului  către  zările  lor  maiestoase.  Ei  mărturi¬ 
sesc,  înlăcrămaţi  în  entuziasm :  e  sublim. 

Tinereţea  se  simte  înfrăţită  cu  muntele,  cu  marea,  cu 
natura  toată.  Ea  înţelege  cu  adevărat  suspinul  de  dor  al 
pădurii,  susurul  tăinuit  al  izvoarelor  de  munte,  copleşi¬ 
toarea  măreţia  a  munţilor,  simfonia  spumegândă  a  mărilor. 
Ea  aşteaptă  parcă  să  se  întâlnească  prin  cele  coclauri  cu 
prietenul  lui  Făt-frumos,  Sfarmă-Peatră,  să-l  vadă  păşind 
din  munte  în  munte,  din  Negoiu  în  Pietros,  şi  să  stea  o  clipă 
la  taifas  cu  dânsul  despre  vrerile  munţilor,  vrerile  pămân¬ 
tului.  Şi  dacă  ai  poposit  în  fapt  de  seară  sub  straşina  de 
brad  a  baciului  ce-şi  adună  oile  în  strung  şi  ţi-ai  deslegat 
gândurile  să  sboare  libere  sub  înaltul  ceriului,  în  atmosfera 
aceea  de  vrajă  şi  vis,  de  taină  şi  lumină,  nu  ţi  s’a  părut 
că  eşti  transpus  într’o  lume  de  basm  şi  n’ai  păstrat  amin¬ 
tirea  aceasta  ca  pe  una  din  icoanele  cele  mai  scumpe  ale 
tinereţii  ?  Desigur  cuvintele  sunt  neîncăpătoare  spre  a  ex¬ 
pune  întâlnirea  aceasta  dintre  frumuseţea  firii  şi  puritatea 
tinereţii :  e  ceva  din  ochii  cu  care  a  privit  cel  dintâiu  om 
natura,  ceva  din  seninătatea  paradisului.  E  parcă  în  ochii 
tinereţii  o  rază  furată  din  ochiul  cu  care  a  privit  Dum¬ 
nezeu  creatura :  „Dumnezeu  a  privit  la  tot  ceeace  făcuse 
şi  iată  că  erau  bune  foarte".  Toată  poezia  de  armonii  ne¬ 
grăite  a  naturii  se  răsfrânge  cu  atâta  putere  şi  aşa  de 
minunat  numai  în  apele  pure  ale  tinereţii,  şi  în  tremurul 
acestei  frumuseţi,  înţelegi  cum  natura  e  numai  un  văl  prin 
care  transpare  frumuseţea  unei  alte  lumi,  e  numai  un  re¬ 
flex  creatural  al  Frumuseţe!  celei  necreate,  e  numai  o 
scară  pe  care  sufletul  urcă  spre  zările  de  lumină  şi  veş¬ 
nicie  ale  Dumnezeirii.  Intuiţia  frumuseţii  creaturale  e  şi 
intuiţia  frumuseţei  lui  Dumnezeu.  Cosmosul  întreg  devine 

astfel  o  Biserică :  fiecare  piatră  e  o  mărturie  despre  exi¬ 
stenta  lui  Dumnezeu,  fiecare  fiinţă  vie  e  o  mărturie  despre 
viaţa  lui  Dumnezeu,  fiecare  gând  e  mărturie  despre  gândirea 
lui  Dumnezeu.  Nicăiri  ca  în  imensitatea  cosmosului  nu  este 
aşa  de  evidentă  prezenţa  ordonatoare  a  lui  Dumnezeu.  Şi 
pentru  tinereţe  prezenţa  aceasta  nu  e  rezultatul  unui  silo¬ 
gism  :  e  evidenţă  intuitivă,  e  trăire.  Fără  să  vrei  îţi  cântă 
în  suflet  cuvintele  psalmistului :  „cât  de  mărit  este  Domnul 
în  Sion  nu  poate  limba  a  tâlcui.  Mare  este  Domnul  în  ce¬ 
ruri.  Şi  într'un  fir  de  iarbă  pe  pământ,  în  zi  şi  în  noapte, 
pretutindeni  eşti  mărit.  Doamne".  Astfel  se  naşte  dorul 
după  simţirea  prezenţei  lui  Dumnezeu :  dacă  făpturile  sunt 
aşa  de  minunate,  cum  va  fi  Dumnezeu  însuşi  ?  Dacă  numai 
reflexul  creatural  al  frumuseţei  divine  este  aşa  de  sublim 
cum  va  fi  Frumuseţea  însăşi  ? 

Dar  zestrea  curăţeniei  sufleteşti  cu  care  tinereţea  în¬ 
tâmpină  viaţa  se  manifestă  cu  aceeaşi  intensitate  şi  în  ca¬ 
pacitatea  de  a  deveni  contimporan  în  spirit  cu  tot  ceea 
ce  e  măreţ  şi  eroic  în  trecutul  neamului  şi  prin  aceasta  în 
sensibilitatea  deosebită  faţă  de  sufletul  neamului  dusă  până 
la  iubirea  care  este  mai  tare  ca  moartea.  Pentru  tinereţe 
toate  urmele  marilor  voevozi  sunt  cu  adevărat  locuri  sfinte. 
Cu  câtă  evlavie  păşesc  prin  vechi  biserici  ce  adăpostesc 
oseminte  de  voevozi,  cu  câtă  admiraţie  privesc  manuscri¬ 
sele,  picturile,  ţesăturile,  toate  comorile  de  artă  şi  con¬ 
strucţie  ale  celor  trecute  vremi!  Cine  a  poposit  în  tine¬ 
reţe  la  Biserica  Domnească  dela  Argeş,  la  Cozia  lui  Mircea, 
la  Trei  Ierarhi  a  Voevodului  Vasile,  la  Hurezii  lui  Brân- 
coveanu,  dar  mai  ales  cine  a  cutreerat  pământul  sfinţit  de 
mănăstiri  voevodale  al  Bucovinei,  e  imposibil  să  nu-şi  fi 
simţit  sufletul  copleşit  de  duhul  strămoşilor,  să  nu  fi  simţit 
un  sentiment  de  mândrie  faţa  de  neamul  său  şi  să  nu  i  se 
fi  turnat  în  inimă  untul- de-lemn  al  unei  iubiri  de  ţară  co¬ 
pleşitoare,  Ţara  aceasta  a  frumuseţelor  carpatine,  Ţara 
aceasta  a  ctitoriilor  voevodale,  Ţara  aceasta  a  eroismului 
românesc  nu  are  nicăeri  un  altar  mai  învâlvorat  decât  în 
inima  tinereţii.  Şi'n  această  comunicare  cu  veacurile  şi  cu 
sufletul  lor,  tinereţea  învaţă  să  cunoască  paşii  lui  Dum¬ 
nezeu  în  istorie,  se  încadrează  în  atmosfera  de  evlavie  şi 

duh  creştin  care  pluteşte  peste  toate  veacurile  româneşti, 
peste  toate  vrerile  neamului  de  ieri,  de  azi,  de  totdeauna. 

In  aceiaşi  legătură  de  idei,  se  cuvine  amintită  atracţia 
tineretului  pentru  marile  figuri  ale  istoriei,  pentru  oamenii 
mari,  fie  că  se  numesc  eroi,  genii  sau  sfinţi.  El  sesizează 
în  aureola  măreţiei  lor,  ecoul  de  furtună  sau  de  seninătate 
sublimă  al  vrerilor  ce  mărturisesc  despre  alte  zări  decât 
cele  pigmeice:  zările  spiritului  creator,  cu  rădăcinile  în¬ 
fipte  în  veşnicia  după  care  sufletul  lui  însuşi  vibrează.  In 
această  plebiscitară  aderare  a  tinereţii  la  eroism  este  încă 
un  semn  evident  despre  puritatea  de  suflet  şi  inima  de 
flacără  prin  care  tinereţea  e  îndreptată  în  chip  firesc  spre 
realităţile  înalte  ale  duhului.  E  o  aderare  sinceră,  spon¬ 
tană,  fără  calcule,  pentrucâ  e  expresia  firii. 

Şi  în  sfârşit  iată-1  pe  tânărul  student  în  odăiţa  lui  de 
studiu  aplecat  peste  cărţi,  însetat  de  ştiinţă,  dar  nu  de  o 
ştiinţă  pură,  gratuită  ci  de  ştiinţa  care  să-i  descopere  ade¬ 
vărul.  Gândul  lui  taie  pârtii  de  lumină  în  besna  misterului 
ce  ne  înconjoară:  fiecare  scânteere  de  gând,  fiecare  lăr¬ 
gire  de  orizont,  fiecare  biruinţă,  este  o  explozie  de  bucurie, 
o  încântare;  este  el  sigur  cu  adevărul  ridicat  într’o  altă 
sferă,  într'o  altă  lume  plină  de  lumină,  plină  de  sens.  Ce 
să  spunem  despre  rugăciunea  tinereţii  ?  Ea  este  ca  o  uşoară 
fâlfâire  de  aripi  către  zările  Dumnezeirii.  Cea  mai  fru¬ 
moasă  imagine  a  tinereţii  este  tocmai  această  întâlnire  di¬ 
rectă  cu  Tinereţea  cea  veşnică,  această  revărsare  de  lu¬ 
mină  cerească  în  candela  de  cleştar  a  tinereţii.  Tinereţea 
e  nostalgie  —  şi  nostalgia  este  săgeata  de  rugă  ţâşnită  din 
arcul  inimii  spre  necuprinderile  cerului.  Tinereţea  e  dor 
şi  rugă,  chemare  şi  înălţare;  rugăciunea  tinereţii  se  ridică 
pură  spre  Dumnezeu,  aşa  cum  aburii  pământului  se  înalţă 
diafan  sub  dogorile  primăvăratice  ale  soarelui. 

Aceasta  este,  într’o  expunere  sumară  şi  neîndemâna- 
tecă,  tinereţea:  un  suflet  pur  care  sesizează  intuitiv  ade¬ 
văratele  valori  ale  vieţii,  o  inimă  entuziastă  asemenea  la¬ 
velor  arzânde,  deschisă  ori  cărui  ideal,  ori  cărei  dăruiri. 
Tinereţea  este  idealistă  prin  temperament. 

Poate  că  în  aceasta  înşirare  a  elementelor  constitutive 
ale  tinereţii,  aş  putea  fi  acuzat  de  părtinire,  de  subiecţi- 

vism:  artibui  tinereţii  ceea  ce  in  realitate  nu  posedă.  Se 
vor  găsi  sceptici  care  să-mi  pună  în  faţă  tinereţea  aşa  cum 
se  manifestă  real,  în  viaţa  de  toate  zilele,  şi  care  să-mi 
reproşeze  că  tabloul  e  zugrăvit  în  culori  prea  optimiste. 
Răspunsul  este  acesta:  una  este  tinereţea  în  potenţialită¬ 
ţii  ei,  şi  alta  este  tineretul  aşa  cum  transformă  aceste  po¬ 
tenţialităţi  în  faptă,  în  orientare  de  viaţă.  N'am  descris 
tineretul  în  aspectul  lui  cotidian  ci  am  vrut  să  sesizez  din 
experienţa  intimă  a  tinereţii  însăşi  zăcămintele  lavatice  pe 
care  le  poartă  în  sine.  Cum  sunt  valorificate  aceste  zăcă¬ 
minte  este  o  altă  chestiune,  asupra  căreia  se  cuvine  să  ză¬ 
bovim  acum. 

Să  ne  imaginăm  că  moleculele  bobului  de  grâu  aruncat 
sub  glie  ar  avea  capacitatea  de  a  raţiona  şi  de  a  dispune 
pe  care  o  au  oamenii.  Noi  ştim  că  în  bobul  acela  stau  în- 
chise  energii  a  căror  desfăşurare  in  mediul,  in  condiţiunile 
date,  este  firicelul  ce  înfrânge  greutatea  brazdei,  ţâşneşte 
sub  lumina  cerului  şi  rodeşte  spicul  auriu  al  holdelor.  Să 
ne  închipuim  că  suntem  în  preajma  încolţirii:  din  latente 
cum  erau  până  atunci,  diferitele  tendinţe  devin  active,  devin 
lucrătoare.  E  în  cuprinsurile  micului  univers  o  întreagă 
clocotire  revoluţionară,  o  trezire  de  energii  care  vor  sa 
spargă  coaja  existenţei  de  până  acum  şi  să  transpună  bobul  de 
grâu  într'un  alt  orizont,  pe  linia  destinului  ce-i  este  înscris 
în  fire.  Şi'n  clipa  aceasta  în  care  parcă  răsună  trâmbiţele 
învierii  şi  noile  energii  se  pregătesc  să  înfrângă  bezna  pă¬ 
mântului  spre  a  nizui  către  lumină,  deodată  în  adunarea 
agitată  a  moleculelor  se  ridică  gravă  şi  severă  o  moleculă 
doctă,  să-i  zicem:  un  savant  —  materialist,  care  ţine  cam 
următorul  discurs;  „Ce  nebunie  pe  tinereţea  aceasta!  E 
drept  noi  suntem  o  massă  compactă  de  energii,  prin  care 
putem  face  lucruri  mari,  Dar  cineva  băgat  în  cap  prostia 
să  ne  cheltuim  aceste  energii  atât  de  scumpe  pentru  expe¬ 
diţia  —  aventură  împotriva  gliei  ce  ne  apasă?  —  Orice 
luptă  e  zadarnică:  imperativul  vieţii  este  să  stăm  aici,  în 
condiţiunile  în  care  ne  găsim,  şî  să  ne  cheltuim  forţele 
numai  pentru  civilizarea  terenului  disponibil.  Voi  spuneţi 
c’ar  exista  în  voi  nu  ştiu  ce  impuls  care  vă  chiamă  din 
întunerec  Ia  lumină,  de  sub  apăsarea  pământului  la  liber- 

tatea  cerului,  că  el  este  garanţia  reuşitei  aventurii  voastre, 
garanţia  biruinţii  voastre-  Iluzii!  Simple  iluzii !  Cuvinte  de¬ 
şarte  !  A  văzut  cineva  vreun  sol  din  ipotetica  împărăţie  de 
dincolo  de  glie?  Sau  poate  luaţi  în  seamă  palavrele  firi¬ 
celului  de  iarbă  sau  ale  râmelor  ce  n'au  altă  treabă  decât 
să  se  plimbe  şi  să  mute  vorbele  dmtr’un  loc  în  altul,  aceste 
fiinţe  aşa  de  ignorante,  vrednice  de  dispreţ?  —  Planurile 
voastre  sunt  halucinaţii,  sunt  închipuiri  bolnave.  Nu  există 
nimic  în  afara  gliei  umede  şi  negre,  care  e  singurul  uni¬ 
vers  real,  singurul  univers  în  care  trebue  să  trăim-  Expe¬ 
rienţa  e  mărturie  sigură  în  acest  sens.  Cât  despre  aşa  zi¬ 
sele  nostalgii  ale  luminii,  trataţi-le  în  consecinţă:  ca  nişte 
intruşi,  ca  nişte  fantome  care  ne  turbură  existenţa,  care 
trebuesc  eliminate  pentru  totdeauna  din  viaţa  noastră.  In 
loc  să  fie  mulţumite  că  le  tolerăm,  ele  pretind  nici  mai 
mult  nici  mai  puţin,  să  sacrificăm  miezul  actual  pentru 
aventura  lor-  Auziţi!  Sacrificiu!  Pentru  ce?  —  Pentru  o 
iluzie. 

Trăiască  glia,  mama  şi  ocrotitoarea  noastră!  Trăiască 
bezna,  universul  firesc  al  respiraţiei  noastre !“  Şi  savantul 
a  coborît  jos  de  pe  tribună.  O  clipă  a  fost  tăcere.  Pe  urmă 
adunarea  s'a  împărţit  în  tabere  opuse.  Cei  mai  mulţi  erau 
de  partea  oratorului.  Cântărea  greu  în  cumpăna  lui  toată 
experienţa  ştinţifică  pe  care  bobul  de  grâu  o  acumulase 
sub  glie.  Puţinii,  cei  ce  credeau  mai  mult  în  realitatea  vi¬ 
sului,  în  realitatea  nostalgiei  decât  în  mărturia  brută  a  aşa 
zisului  experiment,  au  rămas  izolaţi  de  o  parte.  Din  pricina 
aceasta  într’o  zi  de  primăvară,  când  toate  câmpurile  stră¬ 
luceau  de  bucuria  stăruinţii,  un  singur  bob  de  grâu  a  pre¬ 
ferat  să  rămâe  sub  glie,  pentru  că  a  socotit  mărginirea  sim¬ 
ţurilor,  a  experienţii  drept  marginea  realităţii  şi  s'a  opus 
năzuinţii  care  corespundea  unei  realităţi  mai  reale  decât 
orice  experiment,  tratând-o  drept  iluzie, 

E,  desigur,  în  amănuntele  lui,  un  reportaj  senzaţional 
de  primăvară  . , .  înţelegeţi  ce  s’ar  fi  întâmplat  cu  uni¬ 
versul  acesta  dacă  făpturile  cele  necuvântătoare  şi-ar 
împlini  destinul  în  mod  necesar  şi  ar  avea  posibilitatea 
deliberării!  De  aici  să  nu  trageţi  cocnluzii  că  raţiunea  şi 
ştiinţa  ar  fi  vinovate  de  rătăcirile  noastre.  Nu  raţiunea, 

nici  ştiinţa,  ci  numai  acea  raţiune  orgolioasă,  acea  men¬ 
talitate  zisă  ştiinţifică,  pentru  cari  nu  sunt  reale  decât  im¬ 
presiile  simţurilor,  nu  şi  mărturiile  spiritului  r  o  raţiune  şi 
o  ştiinţă  care  nu  se  dilată  pe  măsura  vieţii  spre  a  o  înţe¬ 
lege  ci  vrea  sa  impună  vieţii  calapoadele  înguste  ale  pro¬ 
priilor  prejudecăţi.  Dar  să  ne  întoarcem  la  tinereţea  noa¬ 
stră.  Asemenea  bobului  de  grâu,  ea  este  o  massă  de  energii 
cîoeotinde:  energii  biologice,  dar  mai  ales  energii  spirituale. 
Nu  biologicul  este  acela  care  înveşmântează  tinereţea  în 
valul  de  farmec  şi  poezie  al  romantismului,  ci  tocmai  acea 
neprihană  a  spiritului,  acel  entuziasm  al  inimii  despre  care 
spuneam  că  este  zestrea  cu  care  tinereţea  întâmpină  viaţa. 
Şi  dacă  există  o  nostalgie  a  tinereţii  care  ne  întovărăşeşte 
ca  o  umbră,  toata  viaţa,  ea  nu  este  nostalgia  anumitor 
senzaţii  simţuaîe,  ci  este  dorul  după  puritatea  spiritului, 
după  curăţenia  inimii,  care  ne  transpune  într'o  altă  lume 
decât  aceea  a  prozaismului  cotidian.  Tinereţea  nu  e  o 
simplă  etapă  biologică:  ea  e  nobleţea  spiritului.  In  acest 
sens  o  trăim,  o  experiem  toţi,  la  început.  Pe  urmă, 
pentru  a  o  menţine,  trebue  să  acceptăm  „aventura"  în¬ 
vierii  sub  zările  luminii  divine,  pe  care  bobul  de  grâu 
n'a  încercat-o  şi  mulţi  tineri  n'o  încearcă  din  multe  şi  multe 
motive.  Motivele  nu  ne  interesează,  n'avem  răgazul  necesar: 
ele  sunt  tot  atât  de  temeinice  ca  motivele  savantului  mo¬ 
leculă.  Semnalăm  numai  tragedia  tinereţii,  a  omului  modern 
în  genere,  care  în  loc  să  urmeze  chemările  a  ceea  ce  e  mai 
esenţial,  mai  nobil,  mai  autentic  în  fiinţa  sa,  închide  spi¬ 
ritul  în  cuşca  patimilor  şi-l  poartă  în  toate  noroaiele  vieţii. 
Sufletul  devine  doar  o  slugă,  o  himeră!  Singura  realitate 
este  biologia.  (Trăiască  bezna  de  mormânt  a  gliei !)  Nostal¬ 
giile  sufletului  sunt  fulgi  de  zăpadă  ce  se  topesc  sub  do¬ 
goarea  de  patimă  şi  jar  a  vieţii !  Este  o  astfel  de  tinereţe,  o 
astfel  de  viaţă,  înviere?  Nu.  Că  este  explozie  de  energii, 
e  neîndoelnic,  dar  înviere  nu.  E  risipire,  rostogolire 
oarbă,  frenezie  fără  sens  şi  fără  lumină.  E  bobul  de 
grâu  care  rămâne  îngropat  sub  glie,  pentru  că  nu  ascultă 
de  nostalgiile  duhului.  Mai  este  o  astfel  de  tinereţe  cel 
puţin  tinereţe  ?  Nu  este.  Peste  fervorile  ei  se  pleacă 
umbra  deşertăciunii,  peste  entuziasmele  ei  se  prăvăleşte 

piatra  desamăgirii,  a  desgustului.  Căci  lumea  lutului  nu 
poate  satisface  niciodată  vrerile  de  lumină  ale  duhului. 
Tinereţea  aceasta  e  renunţare  la  orizontul  real  al  tinereţii ; 
ea  este  propriu  zis  începutul  îmbătrânirii,  cum  aşa  de  preg¬ 
nant  se  exprimă  sf.  Ioan  Hrisostom:  Hristos  cere  dela 
noi  „prefacerea  întregei  noastre  vieţi.  Noi  însă  după  tine¬ 
reţea  câştigată  prin  har,  ne  întoarcem  la  prihana  de  dinainte 
şi  ne  pregătim  noi  înşine,  prin  păcate,  bătrâneţea  de  dina- 
inte“  (Com.  Rom.  6,  4 ;  Cf.  Gr,  T.  Marcu :  Antropo¬ 
logia  Paulină,  p.  319],  Orice  patimă  poartă  în  ea  germe- 
nele  morţii:  plata  păcatului  este  moartea.  Orice  patimă 
ofileşte  tinereţea  sufletului  şi  o  prăvăleşte  în  bătrâneţea 
blazării.  Patima  este  o  boală  care  roade  rădăcinile  vieţii 
şi  stinge  luminile  tinereţii.  Aceasta  nu  e  teorie,  e  însăşi 
mărturia  experienţei  atât  în  viaţa  individuală,  cât  şi  în 
viaţa  socială.  O  societate  dominată  de  patimi,  roasa  de 
viermele  plăcerii,  este  o  societate  îmbătrânită,  o  societate 
în  descompunere.  Dar  să  nu  insistăm  prea  mult  asupra 
acestor  fapte :  ne  chiamă  în  zâmbet  de  lumină  tinereţea 
care  nu  e  explozie  oarbă  de  energii,  tinereţea  care  e  tot¬ 
deodată  şi  înviere. 

Ce  cere  şi  ce  oferă  Hristos  tinereţii?  Ce  cere?  Sin¬ 
ceritate  faţă  de  sine  însuşi,  sinceritate  faţă  de  năvalnicele 
energii  ale  spiritului  care  sălăşluesc  într'ânsa,  sinceritate 
faţă  de  zările  şi  destinul  ce-i  sunt  înscrise  în  suflet  şi  în 
inimă.  Să  fii  ceea  ce  eşti ;  să  trăieşti  în  conformitate  cu 
luminile  cerului  ce  se  răsfrâng  în  oglinda  pură  a  sufletului. 
„Adevăr,  adevăr  zic  vouă:  de  nu  vă  veţi  întoarce  şi  nu 
veţi  deveni  ca  pruncii,  nu  veţi  intra  în  împărăţia  cerului". 
In  creştinism  pruncia,  în  simplitatea  spiritului  şi  puritatea 
inimii,  aşa  cum  a  răsărit  neprihănită  ca  un  crin  din  apele 
de  renaştere  a  sf.  botez,  este  unitatea  de  măsură  după 
care  se  judecă  viaţa  omenească,  e  piscul  de  azur  spre 
care  călătoresc,  se  orientează  toate  eforturile,  toate  doru¬ 
rile,  toate  realizările.  Toată  truda  creştinului  este  ca  în 
călătoria  mai  liniştită  sau  mai  bântuită  a  vieţii,  să  nu  renunţe 
la  aripile  de  vultur  ale  tinereţii  spirituale.1 

1  Cf.  eseul  dlui  Nichifor  Crainic  „Copilărie  ţi  Sfinţenie"  (în !  Ortodoxie  ţi 
Etnocraţie). 

Nu  deschide  concepţia  aceasta  pentru  viaţa  omenească 
o  perspectivă  statică,  o  perspectivă  pur  defensivă,  o  per¬ 
spectivă  îndreptată  numai  spre  trecut,  şi  deloc  spre  viitor? 
Aparent  aşa  ar  fi:  a  menţine  la  o  anumită  înălţime  o 
poziţie  pe  care  o  aperi  împotriva  oricărui  atac.  Dar  a-ţi 
menţine  viaţa  la  o  anumită  linie  joasă  şi  înjositoare,  nu 
este  tot  o  perspectivă  statică  a  vieţii?  In  realitate  însă 
concepţia  creştină  deschide  zările  necuprinse  ale  cerului, 
în  cuprinsurile  cărora  viaţa  rămânând  la  puritatea  tinereţii, 
nu  este  totuşi  încremenire,  ci  dinamism,  nu  e  stare  pe  loc, 
ci  creştere,  nu  e  privire  în  trecut  ci  este  arzândă  după 
împlinirile  viitorului.  Dinamismul  reiese  pe  de  o  parte  din 
faptul  că  pentru  păstrarea  tinereţii  spirituale  se  cere  o 
luptă  necontenită,  o  vigilenţă  niciodată  adormită,  un  efort 
mereu  înoit  de-a  fi  pe  front,  indiferent  dacă  frontul  înaintează 
sau  stă  pe  loc,  e  deja  a  lupta;  mereu  înoit  pe  de  altă 
parte  din  faptul  că  tinereţea  spirituală  nu  e  o  realitate 
statică :  ea  îşi  intensifică  energiile,  îşi  măreşte  puterile,  câ¬ 
ştigă  consistenţă  şi  se  desvoltă  până  la  măsura  vârstei  pli¬ 
nirii  lui  Hristos  Precum  menţinerea  sănătăţii  trupeşti  nu 
presupune  încetarea  creşterii  organice,  tot  aşa  şi  menţinerea 
sănătăţii  sufletului,  a  tinereţii  lui  nu  însemnează  încetarea 
creşterii  lui  fireşti  ci  desvoltarea  lui  pe  linia  destinului  ce-i 
este  înscris  în  fire.  Sfântul  care  a  urcat  pe  culmile  nepri- 
hanei  celei  dintru  început,  este  şi  nu  este  identic  cu  pruncul, 
cu  tânărul  care  a  fost.  Este  întrucât  e  învestmântat  în  ză¬ 
pada  aceleiaşi  neprihănirî;  este  întrucât  sufletul  lui  este 
viu  păstrându-şi  frăgezimea  tinereţii  şi  trupul  lui  e  înflorit 
în  aceeaşi  puritate  ca  atunci.  Nu  este  întrucât  starea  Iui 
de  sfinţenie  nu  mai  e  o  nevinovăţie  naivă,  ci  o  culme  câ¬ 
ştigată  prin  luptă  şi  sângerare,  prin  lacrimă  şi  rugă.  Tine¬ 
reţea  lui  nu  mai  este  un  mănunchiu  de  potenţialităţi  înalte, 
ci  e  o  tinereţă  împlinită,  o  tinereţă  încercată  prin  furtu¬ 
nile  vremii,  o  tinereţă  conştientă  de  sine,  stăpână  peste 
destinul  ei.  Creştinismul  nu  ne  chiamă  la  o  tinereţă  statică, 
nici  la  o  tinereţă  etapă  trecătoare  ale  cărei  frunze  să  ali¬ 
menteze  melancolia  toamnelor  târzii  şi  amurgul  îmbătrânirii 
iremediabile ;  creştinismul  afirmă  permanenţa  tinereţii  fără 
bătrâneţe,  a  tinereţii  dinamice  prin  care  devenim  fii  ai  iui 

Dumnezeu  peste  veacuri,  în  vecia  cea  fără  de  sfârşit.  Ti¬ 
nereţea  nu  e  o  simplă  etapă  în  viaţa  omenească ;  ea  e  bla¬ 
zonul  de  nobleţe  al  spiritului  care  este  ancorat  dincolo  de 
stihiile  curgătoare  ale  vremii.  Ce  a  însemnat  creştinismul 
în  decadenta,  îmbătrânită  lume  greco-romană  dacă  nu  vlăstă- 
rirea  unei  tinereţi  creatoare  în  care  omenirea  a  fost  înoită 
din  temelii?  Ce  a  însemnat  pentru  amurgul  societăţii  antice 
apariţia  creştinismului  dacă  nu  un  răsărit  de  soare  prin  care 
primăvara  duhului  a  năvălit  în  lume  ca  să  o  transfigureze, 
să  o  umple  de  adevăratele  seve  ale  vieţii?  Creştinismul 
este  primăvara  netrecătoare  a  istoriei,  este  tinereţea  ei  cea 
nebiruită.  El  e  religia  tinereţii,  a  tinereţii  fără  de  bătrâ¬ 
neţe  şi  a  vieţii  fără  de  moarte. 

Nu  însemnează  însă  această  accentuare  a  tinereţii  spi¬ 
rituale  negaţia  totală  a  tinereţii  biologice?  Este  o  întrebare 
care  nelinişteşte  pe  cei  ce  sunt  mult  prea  conştienţi  că  tră¬ 
iesc  în  trup.  Acestora  le  putem  da  răspunsul  liniştitor  că 
lisus  Hristos  s'a  întrupat  fiind  Dumnezeu  deplin  şi  om 
deplin,  trup  şi  suflet,  tocmai  pentru  a  ne  îndruma  printre 
Scyla  şi  Caribda  pe  cărarea  adevăratei  preţuiri  a  sufletului 
şi  a  trupului.  Priviţi  la  El  şi  veţi  înţelege  ce  însemnează 
tinereţă  creştină  care  învălue  în  valurile  ei  de  lumină  fi¬ 
inţa  umană  în  întregimea  ei.  Creştinismul  nu  are  o  atitu¬ 
dine  negativistă  faţă  de  trup,  aşa  cum  excelează  filosofiile 
esoterice  ale  Indiei,  spiritismul  sau  teosofia,  după  aiurerile 
cărora  leşină  atâţia  snobi  ai  societăţii  moderne  ce  şi- au 
pierdut  până  şi  amintirea  tinereţii.  Nul  Creştinismul  este 
valorificarea  pozitivă  a  omului  întreg,  ca  fiinţă  psihofizică. 
Singurul  duşman  al  creştinismului  nu  este  trupul,  ci  este 
patima,  este  pofta  pătimaşe.  Şi  anume;  nu  numai  pofta 
trupească  ci  şi  patima  sufletească,  nu  numai  poftele  tru¬ 
pului  ci  şi  poftele  spiritului.  Ar  putea  susţine  cineva  că 
de  vreme  ce  creştinul  combate  patimile  sufleteşti  este  duşman 
al  sufletului?  De  sigur  că  nu.  Ar  fi  socotit  nebun.  Cu  ace¬ 
eaşi  dreptate  se  cuvine  să  spunem  că  de  vreme  ce  creştinul 
luptă  împotriva  patimilor  trupeşti,  nu  este  duşman  faţă  de 
trup  ci  este  adevăratul  lui  prieten.  Orice  patimă  este  ruină 
trupească  şi  sufletească,  orice  despătimire  a  firii  este  îm- 
primăvărare  atât  a  trupului  cât  şi  a  sufletului.  Patima  este 

pervertire  a  energiilor  trupeşti  şi  sufleteşti,  este  îndobitocire, 
este  degradare,  este  îmbătrânire  şi  arvună  a  morţii;  tine¬ 
reţea  creştină  dimpotrivă,  fiind  despătimire,  e  funcţionare 
pură,  neîntinată  a  tuturor  puterilor  psihofizice,  este  spiri¬ 
tualizare,  este  înălţare,  este  întinerire  şi  arvună  a  vieţii. 
Nimic  din  firea  omenească  nu  este  eliminat,  decât  păcatul, 
decât  patima  care  nu-i  aparţine,  care  este  împotriva  firii, 
care  este  un  strein  intrus,  ca  vâscul  ce  suge  seva  copa¬ 
cilor,  Toată  fiinţa  omului  pătrunsă  de  puterile  harului,  creşte 
aşa  cum  cresc  holdele  primăverii  sub  razele  soarelui,  se 
luminează,  se  purifică,  se  desăvârşeşte  şi  devine  transpa¬ 
renţă  a  măririi  divine,  precum  fierul  înroşit  iradiază  de 
dogoarea  focului.  Acest  adevăr  este  evident  pentru  cel  ce 
concepe  pe  om  în  unitatea  lui  concretă.  Aşa  cum  există 
oameni  trupeşti,  oameni  în  care  plăcerea  trupească  s'a  re¬ 
vărsat  asupra  sufletului  făcându-1  rob  al  patimilor,  tot  aşa 
sunt  şi  oameni  duhovniceşti  în  care  energiile  sufletului  s’au 
revărsat  asupra  trupului  şi  l-au  înduhovnicit  în  aşa  fel  încât 
„acesta  (adică  trupul]  leapădă  poftele  rele  trupeşti  şi  se 
supune  sufletului  devenind  tot  omul  duh  (Dr.  D.  Stăniloae : 
Gr.  Palama,  p.  66).  Şi  dacă  omul  este  o  unitate,  iar  nu  o 

căruţă  trasă  de  doi  cai  în  direcţii  opuse,  trupul  însuşi  tre- 

bue  să  fie  şi  este  colaborator  al  sufletului,  iar  sufletul  în¬ 
suşi  trebuie  să  poarte  grije  de  trup  în  aşa  fel  încât  omul 
întreg  să  se  mântuiască.  Patima  singură  este  pricina  disar- 
moniei  din  om.  Cu  cât  însă  păşim  mai  hotărât  pe  calea 

tinereţii  spirituale,  cu  atât  unitatea  dintre  trup  şi  suflet 

devine  mai  reală,  mai  evidentă.  Căci,  în  concepţia  creştină, 
nu  numai  sufletul  e  sortit  veşniciei,  ci  şi  trupul  se  va  tran¬ 
sfigura  în  lumina  învierii,  spre  a  ancora  la  limanul  îm- 
primăvărăriî  veşnice.  De  aceea,  bucuria  produsă  de  harul 
dumnezeesc  în  inimă,  se  dă  şi  trupului  ca  o  arvună  a  vii¬ 
toarei  lui  nestricăciuni"  (id.  ibid.) 

Concepţia  creştină  în  acest  sens  e  rezumată  magistral 
în  următoarele  cuvinte  pauline:  „Purtaţi  grije  de  trupul 
vostru,  dar  nu  spre  pofte".  „Au  nu  ştiţi  că  trupul  vostru 
este  templu  al  Sf.  Duh?  Preamăriţi  dar  pe  Dumnezeu  în 
trupul  şî  duhul  vostru,  care  sunt  ale  lui  Dumnezeu"  (I 
Cor.  6,  23). 

Acum  cred  că  aveţi  imaginea  deplină  a  tinereţii  cre¬ 
ştine  :  nici  un  măgar  sănătos  ca  in  concepţia  biologică,  nici 
un  filosof  ofticos  ca  în  negativismul  esoteric,  ci  un  tânăr 
cu  sufletul  şi  trupul  purificat  de  patimi  după  chipul  şi 
asemănarea  cea  neatinsă  a  lui  Iisus  Hristos,  un  tânăr 
a  cărui  prezenţă  este  bucurie,  lumină,  nevinovăţie,  nobleţe, 
Priviţi-L  pe  Iisus,  avea  numai  30  de  ani,  cu  faţa  inundată 
de  lumină  trecând  prin  holdele  Palestinei,  admirând  po¬ 
doabele  crinilor,  mângâind  capetele  bălaie  ale  pruncilor, 
scrutând  seninătăţile  cerului.  In  fiinţa  Iui  păcatul,  patima 
n'are  parte.  El  este  mai  pur  decât  lacrima  de  rouă  a  flo¬ 
rilor,  mai  curat  decât  cerul  înseninărilor  albastre  de  după 
furtună.  Prezenţa  Lui  este  duh  şi  viaţă,  este  cer  şi  minune, 
este  lumină  şi  dragoste.  Priviţi  în  acelaş  timp  pe  tânărul, 
cel  mai  tânăr  ucenic,  Ioan,  pe  sublimul  vestitor  al  iubirii 
divine,  aplecat  la  Cina  cea  de  Taină  la  pieptul  lui  Iisus : 
este  icoana  care  caracterizează  atitudinea  tinereţii  faţă  de 
Iisus,  Şi  ea  este.'  smerenie  şi  dăruire,  dragoste  şi  contem¬ 
plaţie. 

Nu  este  aceasta  tinereţea  cea  adevărată,  purificată  de 
patimi,  plină  de  bunătatea,  plină  de  bucuria,  plină  de  lumina, 
plină  de  frumuseţea,  plină  de  neprihana  lui  Hristos?  Căci 
creştinismul  acceptă  tot  ceea  ce  e  bun,  tot  ceea  ce  e  frumos, 
tot  ceea  ce  e  bucurie  înaltă,  tot  ceea  ce  e  nobleţe.  El  nu 
distruge  firea,  ci  o  purifică,  o  aduce  din  boală  la  sănătate, 
din  pervertire  la  starea  ei  naturală,  din  patimă  la  înviere. 
Cum  insă  e  posibilă  realizarea  acestei  tinereţi?  Răspunsul 
e  simplu  :  cum  e  posibil  ca  bobul  de  grâu  să  încolţească 
şi  să  devină  spic?  Prin  aşezarea  lui  în  condiţiunile  natu¬ 
rale  de  desvoltare  şi  mai  ales  prin  lumina  şi  căldura  soa¬ 
relui.  Tot  aşa  şi  învierea  devine  o  realitate,  iar  tinereţea 
o  permanenţă  prin  aşezarea  omului  în  condiţiunile  conforme 
naturii  lui.  Şi  care  e  condiţia  esenţială  pentru  desvoltarea 
firii  umane  pe  linia  destinului  propriu  ?  Este  viaţa  în  Dum¬ 
nezeu,  este  căldura  dragostei  lui  Hristos  şi  lumina  învăţă¬ 
turii  Lui  sfinte.  Ce  este  soarele  pentru  viaţa  plantelor,  este 
Dumnezeu,  este  Hristos  pentru  viaţa  spiritului,  pentru  viaţa 
omenească.  Tinereţea  noastră  e  participare  la  tinereţea 
Lui  cea  veşnică,  neprihana  noastră  e  participare  la  divina 

Lui  neprihănire,  învierea  noastră  este  participare  la  învierea 
Lui.  El  singur  este  dătătorul  vieţii  şi  al  învierii,  pentru  că 
El  singur  este  şi  biruitorul  morţii  şi  al  păcatului.  El  singur 
este  Fiul  Omului,  adică  Acela  în  care  firea  omenească  stră¬ 
luceşte  în  puritatea  ei  naturală. 

Anumiţi  oameni  de  ştiinţă  iau  pe  om  aşa  cum  este 
azi,  cu  trupul  şi  sufletul  tulburate  de  bezna  păcatului  şi  a 
patimii  şi  conchid  că  aceasta  e  natura  omului  şi  pe  temelia 
aceasta  construesc  „viziunea"  unei  societăţi  ideale:  aceasta 
e  tot  una  cu  zidirea  unui  oraş  pe  un  teren  vulcanic,  necon¬ 
tenit  răvăşit  da  cutremure.  Concluzia  este  falsă :  ea  e  iden¬ 
tică  cu  o  teorie  care  susţine  că  starea  naturală  a  apei 
este  cea  tulbure,  pentru  că  apele  din  râuri,  mai  ales  cele 
ce  trec  prin  oraşe,  sunt  tulburi,  că  apa  trebue  să  fie  ca 
smoala  pentru  că  aşa  e  apa  Dâmboviţei  la  Bucureşti.  Tul¬ 
bureala  însă  nu  aparţine  apei,  ea  este  un  element  strein.  Tot 
aşa  nici  patima,  nici  păcatul  nu  aparţine  firii.  Firea  ome¬ 
nească  aşa  cum  a  ieşit  din  mâna  lui  Dumnezeu  este  ase¬ 
menea  apelor  cristaline :  pură,  neîntinată.  Păcatul  a  tul- 
burat-o.  In  Iisus  Hristos  o  avem  din  nou  în  starea  ei  de 
puritate  originală,  prin  care  se  joacă,  străluceşte  lumina 
Dumnezeîrii,  o  avem  în  starea  ei  de  transfigurare.  El  este 
modelul  suprem,  modelul  concret  al  omului  după  destinul 
ce  i  l-a  înscris  Dumnezeu  în  fire.  De  aceea  în  fiecare  cre¬ 
ştin  trebue  să  prindă  Hristos  chip,  spre  a-1  purifica  de 
tulbureala  păcatului  şi  a-i  reda  curăţenia  naturii  cea  dela 
isvor.  Numai  prin  comuniunea  reală,  comuniunea  tainică 
prin  legătura  in  dragoste  şi  rugă  cu  Iisus  Hristos  năvălesc 
în  noi  puterile  harului  sub  acţiunea  căruia  ne  purificăm 
şi  înflorim  din  lumea  de  mâl  şi  întunerec  a  păcatului  spre 
zările  de  lumină  şi  fericire  ale  cerului.  Este  doar  o  expe¬ 
rienţă  frecventă,  că  în  legăturile  dintre  oameni  se  aplică 
într’un  anumit  mod,  principiul  vaselor  comunicante :  este 
tendinţa  spre  o  ridicare  şi  o  coborîre  la  acelaş  nivel.  Intr'o 
societate  de  robi  ai  păcatului,  tovarăşii  se  nivelează  în 
păcat;  în  societatea  unui  om  superior,  cei  din  jur  tind  să 
fie  la  înălţimea  ei.  Şi  sunt  unii  oameni  cari  au  puterea 
de  a  smulge  neamuri  întregi  din  somnolenţă  şi  a  le  ridica 
pe  culmi.  Prin  Iisus  Hristos,  căpetenie  a  omenirii  incite,, 

avem  puterile  din  care  dacă  ne  împărtăşim  ne  ridicăm 
iarăşi  din  starea  decăzută  de  azi  la  starea  firească  de  făp¬ 
tură  învăluită  în  luminile  pure  ale  veşniciei.  El  nu  ne  hră¬ 
neşte  cu  apa  tulbure  a  plăcerii  aducătoare  de  moarte,  ci 
cu  apa  vie  zămislitoare  de  viaţă,  condiţie  neînlăturabilă  a 
învierii  noastre.  „Eu  am  venit  ca  lumea  viaţă  să  aibă  şi  să 
o  aibă  din  belşug"  (Ioan  10,  1),  e  mărturia  Lui,  Legătura 
aceasta  intimă  cu  Hristos,  fără  care  înoirea  omenirii  este 
imposibilă  sau  e  o  simplă  amăgire,  îşi  are  expresia  simbo¬ 
lică  în  legătura  dintre  mlădiţe  şi  butucul  viei:  „Rămâneţi 
întru  Mine  şi  eu  întru  voi.  După  cum  mlădiţa  nu  poate^ 
aduce  roadă  dela  sine,  dacă  nu  rămâne  în  viţă,  tot  aşa- 
nici  voi  nu  puteţi  aduce  roadă  dacă  nu  rămâneţi  în  Mine- 
Eu  sunt  viţa,  voi  mlădiţele.  Cine  rămâne  în  Mine  şi  în  cine 
rămân  Eu  aduce  multă  roadă,  căci  despărţiţi  de  Mine  nu 
puteţi  face  nimic"  (Ioan  15,  4-5).  Incorporarea  aceasta  în 
şuvoiul  vieţii  lui  Hristos,  în  seva  butucului  viei,  în  puterile 
învierii  lui  Hristos  se  realizează  în  chip  nevăzut,  prin  sfin¬ 
tele  taine,  dar  devine  lucrătoare  prin  efortul  fiecăruia  de 
a  rămâne  în  Hristos,  de  a-şi  conforma  viaţa  poruncilor  Luir 
de  a  ajunge  la  asemănarea  cu  El. 

Şi  aici  intervine  a  doua  condiţie  a  învierii.  Ea  se  lă¬ 
mureşte  tot  după  analogia  bobului  de  grâu.  Spre  a  încolţi 
sub  acţiunea  căldurii  solare,  bobul  semănat  sub  glie  trebue 
să  accepte  moartea  vechii  lui  fiinţe.  Tot  aşa  spre  a  păşi 
pe  căile  de  lumină  ale  învierii  trebue  să  accepţi  moartea 
„trupului  păcatului",  a  omului  celui  vechiu,  crucificarea 
pornirilor  pătimaşe,  să  accepţi  crucea  şi  suferinţa;  ca  să 
participi  la  înviere  trebue  să  participi  şi  la  crucificare. 

Trebue  să  învingi,  asemenea  lui  Hristos,  moartea  prin 
moarte,  adecă  moartea  care  ar  fi  urmarea  păcatului  prin 
omorârea  păcatului,  pentru  a  te  bucura  de  viaţa  cea  nouă 
în  Hristos,  Căci  patima,  deşi  nu  este  conformă  naturii  ome¬ 
neşti,  ci  o  pervertire  a  ei,  o  lucrare  împotriva  ei,  totuşi 
e  aşa  de  lipită  de  noi  încât  a  renunţa  la  ea  e  o  suferinţă,, 
a  lupta  împotriva  ei  o  crucificare,  dar  o  suferinţă  puri¬ 
ficatoare,  o  crucificare  mântuitoare.  „Socotiţi-vă  morţi 
iaţă  de  păcat  şi  vii  pentru  Dumnezeu  în  lisus  Hristos 
Domnul  nostru"  (Rom,  6,  11),  e  imperativul  vieţii  ere- 

ştine.  Propriu  zis,  noi  experiem  concomitent  în  fiinţa  noa¬ 
stră,  atâta  vreme  cât  suntem  pe  pământ,  şi  crucea  şi  învi¬ 
erea,  şi  suferinţa  şi  bucuria,  şi  răsboiul  şi  pacea,  şi  furtuna 
şi  transfigurarea.  De  aceea  tinereţea  creştină  este  o  reali¬ 
tate  paradoxală  cum  de  altfel  este  orice  încolţire  la  o  nouă 
viaţă:  totdeodată  moarte  şi  înviere,  suferinţă  şi  eliberare. 
Corabia  care  pleacă  din  port,  prin  aceeaşi  mişcare  se  şi 
depărtează  de  ţărm  şi  se  şi  adânceşte  spre  inima  mării. 
Aşa  şi  tinereţea  creştină :  prin  aceeaşi  luptă  se  şi  depăr¬ 
tează  de  ţărmul  împătimirii  şi  se  şi  adânceşte  în  oceanul 
de  lumină  al  învierii.  De  altfel  cine  ar  putea  spune  că 
este  scutit  în  viaţa  aceasta  de  suferinţă  ?  Nimeni.  Suferinţa 
e  umbra  ce  însoţeşte  statura  omului  pe  pământ  ca  mărturie 
a  înălţimii  de  destin  din  care  a  căzut.  Cu  o  deosebire : 
pentru  cei  ce  nu  cunosc  pe  Hristos,  ea  este  un  chin  fără 
sens,  o  rană  fără  leac,  o  durere  născătoare  de  desnădejde ; 
pentru  cei  ce  sunt  ai  lui  Hristos  ea  este  unealta  purificării, 
instrumentul  prin  care  Dumnezeu  ne  ciopleşte  fiinţa  după 
măsura  frumuseţii  ei  primordiale,  e  calea  îngustă  şi  spi¬ 
noasă  care  se  odihneşte  pe  culmile  de  azur  ale  învierii. 
Din  pricina  aceasta  dacă  viaţa  fără  Hristos  e  orbecăire  în 
întunerec  şi  suferinţă  fără  salvare,  viaţa  în  Hristos  este 
eliberare,  bucurie,  fericire,  un  ecou  anticipativ  al  fericirii 
veşnice. 

Tinereţea  creştină,  tinereţea  pe  care  o  purtăm  fiecare 
în  noi,  este  omul  întreg  modelat,  purificat,  transformat, 
transfigurat  sub  revărsarea  de  lumină  şi  cer  a  harului  divin, 
har  care  este  condiţiunea  esenţială  a  învierii  noastre,  har 
■  care  nu  e  altceva  decât  iubirea  lui  Dumnezeu  ce  ni  s’a 
dat,  ce  ni  s'a  descoperit  în  lisus  Hristos, 

Acum  cred  că  putem  răspunde  la  întrebarea:  care 
este  taina  învierii  noastre?  Pentru  tinerii  cu  inima  şi  cu¬ 
getul  încă  neprihănite,  este  aceasta :  consecvenţa,  sinceri¬ 
tatea  cu  orice  preţ  faţă  de  energiile  tinereţii  harice,  faţă  de 
zestrea  spirituală  cu  care  păşesc  în  viaţă,  faţă  de  comoara 
pe  care  harul  baptismal  a  îngropat-o  în  pământul  inimii 
noastre.  Ce  însemnează:  cu  orice  preţ?  însemnează:  cu 
preţul  luptei  neadormite  împotriva  patimilor  ce  vor  să-i 
-abată  deîa  puritatea  tinereţii.  O  astfel  de  tinereţă  dacă 

este  luptă,  este  tot  deodată  şi  în  chip  preponderant  bucurie, 
bucurie  înaltă  cât  seninătăţile  cerului.  De  aceea,  fecioria 
frântă  din  nevinovăţia  raiului  este  floarea  de  crin  a  tine¬ 
reţii  creştine. 

Pentru  cei  ce  au  coborît  în  bătrâneţea  şi  în  moartea 
păcatului:  convertirea,  ruperea  cu  trecutul,  hotărirea  de 
a  începe  o  viaţă  nouă,  de  a  redobândi  tinereţea  şi  viaţa  ce 
le-au  risipit,  renaşterea  după  pilda  fiului  rătăcit,  posibilă 
în  smerenie  şi  căinţă.  Pocăinţa  este  toiagul  sfânt  care  izbind 
inima  împietrită  în  păcat  face  să  ţâşnească  din  ea  apa  vie 
a  mântuirii.  Toată  Scriptura  e  o  chemare  la  pocăinţă, 
întoarceţi- vă,  curăţiţi- vă,  şi  ,,după  cum  odinioară  v'aţi  făcut 
mădularele  voastre  roabe  ale  necurăţîei  şi  fărădelegii,  aşa 
acum  să  vă  faceţi  mădularele  voastre  roabe  ale  neprihă¬ 
nirii,  ca  să  ajungeţi  la  sfinţirea  voastră"  (Rom,  6,  19),  este 
chemarea  creştinismului  în  vârtejul  de  patimă  şi  suferinţă 
a  vremii. 

Se  vorbeşte  azi  de  un  veac  nou,  de  o  înoire  a  isto¬ 
riei,  de  o  vreme  a  tinereţii.  Iluzii  deşarte,  vorbe  spulberate 
în  vânt!  Atâta  vreme  cât  omenirea  se  va  îndepărta  de 
Hristos  nu  există  nici  o  posibilitate  de  înoire  a  istoriei; 
dimpotrivă,  patimile  vor  deveni  din  ce  în  ce  mai  fierbinţi, 
vor  clocoti  cu  înflăcărări  de  iad  şi  societatea  va  cobori 
din  ce  în  ce  mai  mult  pe  scara  îmbătrânirii,  a  disoluţiei  şi 
a  morţii.  Există  o  singură  primăvară  a  istoriei :  aceea  în  care 
cerul  s’a  pogorît  pe  pământ  şi  pământul  a  fost  ridicat  la  cer. 
Ea  îşi  are  începutul  în  învierea  lui  Hristos  şi  capătul  în 
viaţa  cea  veşnică.  Orice  înoire  a  omenirii,  spre  a  fi 
reală,  trebue  să  fie  încadrare  în  energiile  acestei  primăveri ; 
orice  întinerire  efectivă  a  neamurilor  trebue  să  soarbă  din 
sevele  ei  făcătoare  de  viaţă;  orice  înviere  trebue  să  fie 
participare  la  învierea  lui  Hristos.  Există  o  singură  putere 
de  înoire  a  omenirii,  o  singură  zare  de  sens  şi  lumină  a 
istoriei,  o  singură  nădejde  de  înviere  într'o  nouă  viaţă : 
Iisus  Hristos,  Domnul  şi  Stăpânul  veacurilor,  Căpetenia 
veşnica  a  omenirii  înoite . . . 


BLESTEME  Şl  AFURISENII 

de 

Prot.-Stavr.  Dr.  SEBASTIAN  STANCA 

Coiuîiîer  episcopesc  î.  p.  Cluj-Sibiu 


Toate  obiectele  întrebuinţate  în  slujba  cultului  divin- 
din  Biserica  creştină  au  fost  învestite  în  cursul  tuturor 
vremilor  cu  nimbul  sfinţeniei.  Nesocotirea  sau  profanarea 
lor  a  fost  şi  este  şi  astăzi  considerată  un  sacrilegiu  vrednic 
de  pedeapsă  dumnezeească.  Biserica  creştină  şi  în  special 
biserica  românească  a  şi  legat  acest  sacrilegiu  de  cele  mai 
grele  blesteme  şi  afurisenii. 

Afurisenia,  ca  un  act  de  apel  la  Dumnezeu  ca  să 
pedepsească  pe  călcătorii  de  lege,  a  fost  practicată  şi  de 
Iudei  încă  înainte  de  Hristos.  In  concepţia  lor,  Dumnezeu 
este  răsbunătorul  faptelor  nelegiuite. 

Biserica  creştină  apelează  la  Dumnezeu  ca  să  îndrepte 
pe  cel  păcătos,  întorcându-1  la  calea  adevărului  şi  numai 
în  caz  că  acesta  refuză  îndreptarea  cu  încăpăţînare,  atunci 
„să-ţi  fie  ţie  ca  un  păgân  şi  vameş". 

In  acest  sens  admite  însuşi  Mântuitorul  pedeapsa  ble¬ 
stemului  şî  afuriseniei.  Apostolii  şi  urmaşii  lor  au  dispo¬ 
ziţii  precise  pentru  aceste  pedepse  asupra  creştinilor  cari 
vatămă  temeiurile  de  credinţă  ale  Bisericii.  Apostolul  Pavel 
este  cel  mai  sever  in  chestiunea  aceasta:  „să  daţi  pe  unul 
ca  acela  Sat  mei  spre  peirea  trupului  ca  duhul  să  se  mân¬ 
tuiască  în  ziua  Domnului"  (I  Cor.  5,  3 — 5). 

In  biserica  creştină  pedepsirea  păcătosului  s’a  întemeiat 
pe  credinţa  în  dreptatea  lui  Dumnezeu  şi  încrederea  nestră¬ 
mutată  că  Dumnezeu  ascultă  pe  cel  ce  apelează  Ia  dânsul 
cu  dreptate  şi  pedepseşte  pe  făcătorii  de  rele. 

Convingerea  aceasta  s'a  întărit  şi  mai  mult  prin  exem¬ 
plele  concrete  de  pedepse  dumnezeeşti.  Cu  moarte  a  fost 
pedepsit  Cain  pentru  uciderea  fratelui  său,  Datan  şi  Aviron 
pentru  îndărătnicie,  Vooz  pentru  nesocotirea  celor  sfinte,. 

Iuda  pentru  vinderea  lui  Iisus,  Anania  şi  Safira  pentru  hula 
împotriva  Duhului  Sfânt,  Arie  pentru  eresie,  etc. 

Este  adevărat  că  în  veacurile  prime  ale  creştinismului 
blestemul  şi  afurisenia  se  aplicau  numai  ereticilor  şi  în 
general  tuturor  celor  ce  călcau  temeiurile  de  credinţă 
ale  Bisericii  creştine.  Cu  desvoltarea  şi  concretizarea  for¬ 
melor  cultului  au  trecut  aceste  pedepse  şi  asupra  celor  ce 
profanau  obiectele  acestui  cult,  şi  s'a  încetăţenit  mai  ales 
dela  lupta  pentru  cultul  icoanelor.  Sinodul  al  şaptelea  ecu¬ 
menic  s'a  ocupat  anume  cu  această  problemă,  iar  patri¬ 
arhul  Metodie  a  şi  întocmit  în  842  un  anumit  ritual  pentru 
anatemizare,  fixat  pentru  Dumineca  primă  din  postul  mare, 
Dumineca  Ortodoxiei. 

Utilizarea  blestemelor  şi  afuriseniei  a  fost  practică  pe 
o  scară  întinsă  din  gură  în  gură,  din  generaţie  în  generaţie 
şi  la  poporul  nostru  în  multe  şi  variate  forme.  Pe  obiectele 
cultului  divin  formulele  n'au  putut  fi  fixate  până  când  au 
apărut  hrisoavele  şi  tiparul.  rAtunci  s'a  ivit  mijlocul  cel 
mai  potrivit  pentru  plasarea  acestor  formule  pe  paginile 
hrîsoavelor  şi  ale  cărţilor  bisericeşti.  Sfinţenia  cărţilor  şi 
materia  hârtiei,  care  păstrează  în  chip  vădit  acele  formule, 
erau  o  garanţie  sigură  pentru  cel  ce  dăruia  cartea,  că  ea 
constitue  o  mărturie  incontestabilă  în  faţa  lui  Dumnezeu 
despre  dreptatea  cererii  amatorului,  iar  Dumnezeu  o  ocro¬ 
teşte  şi  pedepseşte  pe  cel  ce  o  înstrăinează.  De  aceea, 
pentru  ca  siguranţa  aceasta  să  fie  mai  temeinică,  preoţii  şi 
cântăreţii  ştiutori  de  carte  fixau  formulele  în  litere  chiri¬ 
lice,  cu  predilecţie  pe  interiorul  tablelor  de  lemn,  legate  în 
piele,  ale  cărţilor  bisericeşti. 

Blestemele  şi  afuriseniile  se  prezintă  în  nenumărate 
variante.  Unele  se  rezumă  la  simple  avertismente:  să  nu 
pice  cărţile  cu  ceară,  să  nu  le  rupă,  să  nu  le  înstrăineze; 
altele  ameninţă  cu  anatema,  maranata,  treclet  şi  proclet; 
urmează  apoi  blestemele  şi  afuriseniile  cele  mai  înfrico- 
şetoare.  Toate  au  la  temelie  apelul  la  cei  318  sfinţi  pă¬ 
rinţi  din  Niceea  şi  osânda  lui  Iuda  şi  Arie,  Formula 
aceasta  stereotipă  se  complectează  însă  în  cele  mai  multe 
cazuri  cu  adausurile  cele  mai  bizare,  după  importanţa  pe 
care  o  atribuiau  cărţilor  donatorii  lor.  Astfel  de  adausuri 

sunt  de  ex.  afurisenia  ,,cu  sfinţii  cari  au  făcut  aceste  li¬ 
turghii",  cu  cei  12  apostoli,  cu  sfintele  soboară,  cu  sfânta 
Troiţă,  cu  sfintele  evanghelii,  cu  sfânta  maică  Fecioară* 
cu  sfinţii  îngeri,  cu  sf.  Dumitru,  cu  cele  40  liturghii,  cu 
„vlădica11  Hristos,  cu  mărturia  apostolilor  Petru  şi  Pavel 
sau  a  arhanghelilor  Mihail  şi  GavriiI,  cu  cei  14  patriarhi, 
bubele  lui  Ghiezi  şi  tremurul  lui  Cain,  etc. 

Popa  Gheorghe  Chiş  din  Remetea  (Turda)  consideră 
aceste  legăminte  un  fel  de  „contractuş"  cu  Dumnezeu  şi 
înseamnă  în  1805  pe  un  Triod,  ca  „cel  ce  va  fura  această 
carte  să  fie  proclet  şi  treclet  şi  anatema  şi  blestemat  şi 
afurisit  şi  preafizit  de  318  sf,  Părinţi  de  Nichie  şi  de  cei¬ 
lalţi  sf.  Părinţi  din  soboare  şi  să  i  se  verse  maţele  precum 
i  s‘au  vărsat  lui  Arie  şi  să-l  înghită  pământul  de  viu, 
precum  a  înghiţit  pe  Noftan  şi  Aviron  şi  să-i  fie  trupul  lui 
ca  piatra  ce  mucezeşte  şi  ca  fierul  ce  rugineaza". 

Era  deci  imposibil  ca  aceste  osânde  înfricoşate  să  nu 
dea  şi  rezultatele  dorite  de  cucernicii  donatori  ai  cărţilor. 

Astfel  mărturiseşte  Savu  ot  Cut  într'o  însemnare  din 
1710  în  Cazania  lui  Varlaam  din  biserica  dela  Sebeş- Alba 
că  afurisenia  s’a  prins,  căci  „această  carte  a  fost  dată  la 
sf.  beserecă  de  Solomon  să  fie  de  pomană  pentru  moartea 
fratelui  său  Simion,  pe  care  l’au  omorât  în  câmpie.  Ci  au 
luat-o  dela  ucigaşi,  că  şi-au  plătit  cu  capul  aceia  cari  au 
omorât  pe  Simionu  Sibierului". 

Iar  Popa  Ion  Condor  din  Mănăstireni  (Cluj)  înseamnă 
in  1852  pe  Evanghelia  de  Bucureşti  (1750)  că  un  hoţ  a 
furat  cărţi  şi  alte  lucruri  sfinte  din  biserică.  „Dar  Dumnezeu 
n’a  lăsat  în  deşert  rugăciunile  feţelor  bisericeşti,  ci  în  ziua 
de  Paşti  1852  au  prins  pe  hoţ  în  altar  ascuns  sub  prestol. 
Numele  furului  Dan  Simion  a  lui  Dan  Mihai  fiu.  L’au  scos 
afară  mai  mort  şi  şi-a  mărturisit  greşeala".  Spune  apoi  mai 
târziu  că  hoţul  n’a  putut  suporta  ruşinea  şi-a  pierit  din  sat. 

Este  însă  bătător  la  ochi  faptul  semificativ  că  deşi  legă¬ 
mântul  blestemului  şi  al  afuriseniei  este  înfricoşat,  totuşi 
unele  cărţi  au  fost  înstrăinate  din  bisericile  cărora  au  fost 
dăruite  şi  vândute  chiar  de  preoţi  altor  beserici.  Mărturi¬ 
sesc  aceasta  unele  însemnări  din  cărţile  bisericeşti  din  ju¬ 
deţele  Maramureş  şi  Satu  Mare.  De  ex.  Popa  Crişe  din 

Uilac  vinde  în  1773  o  Evanghelie  bisericii  din  Odorău, 
Popa  Todea  din  Săsari  vinde  un  Chiriacodromion  bisericii 
din  Pişcari,  Protopopul  Ion  din  Odorhei  vinde  în  1756  un 
Straşnic  bisericii  din  Arduzel,  care  ajunge  apoi  în  Soconzel, 
Popa  Ion  din  Ciocman  vinde  în  1744  un  Chiriacodromion 
la  Lemniu  şi  apoi  Ia  Vărai,  Popa  Grîgorie  din  Bârsana 
vinde  în  1743  un  Penticostor  bisericii  din  Sârbi,  Popa  Sa- 
muii  din  Dragomireşti  vinde  în  1763  un  Straşnic  bisericii 
din  Ieud,  Popa  Gherasim  din  Maeru  vinde  în  1783  un  Ca- 
tavasier  cantorului  din  Săcel,  iar  acesta  mănăstirii  din 
Moisei,  etc. 

Cum  s'ar  putea  explica  acest  fapt  ?  Nu-i  putem  da 
altă  explicare  decât  împrejurarea  că  fiind  cărţile  tipărite 
în  tiparniţele  din  Sibiu,  Râmnic,  Iaşi,  Bucureşti,  Târgo- 
vişte,  adică  în  tipografii  ortodoxe,  preoţii  uniţi  din  Ma¬ 
ramureş  şi  Satu  Mare  probabil  că  s'au  considerat  imuni 
faţă  de  acele  legăminte  de  blesteme  şi  afurisenii  ortodoxe 
şi  au  vândut  cărţile  fără  frică  de  pedeapsă  dumneze- 
ească.  Sau  având  putere  de  legare  şi  deslegare  vor  fi  uti¬ 
lizat  acest  har  dumnezeesc  şi  pentru  persoana  lor,  desle- 
gându-se  de  orice  osândă  pentru  fapta  ce-o  săvârşiau. 

Dar  formulele  de  blestem  şi  afurisenie  nu  s'au  mărginit 
numai  la  utilizare  în  cadrele  Bisericii.  Ele  apar  şi  în  acte 
civile  particulare  şi  în  hrisoavele  Domnilor  români,  încă 
înainte  de  a  intra  în  cărţile  bisericeşti. 

Astfel  face  Vlad  Vodă,  în  20  Ian.  1432,  mai  multe 
donaţii  în  ţinutul  Făgăraşului,  iar  în  hrisovul  de  donaţie, 
utilizează  şi  formula  de  blestem  şi  afurisenie  pentru  cei 
ce  nu  vor  respecta  dispoziţiile  lui.  Dumnezeu  să-i  bată  şi 
să-i  rănească  aici  şi  în  viaţa  viitoare  şi  să  fie  blestemaţi 
de  cei  318  sfinţi  Părinţi  adunaţi  în  Nycaea  şi  să  aibă  mo¬ 
ştenirea  luî  Iuda  şi  Arie  şi  părtaşi  să  fie  cu  cei  ce  au 
batjocorit  pe  Hristos  Dumnezeu,  sângele  lui  să  cadă  pe 
ei  şi  pe  copiii  lor  în  veci. 

Hrisovul  acesta,  scris  în  slavoneşte,  a  fost  tradus  abia 
în  27  Sept.  1727  în  limba  ungurească,  în  Cluj,  de  arhidia- 
conul  Svidorovici  şi  învăţătorul  Pothberger. 

„Az  ur  Isten  verje  meg  es  sebesitse  meg  itt  es  a  jo- 
vendo  eletben  es  legyen  âtkozot  az  318  szent  atjaktol  a 

kik  Nycaeâban  osszve  gyfiltele  volt  es  Iudâssal  es  Ariussal 
legyen  oroksege  es  azokkal,  kik  kiâltoztak  az  Isten  Chri- 
stusnak,  az  o  vere  legyen  rajtok  es  az  6  fiain,  a  mely  meg 
vagyon  es  leszen  mind  orokke.  Amen.  Tergovist  mense  Ia¬ 
nuarie  die  20  anno  6940“.  (Transilvania  1873  p.  6). 

Tot  Vlad  Vodă  dă  în  8  Sept.  1439  şi  tot  din  Târ- 
govişte  alt  hrisov  în  care  dă  voie  tuturor  negustorilor  din 
gările  vecine  „să  vină  şi  să  vânză  şi  să  cumpere  tot  ce  le 
place“,  în  voie  liberă.  Dispune  ca  această  poruncă  să  fie 
respectată  şi  de  urmaşii  lui,  iar  cine  nu  va  ţinea  seamă 
de  ea  să  fie  blestemat  de  318  sfinţi  Părinţi  din  Niceia  şi 
afurisit  ca  Iuda  şi  ca  Arie  (N.  Iorga :  Istoria  Românilor  în 
chipuri  şi  icoane,  p.  301). 

Cu  două  sute  de  ani  mai  târziu,  utilizează  şi  Radu 
Şerban  Vodă  blestemul  în  testamentul  său  din  28  Febr. 
1620:  „Las  cu  blestem  această  tocmeală  a  mea  să  fie  ne¬ 
schimbătoare,  iar  cine  o  va  strica  să  fie  blestemat  de  318 
Părinţi  şi  să  lăcuiască  cu  Iuda  şi  'cu  Arie“  (N.  Iorga:  o. 
c,  p,  190). 

Utilizarea  blestemelor  şi  afuriseniilor  s'a  practicat  pe 
o  scară  întinsă  mai  ales  în  veacul  al  XVIII-lea,  când  achi¬ 
ziţionarea  cărţilor  bisericeşti  era  mai  costisitoare.  Sporul 
tiparului  din  veacurile  următoare  a  dat  posibilitate  oricui 
să  poată  achiziţiona  cu  cheltuială  mai  mică  o  carte  bise¬ 
ricească  şi  să  o  dăruiască  bisericii.  In  consecinţă,  şi  legă- 
mintele  de  blesteme  şi  afurisenii  au  început  să  dispară  şi 
în  cărţile  vremilor  noastre  rar  se  mai  găseşte  câte  o  în¬ 
semnare  cu  rezerva  acestor  legămînte. 

Este  însă  incontestabil  că  acestor  blesteme  şi  afuri¬ 
senii  le  putem  mulţumi  faptul  că  în  bisericile  noastre  s'a  pă¬ 
strat  un  număr  excepţioal  de  mare  din  cele  mai  vechi 
cărţi  bisericeşti.  Aceste  legămînte  le-au  salvat  şi  cu  ele 
împreună  au  păstrat  şi  o  mulţime  de  însemnări  de  impor¬ 
tanţă  istorică  pentru  trecutul  vieţii  noastre  bisericeşti. 


MIŞCAREA  LITERARĂ 

Eugenia  Speranţict:  SYSTEME  DE  METAPHYSIQUE.  Sibiu, 
„Cartea  Românească  din  Cluj"  1943,  p.  325, 

Cartea  cea  mal  recentă  a  marelui  gânditor  care  este  profesorul 
Eugenlu  Speranţia  dela  Universitatea  din  Cluj-Sibiu,  este  fără  îndoială 
una  din  cele  mai  de  seamă  opere  cari  au  apărut  în  veacul  nostru, 
nu  numai  în  literatura  românească  ci  şi  în  literatura  europeană  şi 
extra-europeană.  E  o  carte  reprezentativă  în  cultura  umariă,  o  carte 
de  autentică  gândire  filosofică,  ce  poate  face  aceeaşi  cinste  şi  altor 
literaturi,  nu  numai  celei  româneşti. 

Concepută  într'un  mod  original  şi  scrisă  cu  o  rară  obiectivitate  şi 
limpezime,  ea  desvălue  un  ocean  de  taine,  o  imensitate  de  necunos¬ 
cute  ale  cunoaşterii  şi  ale  vieţii  umane,  pe  lângă  cari  cei  mai  mulţi 
gânditori,  în  goana  după  originalitate  şi  după  cabalistică  filosofică, 
le-au  ignorat  sau  le-au  negat  în  chip  dogmatic,  fără  a  le  putea  totuş 
evita,  pentrucă  prea  sunt  prezente  operaţiunile  spiritului  şi  în  viaţă. 

A  face  rezumatul  unei  astfel  de  opere,  este  aproape  cu  nepu¬ 
tinţă  ;  in  orice  caz,  orfcât  de  sumar  ar  fi  acel  rezumat,  el  trebue  să 
întreacă  cu  mult  paginile  unei  prezentări  sau  recenzii  obicinuite. 

Autorul  însuş  mărturiseşte  în  prefaţa  operii  sale,  că  ea  repre¬ 
zintă  sinteza  unei  „cugetări  cu  ascensiuni  metafizice"  de  mai  bine  de 
treizeci  de  ani.  După  ce  citeşti  o  astfel  de  mărturisire  şi  după  ce  o 
verifici  vâslind  prin  adâncul  unei  gândiri  desvăluitoare  de  taine  pe 
fiecare  pagină,  încercând  aceleaşi  trăiri  pe  cari  le-ai  mai  încercat 
făcând  lectura  cărţii  lui  A.  Carrel  „Omul  fiinţă  necunoscută"  îţi  vine 
într 'adevăr  prea  greu  să  încerci  o  rezumare  a  ei,  pentrucă  pur  şi 
simplu  nu  poate  fi  rezumată.  Cartea  profesorului  E.  Speranţia  s’ar 
putea  întitula  foarte  bine  „Faţa  necunoscută  a  gândirii  umane*. 

Pentru  ca  cetitorul  să-şi  poată  face  o  idee  despre  cuprinsul 
acestei  cărţi,  suntem  nevoiţi  să  indicăm  aci  titlul  capitolelor  ei, 
după  tabla  de  materii,  spicuind  şi  o  seamă  din  concluziile  pe  cari  le 
formulează  autorul  la  finea  capitolelor  (pp.  70 — 71;  122 — 123;  165 
—166). 

Introducerea. 

Cartea  întâia:  Analitica  cugetării  teoretice. 

Partea  I.  Analiza  problematicei  generale. 

Concluzii  î  1 .  Există  un  misterios  ce  suprem  (dat),  având  un  ca¬ 
racter  necondiţionat  şi  absolut,  spre  care  spiritul  nostru  tinde  şi  urcă 
mereu. 

2.  Există  un  tot  suprasensibil,  din  care  derivă  posibilitatea  de 
a  exista  a  fiecărui  fapt  elementar. 

3.  Spiritualul  este  singura  justificare  şl  singurul  determinant  al 
acţiunilor  reale  intenţionale,  întreg  realul  imediat  care  ne  înconjură,, 
tot  ceea  ce  constitue  realitatea  directă,  nu  se  concepe  decât  în  func¬ 
ţiune  de  ideal. 

4.  Spiritului  îi  e  sete  de  sine  însuşi :  aceasta  este  nevoia  de  spiri¬ 
tualitate. 

5.  Noi  posedăm,  în  chip  primordial  şi  implicit,  idei  absolute. 

6.  Există  o  contiguitate  universală  {un  nex)  a  tot  ce  se  petrece 
vreodată. 

7.  Tot  ce  este  concret,  relativ  şi  contingent,  presupune  ab¬ 
stractul,  absolutul  şi  necesarul,  de  cari  depinde  şi  din  cari  îşi  trage 
explicaţia. 

8.  Fiecare  lucru  constitue  realizarea  sau  manifestarea  aproxi¬ 
mativă  a  unei  norme  mai  mult  sau  mai  puţin  ascunse.  Spiritul  pre¬ 
supune  norma  în  orice  lucru  şi  deasupra  oricărui  lucru. 

9.  Zona  „cuprinsurilor  şi  a  materiilor"  este  regnul  experienţei. 
Zona  „formelor"  rezidă  în  spirit  şi  este  veşnic  căutată  prin  setea  de 
a  şti  (cunoaşte). 

10.  Ideia  de  „Lume"  este  temeluită  pe  ideia  apriorică  a  unui 
infinit  împlinit  dat  în  chip  global  şi  care  precedează  orice  lucru. 

11.  Ideia  de  persoană  nu  poate  fi  concepută  decât  cu  ajutorul 
unui  dat  transcendental. 

12.  Cugetarea  preferă  idealitatea  şi  nu  materia  brută.  Fiinţa  noa¬ 
stră  nu  se  împlineşte  decât  prin  idealitate. 

13.  Spiritul  nostru  este  limitat  şi  insuficient  sie  însuşi. 

14.  Dar  această  deficienţă  a  spiritului  nostru  e  întâmplătoare 
şi  nu  necesară.  Ea  nu  ţine  de  esenţa  spiritului. 

15.  Există  o  „supra-fiinţă"  o  „plus-fiinţă"  care  constitue  obi¬ 
ectul  aspiraţiunii  şi  a  datoriei  spiritului  nostru,  care  e  numai  întâm¬ 
plător  deficient. 

16.  Există  un  adevăr  obiectiv,  unic  şi  independent  de  noi,  care 
ţine  de-o  zonă  transcendentă  şi  neschimbătoare. 

17.  Noi  avem  facultatea  şi  posibilitatea  de  a  ne  ridica  spre 
această  zonă  şi  de  a  ne-o  apropia  nelimitat. 

18.  Ca  fiinţe  cugetătoare,  noi  suntem  îndreptaţi  spre  această 
zonă  transcendentă  şi  depindem  de  ea. 

Partea  Il-a,  Analiza  tematicei  generale. 

Secţiunea  I,  Analiza  conţinuturilor  date. 

(Cap.  2;  Cogito  ergo  credo 
„  3 :  Subiect,  obiect,  realitate 

„  4 !  Nemurirea,  etc. 

Secţia  II.  Analiza  intelectului  procesual. 

Concluzii;  1.  Există  ceva  în  mod  independent  de  subiectul  no¬ 
stru  cugetător:  raportarea  ia  transcendent  este  obligatorie  şi  inerentă 
cugetării. 

2.  Distincţia  subiectului  şi  a  obiectului  este  in  chip  inevitabil 
(infailibil)  prezentă  la  baza  oricărei  cugetări. 

3.  Obiectul  nu  poate  fi  definit  decât  ca  cugetabil,  adecă  conform 
cu  exigenţele  cugetării  şi  deci  eminamente  raţional. 

4.  Există  lucruri  cari  sunt  şi  dăinuesc  independent  de  subiectul 
cugetător. 

5.  Subiectul  nu  e  cauza  obiectului  şi  obiectul  nu  e  cauza  su¬ 
biectului. 

6.  Materia  este  obiectul  considerat  in  cuprinsul  său. 

7.  Spiritul  este  un  subiect  existent  în  sine,  ca  principiu  al  formei, 

8.  Spiritul  (subiect  ontologic)  nu  depinde  de  corp  (obiect  on¬ 
tologic)  şi  deci  moartea  acestuia  nu  atrage  In  mod  necesar  dispariţia 
aceluia.  Prin  urmare  nu  există  nici  un  temeiu  pentru  a  susţine  mor¬ 
talitatea  spiritului. 

9.  Orice  lucru  care  există,  presupune  o  esenţă  neschimbătoare, 

10.  Punctul  de  plecare  al  oricărei  cunoaşteri  este  admiterea  unui 
principiu  etern,  prealabil  şi  necesar,  pentru  tot  ce  este  dat. 

11.  Orice  fiinţă  se  reazimă  pe  Etern, 

12—18.  Există  un  principiu  superior  în  care  rezidă  posibilitatea 
existenţii  şi  pe  care  se  reazimă  tot  ce  există. 

19.  Lumea  şi  noi  suntem  atârnaţi  de  o  putere  superioară,  care 
se  manifestă  totdeauna  şi  pretutindeni,  dar  a  cărei  esenţă  ne  rămâne 
veşnic  ascunsă. 

Cartea  a  doua.  Analitica  cugetării  practice. 

Partea  I.  Explorarea  Teleologiei. 

(Cap.  I.  Legea  legii, 

„  11.  Poruncile  libertăţii, 

„  III,  Imperativul  spiritualităţii, 

„  IV.  Libertate  şi  nemurire. 

Partea  ÎI:  Explorarea  acţiunii. 

Partea  III;  Explorarea  Interspiritualului, 

Concluzii :  1,  2.  Există  în  mod  necesar  o  lege  imperativă  pe 
lume,  condiţie  primordială  şi  anticipativă  a  existenţii  noastre. 

3.  Există  dincolo  de  orice  atitudine  personală  un  izvor  de  obli¬ 
gaţiuni  şi  un  criteriu  suprem  de  orientare, 

4.  Inafară  de  orice  contingenţă  şi  de  orice  dat  empiric,  există 
un  principiu  de  legalitate,  fundamentul  posibilităţii  legilor  imperative 
şi  busola  sensului  lor. 

5.  întrucât  suntem  fiinţe  spirituale  noi  ne  ştim  şi  ne  vrem  liberi. 

4’ 

6,  Ca  spirite,  noi  vrem  spiritul  sau  spiritualitatea,  noi  o  afirmăm 
ca  marcă  a  existenţii  celei  mai  înalte  şi  mai  depline,  criteriu  ultim  a 
tot  ce  este  valoare. 

7,  Ca  fiinţă  spirituală,  trebue  ca  eu  să  cred  în  emanciparea 
spiritului  din  legăturile  sale  corporale  şi  trebue  ca  să  vreau  aceasta. 
Trebue,  deci,  ca  eu  să  cred  în  nemurirea  mea, 

8 — 11.  Există  în  mod  necesar  şi  transcendent  o  voinţă  perfectă, 
adecă  o  *  Atotputernicie",  singura  explicaţie,  —  acceptabilă  raţional 
—  a  existenţii  „Lumli“,  luată  în  întregul  său  ca  un  dat  real,  etc. 

Cartea  a  treia ;  Sinteză  generală. 

Cap.  I.  Lămuriri,  II.  Fiinţa  şi  spiritul,  III,  Dumnezeu,  IV.  Pur- 
cederea  fiinţelor,  V.  Fiinţele  spirituale,  VI,  Condiţiile  lucrurilor  create. 
a)  Creaţiune  şi  schimbare,  b)  Creaţiune  şi  cunoaştere,  Cap.  VII.  Spa¬ 
ţiul  şi  timpul,  VIII.  Lumea  materială,  IX.  Cauzalitate  şi  determinism, 
X.  Metafizica  vieţii,  Finalitatea,  Funcţiunea  vitală,  Sinteză,  etc,,  XI. 
Omul,  XII.  Consideraţiuni  finale. 

La  finea  cărţii  se  adaugă,  ca  apendice,  două  comunicări  pe  cari 
autorul  le-a  făcut  la  congresele  internaţionale  de  Filosofie  dela  Paris, 
•în  1935  şi  1937,  —  şi  cari  sunt  în  directă  legătură  cu  cele  cuprinse 
în  masiva  şi  densa  expunere  a  „Sistemului  său  de  Metafizică". 

Din  înşirarea  titlurilor  cărţilor,  capitolelor  şi  subcapitolelor 
operei  şi  mai  ales  din  cuprinsul  concluziilor  pe  cari  autorul  le-a  tras 
la  finea  capitolelor  cărţii  1  şi  II,  se  vede  lămurit  că  marele  gânditor  a 
desbătut  cele  mai  grele  probleme  ale  existenţii,  conchizând  asupra  lor 
la  unison  cu  Filosofia  creştină,  fără  a  face  uz  insă  de  datele  revela¬ 
ţiei,  ci  numai  de  forţele  şi  luminile  naturale  ale  spiritului  omenesc, 
prin  întrebuinţarea  cărora  a  ajuns  să  verifice  fundamentatele  adevă¬ 
ruri  revelate,  sau  cum  spune  chiar  dsa,  să  „descopere  din  nou" 
prin  raţiune  ceea  ce  era  descoperit  prin  revelaţie,  să  „descopere  din 
nou  sprijinul  reciproc  dintre  credinţă  şi  raţiune"  (p.  302)  şi  reazimul 
lor  comun,  care  este  Dumnezeu. 

Dintre  importantele  probleme  pe  cari  le  cercetează  şi  lămureşte 
autorul  în  chipul  cel  mai  deplin  posibil  pentru  mintea  omenească, 
cităm  următoarele:  1.  Condiţiile  cunoaşterii  omeneşti,  2,  Realitatea 
şi  necesitatea  credinţei,  3.  Existenţa  lui  Dumnezeu,  4.  Creaţiunea, 
Lumea,  Existenţa,  Viaţa,  5.  Spirit  şi  materie,  6.  Libertatea,  Indeter- 
roinismul,  7.  Omul,  Spiritualitatea,  Nemurirea,  8.  Revelaţlunea  şi  Ra¬ 
ţiunea,  9.  Armonia  cosmică.  Legea  supremă. 

In  afară  de  acestea,  o  mulţime  de  alte  probleme  se  pun  şi  se 
lămuresc  într'un  cadru  de  gândire  care  depăşeşte,  ca  orizont,  subti¬ 
litate,  informaţie  şi  obiectivitate,  am  putea  spune,  toate  sistemele  de 
filosofie. 

Deşi  gândirea  profesorului  Speranţia  l-a  ridicat  pe  o  culme 
vecină  cu  zenitul,  totuşi  dsa,  cu  o  modestie  caracteristică  marilor 
spirite  creatoare,  declară,  în  „Consideraţiuni  finale",  că  „sistemul 

expus"  în  cartea  sa,  nu-i  aparţine.  „Noi  nu  putem  să-l  considerăm 
ca  al  nostru  —  zice  dsa  —  ca  o  prestaţie  personală,  ca  o  con¬ 
strucţie  propusă  de  autorul  acestei  opere  pentru  explicarea  lumii,  a 
lucrurilor,  a  vieţii  şi  a  sensului  vieţii  noastre  omeneşti.  El  nu  este  al 
nostru,  pentrucă  el  este  inerent  şi  implicit  întregului  spirit  uman.  El 
nu  este  al  nostru  pentrucă  el  constitue  „revelaţia  naturală"  pe  care  o 
poate  descoperi  fiecare  dintre  noi,  în  mod  spontan,  în  sine  însuşi,  ca 
o  năzuinţă  primordială  şi  irezistibilă  a  cugetării  sale. 

Acest  sistem  conţine  „luminile  naturale",  la  cari  se  face  întot¬ 
deauna  apel,  conştient  sau  nu,  atunci  când  chemările  transcendentului 
ne  ispitesc  să  căutăm  ceea  ce  experienţa  nu  ne  poate  oferi"  (p.  300). 

„Există,  de  fapt,  un  minunat  acord  între  această  metafizică  cu¬ 
prinsă  in  postulatele  întregii  cugetări  umane,  şi  între  premisele  iniţiale 
ale  doctrinei  Bisericii"  (p.  301).  Ar  trebui  să  cităm  în  întregime  con¬ 
cluziile  finale  ale  autorului,  revelatoare  prin  noutatea  lor  în  filosofie 
şi  prin  adevărul  pe  care-1  cuprind,  dar  ne  mulţumim  cu  citarea  a 
încă  două-trei  pasagii  caracteristice : 

„Şi  acordul  acestor  rezultate  cu  temeliile  dogmatice  ale  Filoso¬ 
fi  ei  creştine,  ne  pare  cu  atât  mai  semnificativ,  cu  cât  principiile 
marei  credinţe,  au  fost  anunţate  cu  mult  înainte  ca  deducţiile  în  ana¬ 
lizele  asemenea  cu  ale  noastre,  să  fi  fost  încercate  sau  imaginate. 
Cum  se  face  oare  aceasta,  că  fără  întrebuinţarea  unui  asemenea 
aparat  de  cercetare  filosofică,  aceste  principii  au  fost  oferite  inimilor 
umane  şi  că  analiza  metodică  intreprinsă  de  noi,  le  confirmă  ca  per¬ 
fect  raţionale? 

Revelaţia  divină  a  venit,  acum  douăzeci  de  veacuri,  să  pună  în 
lumină  ceea  ce  de  când  e  lumea  a  fost  înscris  în  spiritul  uman,  dar 
ceea  ce  inconştienţa  şi  inconsecvenţa  omenească  a  întunecat,  a  şters  şi  a 
alterat. 

Credinţa  trebue  să  aibă  legături  profunde  cu  raţiunea,  pentrucă 
raţiunea  singură  nu  însemnează  nimic  fără  credinţă. 

lată  pentru  ce  noi  mărturisim  că  n'am  construit  nimic.  Noi  n'am 
făcut  decât  să  descoperim  din  nou  sprijinul  reciproc  între  Credinţă 
şi  Raţiune"  (p,  302). 

Autorul  încheie  mărturisind  că  „Bunătatea"  lui  Dumnezeu  este 
aceea  care  ne  oferă  calea  mântuirii  (p.  303), 

Mai  mult  decât  ceea  ce  am  putut  noi  spune  despre  opera  dlui 
prof.  Speranţia,  spun  aceste  ultime  citate,  prin  cari  autorul  conchide 
final  asupra  celor  cuprinse  în  magnificul  său  „Sistem  de  metafizică". 

Nu  putem  încheia  această  prezentare  fără  a  o  recomanda  tuturor 
intelectualilor  şi  fiilor  râvnitori  al  Bisericii,  ca  pe  o  carte  de  temelie 
pentru  Filosofia  religioasă  în  general,  pentru  cea  creştină  în  special, 
,âmurind  ea  aproape  toate  problemele  „Teologiei  Fundamentale".  De 
asemenea  nu  putem  omite  cel  puţin  înşirarea  titlurilor  altor  câtorva 
opere  de  mare  valoare  ale  dlui  prof.  Speranţia,  personalitate  bogat  şi  fe- 

lurlt  înzestrată,  care  s'a  afirmat  pe  tărâmul  creaţlunil  literare,  ca  şi 
pe  acela  al  gândirii  juridice,  sociologice,  pedagogice  şi  filosofice 
propriu  zise  ; 

Opere  de  filosofie  juridică.  1.  Sur  Ies  fondements  metaphysiques 
du  drolt  posîtlv,  Craîova  1931.  2,  Lecţiuni  de  Enciclopedie  juridică, 
voi.  I,  Ciuj,  1936,  p.  264.  3,  Principii  fundamentale  de  filosofie  juri¬ 
dică.  Cluj,  1936.  4.  II  diritto  come  mezzo  tecnlto  dello  Spîrito,  Roma, 
1936,  5.  Un  definition  du  droit.  Cluj,  1939.  6.  Viată,  Spirit,  Drept  şi 
Stat,  Cluj,  1938.  7.  Principiul  raţiunii  suficiente  în  logica  juridică, 
Buc.  1940.  8.  Droit  Iai’que,  Drolt  transcendent  et  obligativite,  Sibiu, 
1942. 

Opere  Filosofice  şi  Sociologice.  1.  Introducere  în  Sociologie, 
(tratat  de  Sociologie)  în  2  voi.  voi.  I :  Istoria  concepţiilor  sociologice, 
voi.  II:  Principiile  fundamentale  ale  Sociologiei,  Cluj,  1939,  p.  774. 
2.  Apriorismul  pragmatic,  Buc.  1912,  p.  121.  3.  Bentham,  Hamilton, 
Mill,  Buc.  1938.  4.  Contribuţiuni  la  filosofia  magiei,  Buc.  1916,  p.  105. 
5.  Contribuţiuni  la  psihobiologia  gândirii,  Oradea,  1922,  p,  104,  6. 
Tradiţia  şi  rolul  ei  social,  Oradea  1929,  p.  119,  7.  Spiritualismul 
istoric  (Antimarxlsmul),  Oradea  1933.  8.  Reflexiuni  gnoseologice  în 
pragul  Teodiceil,  Sibiu,  1942.  9.  Problemele  Sociologiei  contemporane, 
Buc.  1933,  p.  71.  10.  „Papillons"  de  Schumann.  (Despre  principiul  unic 
al  vieţii,  al  dramei  şi  frumosului.  Replică  la  „Laokoon"  de  Lessing,  Buc. 
1934,  p.  275,  11.  Mic  tratat  despre  valori,  Sibiu,  1942,  p,  35.  12. 
Generalităţi  de  psihologie  individuală  şi  socială,  Arad,  1925,  p.  160. 
13.  Factorul  ideal.  Studii  sociologice,  Oradea  1929,  p.  113.  14,  Cu¬ 
noştinţa  socialmente  relatată,  Buc.  1933,  p.  16,  etc.,  etc, 

Opere  literare:  1.  Svonuri  din  necunoscut.  Poezii,  Buc.  1921. 
2.  Casa  cu  nalbă,  Roman,  —  ed.  II,  Buc.  1926. 

Opere  Pedagogice:  Concepţii  şi  perspective  din  pedagogia  ac¬ 
tuala,  Oradea  1929,  p.  58.  2.  Unitatea  spirituala  ca  scop  şi  mijloc  al 
educaţiei,  Buc.  1929.  3.  Perspectiva  istorică  în  viaţa  socială,  în  cul¬ 
tură  şi  în  educaţie,  Buc.  1934,  p.  64.  4.  Fenomenul  social  ca  proces 
spiritual  de  educaţie,  Oradea  1930,  p.  237. 

Preot  Dr,  HVIU  STAN 


Dr.  Emilian  Vasilesca  .*  LECŢII  INTRODUCTIVE  ÎN  FILOSOFIE 
ţinute  studenţilor  în  Teologie.  Bucureşti  1943,  p.  88.  Preţul  Lei  180, 
Prodigioasa  activitate  ştiinţifică  a  noului  profesor  dela  Academia 
teologică  „Andreiană"  din  Sibiu  ne  este  bine  cunoscută  din  nume¬ 
roasele  sale  lucrări  publicate  până  acum,  ca  de  pildă  :  Probleme  de 
Psihologie  religioasă  şi  Filosofie  morală,  ed.  Ta  193i,  ed.  II  1944  ; 
Interpretarea  sociologică  a  Religiei  şi  Moralei.  Şcoala  sociologică  fran¬ 
ceză.  Studiu  critic,  cu  o  prefaţă  de  prof.  Gaston  Richard,  1936,  p. 
XVI-|-176,  Buc,  1936  j  Râvna  Casei  Tale.  Gânduri  şi  îndemnuri  spre 
folosul  Bisericii,  p,  204.  Buc.  1940  ;  Apologeţi  creştini.  Români  şi 
străini  p.  224,  Buc.  1942, 

Lucrarea  de  faţă  a  luat  fiinţă  din  încredinţarea  primită  de 
autor  dela  Consiliul  profesoral  al  Facultăţii  de  Teologie  din  Bucu¬ 
reşti  să  suplinească  conferinţa  de  Filosofie  nou  înfiinţată  la  acea 
.Facultate.  De  această  înaltă  misiune  s’a  ştiut  achita  în  mod  demn  tâ¬ 
nărul  dascăl  universitar,  umplând  prin  truda  sa  un  gol  de  mult 
simţit  în  literatura  noastră  teologică.  La  noi  în  ţară  —  precum  măr¬ 
turiseşte  şi  autorul  —  nu  există  nici  un  manual  de  filosofie  conceput 
în  spirit  ortodox.  Cele  câteva  Introduceri  ce  se  găsesc  în  limba  ro¬ 
mână,  se  inspiră  fiecare  din  câte  o  concepţie  filosofică  diferită  şi 
uneori  vrăşmaşe  concepţiei  creştine.  Astfel  a  fost  foarte  norocoasă 
inspiraţia  autorului  de  a  ţinea  studenţilor  un  curs  introductiv  în 
iilosofie,  punând  şi  rezolvând  în  lumina  creştinismului  ortodox  pro¬ 
bleme  cum  sunt  !  Obiectul  filosofiel  ;  Raportul  dintre  filosofie  şi 
Religie  ;  Raportul  dintre  filosofie  şi  ştiinţă  j  Greutăţile  studiului  filo¬ 
zofiei  şi  foloasele  sale ;  Metodele  şi  împărţirea  filosoflei. 

Dar  subiectele  acestea  alcătuesc  numai  o  parte,  şi  anume  partea 
generală,  din  manualul  de  filosofie  proiectat  de  Păr.  E,  Vasilescu, 
care  a  discutat  cu  studenţii  săi  şi  problemele  ontologiei  şi  cele  ale 
•cosmologiei,  urmând  să  continue  cu  alte  probleme  fundamentale  ale 
filosofiei.  Acest  plan  de  lucru  este  o  adevărată  „veste  bună“  pentru 
orice  român  dornic  să  se  familiarizeze  cu  problemele  filosoflei,  pri¬ 
vite  sub  unghiu  ortodox.  Şi  cunoscând  setea  filosofică  tot  mai  vă¬ 
dită  la  noi,  cartea  de  faţă  se  oferă  ca  o  călăuză  aşteptată  care 
•tocmai  în  momentul  potrivit  arată  drumul  cel  bun  spre  izvorul  iz¬ 
băvitor  al  gândirii  româneşti,  spre  Ortodoxie.  Meritul  deosebit  şi 
originalitatea  lucrării  de  faţă  ni  se  destăinuiesc  tocmai  în  faptul  că 
autorul,  punând  şi  discutând  problema  filosofică,  nu  lasă  pe  cititor 
pradă  îndoielii  chinuitoare,  ci  după  ce  a  expus  părerile  filosofilor  în 
legătură  cu  subiectul  în  discuţie,  arată  totdeauna  cu  multă  abilitate 
punctul  de  vedere  ortodox,  sprijinit  pe  învăţătura  Bisericii  noastre 
strămoşeşti,  fapt  care  ajută  pe  cetitorul  român  la  o  temeinică  aşe¬ 
zare  sufletească  şi-I  scuteşte  de  zadarnice  iscodiri,  cari  adeseori 
prilejuiesc  frământări. 

Nu  încape  îndoială  că  o  Introducere  în  filosofie  concepută  în 
spiritul  acesta  îşi  va  ajunge  scopul  dorit,  anume  „să  întărească  pe  ce¬ 
titorii  săi  în  certitudinile  mântuitoare  ale  învăţăturii  creştine",  mai 
ales  şi  după  ce  vor  fi  cunoscut  nenumăratele  încercări  ale  minţii 
omeneşti  de  a  pătrunde  toate  tainele  lumii  şi  ale  vieţii.  Aceasta  cu 
atât  mai  vârtos  cu  cât  pentru  autorul  nostru  „a  filosofa  creştineşte 
înseamnă  a  medita  cu  pietate  adevărurile  de  căpetenie  ale  învăţă¬ 
turii  creştine  şi  a  desprinde  din  învăţăturile  Bisericii  liniile  mari  aie 
gnoseologiei,  teodiceel,  cosmologiei,  antropologiei,  eticei  şi  chiar  ale 
esteticei".  0  filosofie  îmbibată  de  miresmele  Bisericii  strămoşeşti  va 
mulţumi  sufletul  românesc  care  s'a  născut  şi  a  crescut  sub  aripile 
ocrotitoare  aie  acestei  Biserici,  inspirând  neîncetat  duhul  ei  de 
viaţă  dătător. 

Lucrarea  se  distinge,  pe  lângă  seriozitatea  documentări?,  printr'o 
viziune  sintetică  a  problemelor,  prinir’o  concisiune  şi  claritate  stilis¬ 
tică  de  rară  calitate.  Muncind  tăcut,  fără  reclamă  şi  fără  a  stoarce 
avantagii  personale  din  necontenita-i  trudă,  autorul  e  un  exemplu 
de  eleganţă  morală  prin  felul  cum  îşi  concepe  şi  realizează  datoria 
de  profesor  faţă  de  instituţia  pe  care  o  serveşte  şi  de  om  învăţat 
faţă  de  ţara  sa. 

Preot  Di.  N.  TERCHILA 

* 

'  DAS  BUCH  EZECHIEL  iibersetzt  und  erklârt  von  Meinrad 
Schumpp.  Freiburg  im  Breisgau,  Herder  &  Co.  1942,  p,  236. 

Această  lucrare  constitue  tomul  X  x  din  Herders  Bibelkommentar  i 
Die  heilige  Schrift  fur  das  Leben  erklărt,  Herausgeber :  E.  Kalt  (pentru 
Vechiul  Testament)  şi  W.  Lauck  (pentru  Noul  Testament). 

Volumul  se  împarte  în  două  părţi.  In  partea  întâia  autorul  se 
ocupă  de  viaţa  Iui  Ezechiel,  iar  în  partea  a  doua  ne  dă  textul  cărţii 
şi  comentarul  necesar. 

Numele  Ezechiel  înseamnă :  „Dumnezeu  este  tare"»  sau  „Dumnezeu 
face  tare"  =  «Tăria  mea  este  Dumnezeu".  Aplicat  profetului,  acest 
nume  apare  plin  de  semnificaţie.  Prin  Ezechiel  Dumnezeu  şi-a 
arătat  puterea  şi  mărimea,  iar  pentru  credincioşi  Dumnezeu  s’a 
vădit  a  fi  o  cetate  nebiruită,  un  adăpost  sigur*  Se  dau  apoi  indicaţii 
personale  ca:  origine,  ducerea  în  captivitatea  babiloniană  (ia  597  I. 
Hr.),  moartea  timpurie  a  soţiei  sale,  îndurările  sale,  chemarea  la 
profeţie,  Ezechiel  îndrumător  sufletesc  al  poporului  robit  de  patimi. 
Activitatea  profetului  cade  într’o  epocă  confuză  d.  p.  d.  v.  politic * 
Puternica  împărăţie  a  Asiriei  a  fost  ameninţată  cu  destrămarea  în¬ 
oată  după  căderea  Ninivei  (612  a.  Hr.).  In  locul  ei  păşeşte  imperiul 
babilonienilor,  care  devine  în  curând  o  mare  putere.  Popoarele  cari 
erau  supuse  Asiriei  (Egiptenii,  Iudeii)  încercau  redobândirea  liber¬ 
tăţii,  dar  cu  puţin  succes.  Faraonul  Necho  e  bătut  la  Karkemiş  pe- 
Eufrat  (la  605  a.  H.)  iar  Iuda  e  obligat  a  deservi  mai  departe  inte¬ 
resele  lui  Nabuhodonosor  al  Babiloniei.  Ierusalimul  cade,  templul  este 
dărâmat,  tronul  se  surpă,  Ezechiel  pleacă  în  captivitate  împreună  cu 
o  mulţime  mare  de  popor,  cu  regele  în  frunte,  dar  umilit  prin  uci¬ 
derea  pruncilor  săi  în  văzul  său  şi  prin  orbirea  lui.  Pag.  2 — 3  des¬ 
criu  situaţia  prizonierilor  în  captivitatea  babiloneană,  iar  cap.  „Cha- 
ri  kter  und  Eigenart"  (p,  3 — 4),  arată  personalitatea  profetului.  Ce-1 
drept,  cuvântările  sale  n'au  strălucirea  şi  avântul  pe  care-l  întâlnim: 
la  isaia  sau  sentimentalismul  care  este  însuşire  proprie  lui  Ieremia. 
Ezechiel  este  mai  mult  omul  raţiunii,  de  aceea  se  adresează  mal 
vârtos  minţii  decât  inimii,  pentru  că  el  vrea  să  convingă  pe  ascul¬ 
tătorii  săi.  Ezechiel  se  află  la  o  mare  răscruce :  el  vede  cum  apune 
o  lume  veche,  de  care  era  atât  de  legat  poporul,  dar  zăreşte  şi 
ivirea  unor  zori  noui,  care  vor  aduce  cu  sine  împlinirea  atâtor  făgâ- 
duinţi  privind  viitorul  neamului  omenesc  în  general.  In  mijlocul  acestei 

întretăeri  de  epoci,  în  acest  haos,  unul  singur  rămânea  nemişcat  ca 
o  stâncă  de  granit  î  Dumnezeu.  Acesta  a  fost  polul  solid,  stânca  ocro¬ 
titoare.  Astfel  devine  Ezechiel  un  teolog,  predicatorul  şi  vestitorul 
mărimii  şi  a  sfinţeniei  divine.  Ideea  de  Dumnezeu  este  ideea  forţă  şi 
centrul  întregei  sale  propovăduiri.  Când  poporul  simţea  mai  greu 
urmările  robiei,  profetul  îl  mângăe  cu  venirea  unor  zile  bune,  îi  vor¬ 
beşte  de  Dumnezeul  mântuirii.  El  îi  va  trimite  „Un  păstor  bun“, 
care  va  face  dreptate  tuturor.  Se  arată  apoi  splendorile  vremurilor 
mesianice :  împărăţia  lui  Dumnezeu,  cu  omul  viitorului,  mai  nobil,, 
mai  bun,  mai  desăvârşit,  cu  templul  cel  nou,  neîntrecut  în  fruraseţă 
mai  ales  pentru  prezenţa  lui  Dumnezeu  în  mijlocul  credincioşilor. 
Astfel  cartea  lui  Ezechiel  are  o  valoare  religioasă  de  seamă  ;  ea  poate 
mângâia  şi  astăzi  sufletele  oamenilor  copleşiţi  de  durere. 

Până  de  curând  exista  părerea  generală  ca  profeţiile  şi  cuvân¬ 
tările  cărţii  noastre  n'ar  proveni  numai  dela  profet,  ci  unele  ar  fi  fost 
strânse  doar  de  profet  şi  ataşate  cărţii  sale. 

Mult  mai  târziu  decât  la  alte  scrieri  a  părăsit  critica  lite¬ 
rară  modernă  acest  punct  de  vedere  tradiţional,  pentru  a  bătători 
alte  cărări  în  căutarea  autorului.  Nu  există  însă  în  această  privinţă  o 
unitate  de  vederi  şi  nimic  nu  ne  îndreptăţeşte  a  rezolvi  altcum  pro¬ 
blema  autorului  decât  în  duhul  tradiţiei,  după  care  el  este  Ezechiel. 
Textul  cărţii  oferă  adesea  unele  greutăţii  în  anumite  locuri  trebue 
preferat  textul  Septuagintei.  întrucât  autorul  acestui  comentar  urmă¬ 
reşte  un  scop  practic  nu  face  întrebuinţare  de  aparatul  criîic  în  de¬ 
cursul  lucrării,  dar  se  înţelege  că  va  fi  făcut  caz  de  el  până  a-i  da  ultima 
formă  textului  cărţii  lui  Ezechiel,  La  baza  textului  german  stă  cel 
ebraic  ;  s'a  consultat  paralel  şi  cei  grecesc.  La  transcrierea  numelor 
proprii  s'a  orientat  după  Vulgata  (textul  latin).  In  genere  nu  e  uşor 
a  comenta  o  scriere  ca  cea  a  lui  Ezechiel.  Avem  aici,  după  analogia 
Apocalipsei  lui  Ioan,  o  mulţime  de  acţiuni  simbolice,  de  alegorii,  de 
vorbiri  figurate,  al  căror  sens  nu  este  totdeauna  uşor  de  prins.  Astfel 
are  dreptate  M.  Schumpp  când  afirmă  (p.  234)  că  acest  profet  al 
Vechiului  Testament  a  pregătit  cărarea  pentru  scriitorul  apocaliptic 
al  Noului  Testament.  In  genere,  autorul  Schumpp  s'a  achitat  mulţu¬ 
mitor  de  sarcina  ce  şi-a  luat.  Comentarul  poate  fi  urmărit  cu  uşurinţă 
nu  numai  de  către  preoţi,  ci  de  orice  iubitor  de  adevăruri  veşnice. 
Astăzi,  când  lumea  se  află  într'o  îneăerare  similară  celei  din  sec,  V 
dinainte  de  Hristos,  când  harta  ţărilor  se  schimbă  dela  o  zi  la  alta, 
sunt  mereu  valabile  vorbele  profetului :  Numai  Dumnezeu  şi  lucrurile 
lui  sunt  veşnice,  Prof.  Dr.  NICOLAE  NEAGA 


r  Preot  Dr.  Petre  Procopoviciu,  Profesor  la  Facultatea  de  Teologie 
din  Cernăuţi;  ELEMENTE  FUNDAMENTALE  DE  EDUCAŢIE  CRE¬ 
ŞTINĂ.  Extras  din  revista  „Candela"  pe  anii  1939 — 1941,  Cernăuţi,, 
Tipografia  Glasul  Bucovinei  1942,  p.  80. 

Printre  proaspetele  studii  apărute  în  aci  amintitul  volum  al 
„Candelei",  se  înşirue  şi  lucrarea  cu  titlul  de  mai  sus,  care  desbate 
o  problemă  atât  de  actuală. 

In  partea  introductivă  autorul  arată  cum  a  luat  naştere  pro¬ 
blema  educaţiei,  relevând  totodată  acuta  actualitate  a  problemei  edu¬ 
caţiei  tineretului.  De  educaţia  ce-o  primeşte  tineretul,  depinde  feri¬ 
cirea  lui  şi  a  neamului  din  care  face  parte.  Acestor  vremuri  grele  le  vor 
rezista  numai  acele  naţiuni  cari  îşi  vor  îndruma  generaţiile  tinere 
prin  educaţie  morală  şi  eroică .  Trece  apoi  la  stabilirea  noţiunii  de 
educaţie  şi  la  indicarea  scopului  ei.  De  reţinut  e  faptul  că,  dintre 
pedagogii  creştini,  Clement  Alexandrinul  a  fost  cel  dintâiu  care  a  dat 
cea  mai  adecvată  definiţie  educaţiei,  afirmând  că  aceasta  este  îndru¬ 
marea  copilului  la  virtute.  In  esenţă,  educaţia  este  satisfacerea  inte¬ 
grală  a  sufletului,  adică  formarea  caracterului  sau  a  personalităţii 
umane. 

Ştiinţa  educaţiei  sau  Pedagogia  e  preocupată  de  următoarele 
patru  probleme  fundamentale  :  problema  educabilităţii,  idealul  educativ, 
mijloacele  educaţiei  şi  comunitatea  pedagogică.  Dintre  acestea,  autorul 
se  ocupă  numai  cu  primele  două  probleme  şi  în  consecinţă  întreaga 
lucrare  se  toariiă  în  două  compartimente ;  partea  I :  Problema  edu¬ 
caţiei  psihice  şi  partea  II  :  Educaţia  creştină.  Partea  întâia  se  com¬ 
pune  din  trei  capitole  •.  1.  Problema  educabilităţii,  în  care  după  ce 
respinge  tezele  atotputerniciei  educaţiei  şi  cea  a  imposibilităţii  ace¬ 
steia,  admite  şi  susţine  teza  că  educaţia  e  posibilă,  dar  e  limitată  de 
natura  sau  individualitatea  omului;  2,  Idealul  educativ  în  concepţia 
,  pedagogică,  arătând  că  pedagogia  laică  n'a  avut  multă  vreme  o 
concepţie  clară,  unitară  şi  definitivă  despre  idealul  educativ ;  şi 
3.  Formarea  caracterului  e  ţinta  educaţiei,  în  care  relevează  faptul 
că  abia  creştinismul,  prin  concepţia  sa  unitară  despre  lume  şi  viaţă, 
ne-a  putut  da  idealul  educativ  integralist;  în  lumina  lui,  ţinta  edu¬ 
caţiei  este  formarea  caracterului  moral. 

Partea  II  îşi  propune  să  arate  că  creştinismul  dispune  de  cel 
mai  efectiv  sistem  şi  mijloc  pedagogic  de  formare  a  caracterului 
moral.  După  ce  relevează  valoarea  religiei  creştine  ca  principiu  şi 
forţă  educativă  (cap.  1),  arată  că  morala  laică  e  insuficientă  şi  inca¬ 
pabilă  în  formarea  caracterului,  deficienţe  pe  care  le  înlătură  numai 
morala  creştină.  Cap.  3  tratează  despre  forţa  educativă  a  cultului 
divin  ortodox,  arătând  că  sf.  Liturghie  este  „cel  mai  intuitiv  şi  pu¬ 
ternic  factor  educativ “  (p.  76).  In  rezumat,  partea  II  dovedeşte  că 
educaţia  creştină  —  prin  religia,  prin  morala  şi  prin  cultul  creştin  — 
constitue  idealul  educaţiei  Integrale, 

Bazată  pe  o  selectă  şi  bogată  bibliografie  şi  scrisă  de  un  spe¬ 
cialist  în  materie,  lucrarea  aceasta  prezintă  o  considerabilă  valoare 
ştiinţifică  şi  practică,  mai  ales  în  aceste  vremuri.  Ea  e  menită  să  ser¬ 
vească  de  temeiu  şi  îndreptar  preţios  tuturor  acelora  ce  au  pe  umerii 
lor  îndatorirea  spinoasei  misiuni  a  educaţiei  tineretului  în  duh  ere- 

ştin  ortodox.  La  aceasta  se  adaugă  claritatea,  simplitatea  şi  închegarea 
organică  a  lucrării,  calităţi  de  formă  şi  fond  cari  o  fac  şi  mai  îmbie¬ 
toare  la  lectură.  întrucât  preoţilor  le  este  de  mare  trebuinţă  şi  folos, 
o  recomandăm  acestora  cu  toată  căldura  şi  stăruinţa. 

Preot  Dr,  CORNELIb  SÂRBU 


'  Preot  Petre  Vintilescu:  LITURGHIA  ÎN  VIAŢA  ROMÂNEASCĂ. 
Bucureşti,  Tipografia  „Cărţilor  Bisericeşti“  1943,  p.  24. 

Dela  înălţimea  amvonului  pe  care 3  cinsteşte  în  chip  deosebit  de 
vrednic  la  Facultatea  de  Teologie  din  Bucureşti,  Păr.  Prof.  Petre 
Vintilescu  dăruieşte,  prin  studiul  de  faţă,  un  nou  mărgăritar  litera¬ 
turii  teologice  româneşti,  analizând  sufletul  poporului  nostru  aşa  cum 
se  manifestă  el  în  raport  cu  Divinitatea  cunoscută  lui  din  slujbele 
bisericeşti. 

Pentru  aceasta,  omul  de  ştiinţă  şi  duhovnicul  iscusit  deschide, 
înainte  de  orice  bibliografie,  „cartea  sufletului  neamului  nostru"  şi 
cu  pasiune  de  neîntrecut  psiholog  ne  dă  unul  dintre  cele  mai  folosi¬ 
toare  şi  de  actualitate  capitole  de  teologie  românească.  Folositoare 
pentru  valoarea  sa  pedagogică  şi  de  actualitate  pentru  problema  ne¬ 
vralgică  a  creştinismului  românesc,  pe  care  o  tratează :  aceea  a  di¬ 
namismului  sufletesc  în  lumina  cultului  divin.  La  temelia  studiului 
acestuia  autorul  şi-a  aşezat  cu  largă  dărnicie  tot  sufletul  de  misionar 
priceput  şi  o  temeinică  pregătire  de  specialitate. 

In  cursul  studiului,  curg  limpede  patru  puncte  esenţiale,  desvol- 
tate  într'un  ritm  plăcut  şl  logică  severă ; 

1.  Cultul  divin  şi  Biblia  ca  isvoare  de  energie  spirituală  şi  de 
şcoală  catehetică. 

2.  Copleşitoarea  înrâurire  a  slujbelor  bisericeşti  asupra  sufle¬ 
tului  românesc,  în  special  a  sfintei  Liturghii. 

3.  Manifestările  de  viaţă  spirituală,  sociala  şi  naţională  ale  po¬ 
porului  nostru  din  toate  clasele  sociale  în  folklor,  ca  rod  al  contac¬ 
tului  său  sufletesc  cu  slujbele  Bisericii, 

4.  Stilul  de  viaţă  specific  românesc  ca  produs  al  pietăţii  liturgice. 

Iată  concluziile  la  care  ajunge ;  „Liturghia  nu  este  un  fenomen 

social  românesc,  căci  ea  nu  este  un  produs  al  spiritului  vreunui  popor. 
Liturghia  a  creat  un  fenomen  social  al  pietăţii  liturgice  româneşti, 
determinat  de  însufleţirea  cu  care  toate  clasele  sociale  ale  poporului 
nostru  au  îmbrăţişat  slujba  sfintei  Liturghii,  dinamizând  energiile  su¬ 
fleteşti  în  largi  şi  binefăcătoare  isvoare  de  viaţă  creştinească  şi  na¬ 
ţională". 

Din  întreg  complexul  studiului  reiese  o  întrepătrundere  unică 
şi  specifică  a  poporului  nostru  cu  Biserica  cea  mântuitoare,  dela 
ţăran  şi  până  la  Domnitor.  Căci  specificul  ortodoxiei  româneşti,  privit 
în  ansamblul  ecumenicltaţii,  este  de  obârşie  dumnezeească,  spre  deo- 

sebire  de  cel  al  altor  neamuri  cari  au  primit  creştinismul  Ia  ordini 
şi,  fireşte,  îl  pot  lepăda  tot  la  ordin;  iar  privită  în  ansamblul  na¬ 
ţional  ortodoxia  românească  se  prezintă  ca  Biserică  a  poporului, 
cu  ierarhi  ai  poporului  şi  cu  bisericuţe  în  care  poporul  şi-a  depus 
toată  arta  sa.  Acesta  din  urmă  este  caracterul  esenţial  al  ortodoxiei 
româneşti,  caracter  întipărit  Bisericii  noastre  prin  felul  cum  a  ştiut 
să  îmbrăţişeze  idealurile  ce  frământau  suiietul  neamului  nostru  şi  să 
sfea  totdeauna  alături  de  popor,  împărtăşind  aceeaşi  soartă  cu  el. 

Aceste  gânduri  limpezi  l'au  călăuzit  pe  autor  atunci  când  a 
dat  la  lumină  broşura  aceasta  şi  când  ajunge  la  concluzia  că  azi  mai 
mult  de  cât  oricând  trebue  alimentată  şi  promovată  legătura  obşte! 
cu  Biserica  lui  Hristos,  dar  în  chip  practic,  pentru  că  creştinismul  ro¬ 
mânesc  n’a  fost  o  religie  de  vorbe,  ci  de  fapte.  „Solidaritatea  verbală 
faţă  de  Biserica  naţională  —  zice  autorul  —  manifestată  în  unele 
circumstanţe  de  unii  intelectuali,  rămâne  ca  o  simplă  valoare  plato¬ 
nică,  dacă  nu  este  confirmată  printr’o  participare  la  viaţa  liturgică  a 
Bisericii.  Adevărata  religiositate  creştină-ortodoxă  este  liturgică  prin 
esenţa  ei,  adică  rituală.  Numai  cine  se  supune  Ia  practicile  Bisericii, 
numai  cine  primeşte  Tainele  ei,  numai  cine  „pune  capul  sub  epitrahil“ 
se  poate  simţi  legat  prin  fibrele  cele  mai  adânci  ale  fiinţei  Iui  de 
comunitatea  bisericească  naţională”  (p.  23). 

Este  o  carte  pe  care  trebue  s'o  cunoască  nu  numai  preoţii,  dar 
şi  aceia  cari  deţin  funcţiuni  conducătoare  In  viaţa  poporului  nostru, 
ia  sate  şi  oraşe  deopotrivă. 


Preot  NICODIM  BELEA 


NOTE  Şl  INFORMAŢII 


IN  intervalul  de  timp  care  s'a 
«curs  dela  apariţia  fascicolului 
precedent  al  revistei  noastre  şi 
până  la  încheierea  acestuia,  vre¬ 
murile  s‘au  înăsprit  simţitor  pen¬ 
tru  ţara  noastră.  Răsbolul  actual 
a  prefăcut  teritoriul  naţional  în 
teatru  de  luptă.  Pe  pământ,  pe 
ape  şi  în  aer  se  duc  lupte  grele 
-de  apărare.  Mulţi  fraţi  de-ai 
noştri,  din  Basarabia,  Bucovina 
şi  Ţara  de  sus  a  Moldovei,  au 
luat  drumul  pribegiei,  căutând 
adăpost  şi  la  noi  în  Ardeal. 

Autorităţile  şi  societăţile  de 
binefacere  sunt  în  plină  acţiune 
de  ocrotire  a  lor,  iar  populaţia 
din  teritoriile  mai  puţin  expuse 
primejdiei,  a  fost  călduros  în¬ 
demnată  să  participe  la  această 
operă  de  frăţie  naţională  şi  de 
iubire  creştinească. 

Publicăm  in  fruntea  fascico¬ 
lului  acestuia  cuceritorul  apel  al 
I.  P.  Sf.  Mitropolit  Nicolae  al 
Ardealului,  în  vederea  ajutorării 
refugiaţilor,  adăugând  că  —  în 
concordanţă  cu  prevederile  lui 
—  Academia  teologică  „Andre- 
ianâ“  şi  Şcoala  normală  de  băeţi 
ortodoxă  „Andreiu  Şaguna“  au 
fost  prefăcute  în  lăcaş  bucuros 
ori  când  să  ofere  adăpost,  şi,  in 
măsura  posibilităţilor,  o  bucată 
de  pâine  celor  plecaţi  dela  rostu¬ 
rile  lor. 

Pe  de  alta  parte,  I.  P.  Sf,  no¬ 
stru  Mitropolit  Nicolae  întâmpină 
personal,  la  gară  şi  în  alte  părţi, 
convoaiele  de  refugiaţi,  făcân- 


du-le  daruri  şi  împărtăşindu-le 
cuvinte  de  mângâiere,  încredere 
şi  curaj  creştinesc.  GR.  T.  M. 

PĂRINTELE  I.  D.  Petrescu 
este,  fără  îndoială,  cel  mai  de 
seamă  bizantinolog  muzicolog  din 
ţară,  Îmbogăţit  cu  o  cultură  teo¬ 
logică  aleasă,  cunoscător  încercat 
al  paleografiei  muzicale  şi  chiar 
muzician  talentat,  parohul  bise¬ 
ricii  sf.  Visarlon  din  Bucureşti 
a  reuşit  să  dea  până  acum  la 
lumină  câteva  lucrări  de  cel  mai 
viu  interes  pentru  cultivatorii 
muzicii  bisericeşti. 

Amintim  astfel  acele  documen¬ 
tate  studii  de  paleogaiie  muzicală 
bizantină,  publicate  în  anul  1932 
Ia  Paris  (Librairie  orientaliste 
Paul  Geuthner),  sub  titlul:  Les 
Idiomeles  Et  Le  Canon  De  L'Of- 
fice  De  Noel  (D’apres  des  manu- 
scrits  grecs  des  Xl-e,  Xll-e,  XlII-e 
et  XlV-e  s.)  cu  o  prefaţă  sem¬ 
nată  de  reputatul  profesor  M. 
A.  Gastone  dela  Schola  Canto- 
rum  din  Paris. 

Caracterul  ştiinţific  al  acestei 
lucrări  îl  asigură  cu  prisosinţă: 
o  vastă  bibliografie,  numeroase 
manuscrise  din  Biblioteca  Grot- 
tafferata  şi  Biblioteca  Naţională 
din  Paris,  analizate  şi  reproduse 
în  facsimile,  precum  şi  metoda 
unei  expuneri  limpezi  şi  precise. 
Transcrierea  în  notaţie  modernă 
a  acestor  autentice  melodii  bi¬ 
zantine  dă  posibilitatea  oricărui 
muzician  religios  s&  le  cunoască 

şi  să  guste  frumuseţea  lor  spi¬ 
rituală.  Şi  dacă  această  veche 
muzică  bizantină,  simplă  şi  du¬ 
hovnicească,  cu  greu  ar  putea 
fi  răspândită  —  astăzi  —  în 
bisericile  de  mir,  reînvierea  ei 
ar  fi  de  dorit  măcar  în  mănăstiri. 

O  lucrare  mai  nouă  (1940)  a 
Păr,  I,  D.  Petrescu  este  un  stu¬ 
diu  de  muzicologie  comparată 
despre  Condacul  Naşterii  Dom¬ 
nului.  In  analiza  muzicală  a  Con- 
dacului  ca  şi  în  compararea  di¬ 
feritelor  versiuni  ale  acestuia  şi 
în  concluziile  folkloristice  (con¬ 
dacul  şi  colindele)  la  cari  ajunge, 
regăsim  acelaş  spirit  ştiinţific, 
aceeaşi  competenţă  a  paleogra¬ 
fului  şi  muzicianului  consacrat. 
(Nu  ne  însuşim  însă  observaţiile 
—  şi  mai  ales  tonul  lor  —  din 
pag.  49  şi  51,  de  oare  ce  pentru 
persoana  vizată  de  autor  nutrim 
cel  puţin  un  egal  de  profund 
respect). 

Nu  putem  stărui  şi  asupra  con¬ 
tribuţiei  pe  care  Păr.  I.  D.  Pe¬ 
trescu  a  adus-o  în  cadrul  celui 
de  al  cincilea  congres  internaţio¬ 
nal  de  studii  bizantine  (Roma, 
20—26  Sept.  1936),  când  a  făcut 
acea  apreciată  expunere  asupra 
lecturii  manuscriselor  muzicale 
bizantine  din  sec.  X — XII. 

Autorul  acestor  lucrări  mai 
are  adunat  încă  mult  material 
pentru  alte  viitoare  lucrări.  O 
parte  din  aceste  vechi  cântări 
bizantine  am  avut  fericitul  prilej 
să  le  ascultăm  în  Bucureşti,  în 
cadrul  câtorva  concerte  date  de 
Corul  bisericii  sf.  Visarion,  sub 
conducerea  distinşilor  profesori 
si  compozitori  P.  Constantinescu 
şi  V.  Popovîci. 

(Când  împrejurările  ne  vor 


permite,  intenţionăm  să  organi¬ 
zăm  şi  la  Sibiu  câteva  asemenea 
concerte  demonstrative). 

Am  ţinut  să  scriem  aceste 
rânduri  în  interesul  cititorilor 
noştri,  dar  şi  în  semn  de  omagiu 
şi  ca  o  modestă  încurajare. 

GHEORGHE  ŞOIMA 

SUB  titlul  „Calul  troian",  dl 
Profesor  Dr.  Grigore  Popa  a  pu¬ 
blicat  în  ziarul  sibian  „Ţara“ 
(an  IV,  1944  nr.  843  din  22  Martie 
a.  c.),  al  cărui  director  este,  ur¬ 
mătorul  articol  de  fond : 

„Zilele  trecute  s’a  desbătut  la 
Curtea  Marţială  din  localitate  un 
proces  grav  şi  elocvent  în  ceea 
ce  priveşte  prea  generoasa  to¬ 
leranţă  românească.  In  urma  des- 
baterilor,  senină  şi  nepărtinitoare, 
justiţia  română  şi-a  spus  cuvântul 
capital  asupra  inculpaţilor,  prin¬ 
tre  cari  şi  câteva  călugăriţe 
streine  de  neamul  şi  pământul 
românesc. 

Dincolo  de  urzeala,  acum  lim¬ 
pezită,  a  procesului,  cei  ce  cu¬ 
nosc  realităţile  naţionale  şi  con¬ 
fesionale  din  Ardeal  pot  constata 
cu  certitudine  două  mentalităţi 
diametral  opuse:  de  o  parte, 
mentalitatea  românească,  expre¬ 
sia  unei  evidente  majorităţi  et¬ 
nice,  înţelegătoare,  umană,  ospi¬ 
talieră  şi  tolerantă,  îndeplinin- 
du-şi  cu  o  nobilă  discreţie  rolul 
de  gazdă  primitoare  t  de  altă 
parte,  mentalitatea  duşmană,  in¬ 
sinuantă,  trufaşă,  mincinoasă  şi 
coruptă.  Atât  de  mincinoasă  şi 
de  coruptă,  încât  a  degradat  până. 
şi  credinţa  în  Dumnezeu  la  ran¬ 
gul  defăimător  de  instrument  de 
învrăjbire  între  neamuri- 

Şi  totuşi,  dreptcredinciosul 
neam  românesc  le-a  dat  ospita¬ 
litate  îmbelşugată,  iar  Statul  Ro¬ 
mân  le-a  ocrotit,  cu  grijă  părin¬ 
tească,  instituţiile  de  educaţie  re¬ 
ligioasă  (sic  !)  care  le  adăposteau. 

Astăzi  însă,  la  lumina  zdrobi¬ 
torului  act  de  acuzare  ce  Ii  s'a 
aplicat,  se  impune  o  revizuire 
temeinică  şi  aspră.  Instituţiile  a- 
cestor  călugăriţe,  cuiburi  de  şo¬ 
vinism  şi  de  grave  abateri  dela 
regufele  ordinelor  călugăreşti  — 
unde  eşti,  sfinte  Francisc  din 
Assisi,  să-ţi  vezi  urmaşele  ?  !  — 
trebuesc  etatizate.  Până  acuma  — 
şi  neînduplecatul  profesor  Oni- 
sifor  Ghibu  arată  de  mai  bine 
de  douăzeci  de  ani  acest  ade¬ 
văr  —  aşezămintele  lor  au  jucat 
rolul  calului  troian,  introdus,  cu 
toată  opoziţia  profetesei  Cassan- 
dra,  în  cetate.  In  faţa  faptelor 
care  se  cunosc  la  ora  actuală, 
se  impune  cu  necesitatea  unei 
măsuri  de  salubritate  naţională 
îndepărtarea  calului  troian  nu 
numai  dintre  zidurile  cetăţii,  nu 
numai  dela  porţile  cetăţii,  ci 
chiar  din  cuprinsurile  Statului 
Român.  E  momentul  suprem  al 
socotelilor ! 

Prof  esoiul  Onisifor  Ghibu 
poate  fi  mândru  şi  fericit  pen¬ 
tru  că  a  avut,  are  şi  va  avea 
dreptate  în  lupta  pe  care  o  duce 
de  mai  bine  de  20  de  ani,  de 
unul  singur,  împotriva  calului 
troian". 

Dl  Prof,  Dr.  Grigore  Popa 
are  o  vorbă  preferată.  O  tran¬ 
scriem  aici,  socotind  că-i  cea  mai 
potrivită  încheiere  pentru  aceste 
rânduri  semnificative : 

A  bon  entendeur  salut! 


PĂRINTELE  Dr.  Irineu  Ioan 
Felea  s’a  săvârşit  din  viaţă  Ia  4 
Aprilie  a.  c.,  în  urma  unui  bom¬ 
bardament  care  l-a  surprins  în 
Gara  de  Nord  din  Bucureşti, 

Preot  în  Pecica  (Arad),  vre¬ 
melnic  activ  la  Sibiu  şi  apoi 
duhovnicul  studenţilor  dela  In¬ 
ternatul  teologic  din  preajma 
mănăstirii  Radu  Vodă  din  Bucu¬ 
reşti,  Părintele  Ioan  Felea  —  în 
călugărie  Arhimandritul  Irineu . 
—  face  parte  din  prima  trupă 
de  colaboratori  zeloşi  ai  revistei 
noastre. 

Dumnezeu  să-i  aşeze  sufletul 
în  curţîle  Sale ! 

■■t 

UNIVERSITATEA  din  Bucu¬ 
reşti  a  căzut  pradă  flăcărilor, 
fiind  lovită  de  bombe  explosîve 
şi  incendiare  în  cursul  unui  bom¬ 
bardament  executat  de  aviaţia 
nord-americană  asupra  Capitalei. 

Intre  zidurile  ei  mistuite  de 
foc,  ca  şi’n  conştiinţa  fiecărui 
român,  spiritul  acestei  venerabile 
instituţii  de  cultură  naţională  va 
dăinui  peste  ani  şi  peste  vremi. 

CARTEA  de  predici  întitulată 
Bune  Vestiri,  întocmită  de  Păr. 
Consilier  arhiepiscopesc  Dr.  Spi- 
ridon  Cândea,  profesor  la  Aca¬ 
demia  teologică  „Andreiană",  în 
colaborare  cu  Păr.  Zosim  Oancea, 
profesor  la  Şcoala  normală  de 
fete  „Andreiu  Şaguna",  a  apărut 
nu  de  mult  în  excelente  condi- 
ţiuni  de  fond  şi  formă. 

Urmând  să  scriem  despre  ea 
cu  cel  dintâi  prilej,  îndemnăm 
pe  C.  preoţi  să  şi-o  procure  fără 
întârziere.  Costă  800  Lei. 

LITURGHIA  învierii  Domnului 
din  acest  an,  săvârşită  la  Cate¬ 
drala  mitropolitană  din  Sibiu,  va 
rămânea  memorabilă  pentru  toţi 
cei  ce  au  avut  norocul  să  se  îm¬ 
părtăşească  de  emoţiile  ei  cutre¬ 
murătoare. 

In  vreme  ce  se  făcea  ieşirea 
cu  sf.  daruri  —  ne  povestea  un 
martor  ocular  —  un  roiu  de 
bombardiere  grele  nord-amerî- 
cane  umpluse  văzduhul  cu  sgo- 
motul  motoarelor  lor.  Cum  a- 
vioanele  ajunseseră  deasupra  Sl¬ 
oiului,  în  oraş  şi  împrejurimi  se 
dăduse  alarma. 

Creştinii  întruniţi  Ia  rugăciunea 
de  obşte,  îngrijoraţi,  părăsiseră 
In  cea  mai  mare  parte  Catedrala, 
îndreptându-se  spre  adăposturi. 
La  un  moment  dat,  corul,  des- 
complectat,  încetase  să  mai  cânte. 
Venerabilul  profesor  pensionat 
dl  Candid  Popa,  înconjurat  de 
câteva  feţe  bisericeşti  şi  studenţi 
teologi,  fără  să-şi  piardă  cum¬ 
pătul,  dădu  răspunsurile  în  con¬ 
tinuare. 


In  vremea  aceasta,  în  sf.  altar 
s'a  petrecut  o  scenă  înălţătoare. 
I.  P.  Sf.  Mitropolit  Nicolae,  senin 
ca  un  înger,  după  ce-şi  roti  pri¬ 
virea  luminoasă  peste  soborul 
preoţilor  şi  diaconilor  eolitur- 
ghisitori,  le  spuse  în  şoaptă : 

„Stăm  ca  to( ii  la  altar.  Nu 
putem  avea  nici  intr'o  parte  un 
adăpost  mai  sigur.  Ce  fericire  mai 
mare  am  putea  avea  decât  aceea 
de-a  ne  găsi  sfârşitul  aici  la  masa 
Domnului  în  biserică  impărtăşin- 
du-ne  cu  trupul  şi  cu  sângele 
Mântuitorului,  în  ziua  de  Paşti". 

O  duzină  de  priviri  transfi¬ 
gurate  de  încredere  în  Dumne¬ 
zeu,  îndreptate  spre  cer,  arătau 
câ  infuzia  de  seninătate  şi  curaj 
netulburat  pe  care  le-o  dăduse 
înaltul  Ierarh,  avusese  efectul 
dorit. 

La  predică,  I.  P.  Sf.  Sa  a  va¬ 
lorificat  creştineşte  această  ex¬ 
perienţă,  renunţând  Ia  obicinuita 
desvoltare  a  ideilor  aşternute  în 
Pastorala  de  Paşti.  GR.  T.  M. 


